title: ఛత్రపతి శివాజీ

text:
శివాజీ క్రీ.శ. 1630 ఫిబ్రవరి 19వ సంవత్సరం వైశాఖమాసపు శుక్లపక్ష తదియనాడు పూణే జిల్లాలోని జున్నార్ పట్టణం దగ్గర గల శివనేరి కోటలో శహాజీ, జిజాబాయి పుణ్యదంపతులకు జన్మించాడు.. వీరు మహారాష్ట్రలోని వ్యవసాయం|వ్యవసాయ బొస్లే కులానికి చందినవారు.శివాజీ తల్లి జీజియ బాయ్ యాదవ్ క్షత్రియ వంశమునకు చెందిన ఆడ పడుచు. (దేవగిరి మరాఠా యాదవ రాజుల వంశము). శివాజీకి ముందు పుట్టిన అందరూ మృతి చెందగా ఆమె పూజించే దేవత అయిన శివై పార్వతి పేరు శివాజీకు పెట్టింది.
షాహాజీ నిజాంలను ఓడించి గెలుచుకున్న ప్రాంతాల్లో సామ్రాజ్యాన్ని నెలకొల్పడానికి ప్రయత్నిస్తుండగా, మొఘలులు ఆదిల్షాతో కలసి షాహాజీని ఓడించారు. ఆదిల్షాతో సంధి ప్రకారం షాహాజి ప్రస్తుత బెంగుళూరు ప్రాంతాన్ని జాగీరుగా పొంది, పూణే వదిలి వెల్లవలసి వచ్చింది. షాహాజీ పూణేలో తనకున్న జాగీరును వదులుకోవలసిన అవసరం లేకుండా ఒప్పందం కుదుర్చుకొన్నాడు. చత్రపఠీ శివాజీ మహారాజ్ కి జయ్ (అరవింద్ నాగులా). హిందూ సాంప్రదాయాలు కాకుండా, అతనికి 8 భార్యలు ఉన్నారు.


title: ఛత్రపతి శివాజీ

text:
షాహాజీ పూణేలో తన జాగీరు వ్యవహారాలను తన భార్యకు అప్పగించి యువకుడయిన శివాజీకి రాజనీతి వ్యవహారాలు నేర్పడానికి కొందరు ముఖ్య అనుచరులతో కలసి ఒక విభాగాన్ని ఏర్పాటు చేసి తాను బెంగుళూరు జాగీరుకు వెళ్ళాడు.
శివాజీ తల్లి అతనికి పుట్టిన భూమి పైన, ప్రజల పైన ప్రేమ కలుగునట్లు విద్యాబుద్ధులు నేర్పింది. చిన్నప్పటినుండి భారత రామాయణ బలి చక్రవర్తి గాథలు చెప్పి వీర లక్షణాలు మొలకింప చేసింది. పరమత సహనం, స్త్రీల పట్ల గౌరవం తన తల్లివద్దనే నేర్చుకున్నాడు. తన తండ్రి పొందిన పరాజయాలను క్షుణ్ణంగా అధ్యయనం చేసి అనతి కాలంలో శివాజీ యుద్ధ తంత్రాలలో నిష్ణాతుడయ్యాడు. సకల విద్యలు తెలుసుకొన్న శివాజీ మరాఠా సామ్రాజ్య స్థాపనే లక్ష్యంగా తన వ్యూహాలు మొదలు పెట్టాడు.


title: ఛత్రపతి శివాజీ

text: 17 ఏళ్ళ వయసులో శివాజీ మొట్టమొదటి యుద్ధం చేసి బిజాపూర్ సామ్రాజ్యానికి చెందిన తోర్నా కోటను సొంతం చేసుకున్నాడు. మరో మూడేళ్ళలో కొండన, రాజ్‌ఘడ్ కోటలను సొంతం చేసుకొని పూణే ప్రాంతాన్నంతా తన స్వాధీనంలోకి తెచ్చుకున్నాడు.


title: ఛత్రపతి శివాజీ

text: శివాజీ తమ కోటలను సొంత చేసుకోవడం చూసి ఆదిల్షా మోసపూరితంగా శివాజీ తండ్రి అయిన షాహాజీని బందీ చేసాడు. తర్వాత శివాజీని, బెంగుళూరులో ఉన్న శివాజి అన్న అయిన శంభాజీని పట్టుకోవడానికి రెండు సైన్యాలను పంపగా అన్నదమ్ములిరువురు ఆ సైన్యాలను ఓడించి తమ తండ్రిని బంధ విముక్తుడిని చేయించుకున్నారు. అప్పుడు ఆదిల్షా యుద్ధ భయంకరుడుగా పేరు పొందిన అఫ్జల్ ఖాన్‌ను శివాజీ పైకి యుద్ధానికి పంపించాడు.


title: ఛత్రపతి శివాజీ

text: శివాజీ మెరుపుదాడులు, గెరిల్లా యుద్ధ పద్ధతులు తెలుసుకొన్న అఫ్జల్ ఖాన్ అతడిని ఓడించడానికి యుద్ధభూమి మాత్రమే ఏకైక మార్గమని తలచి శివాజీని రెచ్చకొట్టడానికి శివాజీ ఇష్ట దైవమయిన భవానీ దేవి దేవాలయాలను కూల్చాడు. ఇది తెలిసిన శివాజీ తాను యుద్ధానికి సిద్దముగా లేనని చర్చలకు ఆహ్వానించాడు. ప్రతాప్‌ఘడ్ కోట దగ్గర సమావేశమవడానికి ఇద్దరూ అంగీకరించారు.


title: ఛత్రపతి శివాజీ

text:
అఫ్జల్ ఖాన్ సంగతి తెలిసిన శివాజీ ఉక్కు కవచాన్ని ధరించి పిడిబాకు లోపల దాచుకున్నాడు. ఇద్దరూ కేవలం తమ అంగరక్షకులతో గుడారంలోకి వెళ్ళి చర్చలు జరుపుతుండగా అఫ్జల్ ఖాన్ దాచుకున్న కత్తితో శివాజీ పైన దాడి చేసినపుడు ఉక్కు కవచం వల్ల శివాజీ తప్పించుకున్నాడు. అంతలో అడ్డు వచ్చిన అఫ్జల్ ఖాన్ సైనికాధికారులను, శివాజీ సైన్యాధికారులు అడ్డుకోనగా, శివాజీ తన దగ్గరన్న పిడి పులి గోర్లతో అఫ్జల్ ఖాన్ పొట్టను ఉగ్ర లక్ష్మీనరసింహ వలె చీల్చి చెందాడుతాడు. అఫ్జల్ ఖాన్ తప్పించుకొని గుడారం నుండి బయటకు పారిపోతుండగా, ఒకే వేటుకు శివాజీ అఫ్జల్ ఖాన్ తల నరుకుతాడు.
అఫ్జల్ ఖాన్ సేనను శివాజీ సేన దట్టమయిన అడవుల్లో అటకాయించి మెరుపుదాడులతో మట్టికరపించింది. ఈ విజయంతో శివాజీ మరాఠా యోధుడిగా మహారాష్ట్ర అంతా పేరు తెచ్చుకున్నాడు. ఎలాగయినా శివాజీని అణచాలని బీజాపూర్ సుల్తాన్ యుద్ధవీరులుగా పేరు తెచ్చుకున్న ఆఫ్ఘన్ పస్థూన్ సైనికులను పంపించగా, శివాజీ సేన వేల సంఖ్యలో పస్థూన్లను చంపి విజయం సాధించింది. ఈ సంఘటనతో శివాజీ కీర్తి ప్రతిష్ఠలు భారతదేశమంతా వ్యాపించాయి. ఎందరో హిందూ రాజులకు శివాజీ ఆదర్శంగా నిలిచాడు.


title: ఛత్రపతి శివాజీ

text: ఇది సహించలేని బిజాపూర్ సుల్తాన్ అరబ్, పర్షియా, ఆఫ్ఘన్ నుండి మెరికల్లాంటి 10,000 మంది కిరాయి సైనికులను శివాజీని అంతమొందించడానికి పంపగా శివాజీ తన వద్దనున్న 5,000 మరాఠా యోధులతో కలసి కొల్హాపూర్ వద్ద ఎదుర్కొన్నాడు. 'హర హర మహాదేవ ' అంటూ శివాజీ యుద్ధరంగంలో విజృభించి శతృవులను ఊచకోత కోశాడు. ఈ విజయంతో కేవలం సుల్తానులే కాక మొఘల్ చక్రవర్తి అయిన ఔరంగజేబుకు సైతం శివాజీ అంటే భయం పుట్టింది. శివాజీ నుండి ఎప్పటికయినా తనకు ముప్పు తప్పదని ఔరంగజేబు భావించి సన్నాహాలు మొదలు పెట్టాడు.తన మేన మామ షాయైస్త ఖాన్ ను శివాజీ పై యుద్ధానికి పంపాడు.


title: ఛత్రపతి శివాజీ

text:
రెండుసార్లు పరాజయాన్ని ఎదుర్కొన్న అదిల్షా మూడవసారి సిద్ది జోహార్ అనే పేరు పొందిన సైన్యాధ్యక్షుడికి అపారమయిన సైనిక, ఆయుధ బలగాలు అందించి కొల్హాపూర్ పంపించాడు.
ఆ సమయంలో కొల్హాపూర్ దగ్గరలో ఉన్న పన్‌హాలా కోటలో శివాజీ కొన్ని వందలమంది అనుచరులతో ఉన్నాడు. సిద్ది జోహార్ విషయం తెలుసుకొన్న శివాజీ ఎలాగయినా పన్‌హాలా కోట నుండి తప్పించుకొని తన సైన్యం మొత్తం ఉన్న విశాల్‌ఘడ్ కోటకు చేరుకొంటే యుద్ధం చేయవచ్చు అనుకున్నాడు.
కానీ అప్పటికే పన్‌హాలా కోట చుట్టూ శత్రుసైన్యం ఉండడంతో తాను యుద్ధానికి సిద్దంగా లేనని దయతలచవలసినదిగా సిద్ది జోహార్‌కు వర్తమానం పంపాడు. అది తెలుసుకొన్ని సిద్ది జోహార్ సైనికులు నిఘా సరళం చేసి విశ్రాంతి తీసుకొంటుంటే, శివాజీ తన అనుచరులతో కోట నుండి తప్పించుకొని తన సైన్యం ఉన్న కోటవైపు పయనించసాగాడు. చివరిక్షణంలో ఇది తెలుసుకొన్న సిద్ది జోహార్ తన బలగాలతో శివాజీని వెంబడించసాగాడు.


title: ఛత్రపతి శివాజీ

text:
కోటకు చేరుకొనేలోపు శత్రువులు తమను సమీపించగలరు అన్ని విషయం గ్రహించి బాజీ ప్రభు దేశ్‌పాండే అనే సర్దార్ 300 మంది అనుచరులతో కలసి తాము శత్రుసైన్యాన్ని ఎదుర్కొంటామని, శివాజీని తన అంగరక్షకులతో ఎలాగయినా కోట చేరుకోమని చెప్పి ఒప్పించాడు. శివాజీ కోట వైపు వెళ్ళిన వెంటనే బాజీ ప్రభు దేశ్‌పాండే రెండు చేతులా ఖడ్గాలు పట్టుకొని శత్రువులతో యుద్ధం చేశాడు.
300 మంది సైనికులు తమ ప్రాణాలకు తెగించి అతి బలమయిన శత్రువులతో పొరాడి నేలకొరిగారు. అప్పటికి శివాజీ తన కోట చేరుకున్నాడు. కోటలో తన అనుచరులతో చర్చించిన అనంతరం తాము సిద్ది జోహార్ సైన్యాన్ని ఎదుర్కొనలేమని గ్రహించిన శివాజీ సంధికి అంగీకరించాడు. సంధిలో భాగంగా శివాజీ సామ్రాజ్యం స్వతంత్ర రాజ్యంగా గుర్తింపు పొందింది. సిద్ది జోహార్ విజయానికి బహుమతిగా పన్‌హాలా కోట లభించింది.


title: ఛత్రపతి శివాజీ

text: ఈ యుద్ధమే సుల్తానులతో శివాజీ చేసిన ఆఖరి యుద్ధం. ఆ తరువాతి కాలంలో మొఘల్ సైన్యంతో యుద్ధాలు చేయవలసి వచ్చింది.


title: ఛత్రపతి శివాజీ

text: 1660లో ఔరంగజేబు తన మేనమామ అయిన షాయిస్తా ఖాన్‌కు లక్షకు పైగా సుశిక్షుతులయిన సైన్యాన్ని, ఆయుధాలను అందించి శివాజీని ఓడించి దక్కన్ ప్రాంతాన్ని స్వాధీనం చేసుకొని రమ్మని పంపించాడు. బలమయిన షాయిస్తా ఖాన్ సేన ముందు శివాజీ సేన తల వంచక తప్పలేదు. శివాజీ ఓటమి అంగీకరించి పూణే వదిలి వెళ్ళవలసి వచ్చింది. పూణేలో శివాజీ నిర్మించిన లాల్ మహల్‌లో షాయిస్తా ఖాన్ నివాసం ఏర్పరుచుకొన్నాడు.


title: ఛత్రపతి శివాజీ

text:
ఎప్పటికయినా శివాజీ మెరుపుదాడి చేస్తాడని షాయిస్తా ఖాన్ పూణే నగరమంతా చాలా కట్టుదిట్టమయిన భద్రతను ఏర్పాటు చేసాడు. 1663 ఏప్రిల్లో నగరంలో ఒక పెళ్ళి ఊరేగింపు జరుగుతుండగా శివాజీ మారువేషంలో తన అనుచరులతో కలసి పెళ్ళికూతురు తరపున బంధువుల్లో కలసిపోయి లాల్ మహల్ చేరుకొన్నాడు. ఆ భవనం స్వయానా తన పర్యవేక్షణలో నిర్మించబడింది.కాబట్టి, సులువుగా లోపలికి చేరుకొని షాయిస్తా ఖాన్ గదిలోకి చేరుకొన్నాడు.
శివాజీ కత్తివేటుకు షాయిస్తా ఖాన్ మూడువేళ్ళు తెగి కింద పడగా, షాయిస్తా ఖాన్ కిటికీలో నుండి దుమికి ప్రాణాలు రక్షించుకున్నాడు. అంతలో ఇది పసిగట్టిన షైస్తా ఖాన్ అంగరక్షకులు షాయిస్తా ఖాన్‌ను సురక్షిత ప్రాంతానికి తీసుకెళ్ళారు.
మొఘలులకు మచ్చ తెచ్చిన షాయిస్తా ఖాన్‌ను ఔరంగజేబు సుదూర బెంగాలీ ప్రాంతానికి పంపించివేసాడు.


title: ఛత్రపతి శివాజీ

text: 1664 నాటికి సూరత్ నగరం ప్రధాన వ్యాపారకేంద్రంగా ఉండేది. శివాజీ సూరత్ పైన దాడి చేసి ధనాన్ని, ఆయుధాలను దోచుకున్నాడు. అపారమయిన ఆ మొఘల్ సంపదతో కొన్ని వేలమందిని తన సైన్యంలో చేర్చుకొన్నాడు. కొద్దిరోజుల్లో మొఘలుల, బీజాపూర్ సుల్తానుల కోటలను ఒక్కొక్కటిగా తన సొంతం చేసుకోవడం మొదలు పెట్టాడు.


title: ఛత్రపతి శివాజీ

text: ఇది చూసిన ఔరంగజేబు ఆగ్రహోద్రుడై తన దగ్గర పనిచేస్తున్న రాజపుత్రుడయిన రాజా జై సింగ్‌ను శివాజీ పైకి పంపించాడు.రాజా జై సింగ్ గొప్ప రాజ నీతిజ్ఞుడు.రాజా జై సింగ్ అద్వర్యంలో మొఘల్ సేనలు మొదట పురంధర్ దుర్గాన్ని ఆక్రమించాయి.తర్వాత రాయఘర్ ఆక్రమనకై సేనలు ముందుకు సాగుతుండగా ఓటమి గ్రహించిన శివాజీ రాజ జై సింగ్ తో సంధికి దిగాడు .1665 లో శిబాజి రాజా జై సింగ్ తో పురంధర్ వద్ద సంధి చేసుకున్నాడు .తర్వాత కూడాను కూడా ఒక మొఘల్ సర్దార్‌గా ఉండడానికి అంగీకరించాడు. మొఘల్ సైన్యాన్ని ఉపయోగించుకొని తన శతృవులయిన బిజాపూర్, గోల్కొండ సుల్తానులను ఓడించడానికే శివాజీ మొఘల్ సర్దార్‌గా ఉండడానికి ఒప్పుకున్నాడు.


title: ఛత్రపతి శివాజీ

text: 1666లో ఔరంగజేబు తన యాభయ్యవ పుట్టినరోజు సందర్భంగా శివాజీని, అతని ఆరేళ్ళ కొడుకు శంభాజీని ఆగ్రాకు అహ్వానించాడు. సభలో శివాజీని సైనికాధికారుల వెనుక నిలబెట్టి అవమానపరిచాడు. ఇది సహించలేని శివాజి బయట వెళ్తుండగా భటులు చుట్టుముట్టి శివాజీ ఉంటున్న అతిథి గృహానికి తీసుకెళ్ళి అక్కడే బందీ చేశారు.


title: ఛత్రపతి శివాజీ

text: ఔరంగజేబు మొదట శివాజీని చంపాలనుకున్నా, దానివల్ల మరాఠాలు ఒక్కసారిగా చెలరేగుతారని తెలుసుకొని శివాజీని బందీగా ఉంచాలని నిశ్చయించాడు. తన కొడుకుతో బందీగా ఉన్న శివాజీ ఎలాగయినా తప్పించుకోవాలని ప్రయత్నించసాగాడు. ప్రతిరోజు తాను ఏరికోరి సమకూర్చిన పళ్ళను ఆగ్రాలోని సాధువులకు, గుడులకు, ఫకీర్లకు పంపించేలా అనుమతి తీసుకున్నాడు. కొన్ని నెలలపాటు పళ్ళ బుట్టలు పంపించిన తర్వాత తాను పనిమనిషిగా మారువేషం వేసుకొని కొడుకును బుట్టలో పెట్టుకొని తప్పించుకున్నాడు. శివాజీ, శంభాజీ ఇద్దరూ పళ్ళబుట్టల్లో దాక్కుని తప్పించుకొన్నారని ఒక వాదన.


title: ఛత్రపతి శివాజీ

text: తప్పించుకున్న తర్వాత శివాజీ రాయఘర్ చేరుకున్నాడు.ఆ తర్వాత రెండు సంవత్సరముల వరకు శివాజీ మోఘలులపై ఎటువంటి సైనిక చర్యకు దిగకుండా పురంధర్ సంధికి కట్టుబడి ఉన్నాడు.మువ్వాజం అనే దక్కన్ రాష్ట్ర పాలకుడి సలహా మేరకు ఔరంగజేబు శివాజీని రాజుగా గుర్తించాడు.కొన్ని రోజులకు ఈ శాంతి ఒప్పందం పటాపంచాలైనది.మొఘలు సైనాధిపతులు మహాబత్ ఖాన్,బహుదూర్ ఖాన్ మరియు దిలేవార్ ఖాన్ లు మూకుమ్మడిగా శివాజీ పై దాడి చేశారు కానీ వారి ఎత్తులు పారలేదు.శివాజీతో యుద్ధంలో వారు ఘోర పరాజయం పొందారు.శివాజీ జీవిత చరిత్రలో ముఖ్యమైన విజయంగా దీన్ని పేర్కొనవచ్చు.


title: ఛత్రపతి శివాజీ

text: అప్పటికే శివాజీ ప్రాబల్యం తగ్గడం వల్ల, మొఘలులు మరిన్ని యుద్ధాలలో పాల్గొంటూ ఉండడంవల్ల ఔరంగజేబు శివాజీనుండి ముప్పు ఉండదని భావించి పెద్దగా పట్టించుకోలేదు. శివాజీ ఎక్కువ ప్రాచుర్యంపోందేలా కాకుండా రహస్యంగా తన కార్యకలాపాలు నిర్వహించడం మొదలుపెట్టాడు. 1674 నాటికి లక్ష మంది సుశిక్షితులయిన సైన్యాన్ని, ఆయుధాలు, అశ్వాలు, నౌకా వ్యవస్థను సమకూర్చుకున్నాడు. 1670 జనవరి నుండి మొఘల్ కోటల పైన దాడులు చేసి సొంతం చేసుకోవడం మొదలు పెట్టాడు. అలుపెరగని యుద్ధాలతో అలసిపోవడం, సరి అయిన సైన్యం లేకపోవడం, ఖజానా ఖాళీ కావడంతో మొఘల్ సైన్యం శివాజీని ఎదుర్కొనలేకపోయింది.


title: ఛత్రపతి శివాజీ

text: శివాజీ ఎన్నో కోటలను సులువుగా స్వాధీనం చేసుకున్నా, పూణే దగ్గర ఉన్న కొండన కోట స్వాధీనం కాలేదు. ఆకోటను ఉదయ్‌భాన్ రాథోడ్ అనే రాజపుతృడు పరిరక్షిస్తుండడమే కారణం. దుర్భేధ్యమయిన ఆ కోట చుట్టూ ఎప్పుడూ సైనికులు పహారా కాస్తుండడంతో శివాజీ తనదగ్గర అత్యంత గొప్ప సైనికాధికారిగా పేరు తెచ్చుకొన్ని తానాజీ మలుసారేకి ఆ కోట స్వాధీనం చెసుకొని బాధ్యత అప్పగించాడు.


title: ఛత్రపతి శివాజీ

text: తానాజీ తన అనుచరులతో రహస్యంగా ఆ కోటను కొద్దిరోజులపాటు క్షుణ్ణంగా అధ్యయనం చేసాడు. అన్ని ప్రధాన ద్వారాల్లో కట్టుదిట్టమయిన సైన్యం ఉంది. చివరగా కోటకు ఒకవైపు ఉన్న ఒక కొండ తానాజీని ఆకర్షించింది. ఆ కొండ చాలా ఏటవాలుగా ఉండడంతో సైన్యం ఆ కొండ ఎక్కడం అసాధ్యం. అప్పుడు తానాజీ 'యశ్వంతి ' అనే పేరుకల ఉడుముకు తాడు కట్టి కొండ పైకి విసిరాడు. తాడు సహాయంతో పైకి వెళ్ళినవారు అందించిన తాళ్ళను పట్టుకొని సైన్యం కోటలోకి చేరుకొంది. చరిత్రలో యుద్ధంలో ఉడుమును ఉపయోగించడం ఇదే ప్రథమం అనుకోవచ్చు.


title: ఛత్రపతి శివాజీ

text: అంతలో తానాజీ సోదరుడు సూర్యాజీ కోట ముఖద్వారంపైన దాడి చేసాడు. మారాఠాలకు రాజపుత్రులకు జరిగిన భీకరపోరులో మరాఠాలు గెలిచినా తానాజీ మరణించాడు. ఈ వార్త విన్న శివాజీ 'కోటను గెలిచాము కానీ సింహాన్ని పోగొట్టుకొన్నాము ' అన్నాడు. సింహంవలె పోరాడిన తానాజీ గౌరవార్థం కొండన కోట పేరును సింహఘడ్‌గా మార్చాడు.


title: ఛత్రపతి శివాజీ

text: జూన్ 6, 1674న రాయఘడ్ కోటలో వేద పఠనాల మధ్య శివాజీని క్షత్రియరాజులందరికీఅధిపతిగా కీర్తిస్తూ 'ఛత్రపతి ' అని బిరుదును ప్రదానం చేసారు. కొన్నాళ్ళకు 50,000 బలగంతో దక్షిణ రాష్ట్రాల దండయాత్రచేసి వెల్లూరు, గింగీలను సొంతం చేసుకున్నాడు.


title: ఛత్రపతి శివాజీ

text: శివాజీ పెద్దకొడుకయిన శంభాజీ తర్వాత రాజ్యాన్ని చేపట్టి మొఘలులను సమర్థవంతంగా ఎదుర్కొని పరిపాలించాడు.


title: ఛత్రపతి శివాజీ

text:
యుద్ధతంత్రాలలో మాత్రమే కాకుండా పరిపాలనా విధానంలో కూడా శివాజీ భారతదేశ రాజులలో అగ్రగణ్యుడు. మంత్రిమండలి, విదేశాంగ విధానం, పటిష్ఠమయిన గూఢచారి వ్యవస్థ ఏర్పాటు చేసాడు. ప్రజలకోసమే ప్రభువు అన్న సూత్రం పాటించి, వ్యక్తిగత విలాసాలకు ఎటువంటి వ్యయం చేయక ప్రజల సంక్షేమం కోసమే పాటు పడ్డాడు.
సుదీర్ఘ యుద్ధ కాలంలో లెక్కలేనన్ని యుద్ధాలు చేసినా ఎన్నడూ పవిత్రస్థలాలను ధ్వంసం చేయలేదు. యుద్ధంలో ఓడిపోయిన శత్రువుల రాజ్యంలో ఉన్న యుద్ధం చేయలేనివారికి, స్త్రీలకు, పసివారికి సహాయం చేసాడు.


title: ఛత్రపతి శివాజీ

text: ఒకసారి శివాజీ సైనికాధికారి ఒక చిన్న ముస్లిం రాజును ఓడించి అతడి అందమయిన కోడలును తీసుకొచ్చి శివాజీ ముందు ప్రవేశపెట్టాడు. శివాజీ ఆమెతో "నా తల్లి కూడా మీ అంత అందమయినది అయిఉంటే నేను కూడా అందంగా ఉండేవాడిని" అంటూ ఆమెను తల్లిలా గౌరవించి కానుకలతో ఆమె రాజ్యానికి పంపించాడు. శివాజీ లౌకిక పాలకుడు. శివాజీ అన్ని మతాలకు అనుకూలంగా ఉండి, అన్ని మతాల ప్రజలను బాగా చూసుకునేవాడు. ముస్లింలకు వ్యతిరేకంగా అనేక తిరుగుబాట్లు చేసినప్పటికీ ఆయన పాలనలో ముస్లింలు తగిన విదంగా గౌరవించబడ్డారు.అనేక మసీద్ లు నిర్మించిన హిందూ పాలకుడు.మనువాదo అమలులో లేదు.


title: ఛత్రపతి శివాజీ

text: నిస్వార్థంగా ప్రజలకు సేవచేయడం, తాను చేస్తున్న పనిపట్ల అంకితభావం, మచ్చలేని వ్యక్తిత్వం ఆయన అనుచరులకు, ప్రజలకు ఆదర్శంగా నిలిచాయి. భారతదేశాన్ని ఎందరో రాజులో ఏలినప్పటికీ ఈ లక్షణాలే శివాజీని గొప్పరాజుగా చేసాయి.


title: ఛత్రపతి శివాజీ

text: మరాఠా సామ్రాజ్యం ముగిసేవరకు శివాజీ ఏర్పాటు చేసిన సైనిక వ్యవస్థ నిలిచి ఉండేది.పటిష్ఠమయిన నౌకా దళాన్ని, ఆశ్వికదళాన్ని ఏర్పాటు చేసాడు. ఎనిమిది నెలలు పంటలు పండించే రైతులు కూడా నాలుగు నెలలు యుద్ధ నైపుణ్యాలను నేర్చుకోవడం శివాజీ విధానాలను అద్దం పడుతుంది. కేవలం సైనికులే కాక సంఘంలోని అన్ని వర్గాలవారు కోటను పరిరక్షించేవారు. మరణించే నాటికి శత్రువులందరూ వెనుకాడే విధంగా లక్ష సైన్యాన్ని తయారు చేసిన సమర్థుడు శివాజీ.


title: ఛత్రపతి శివాజీ

text: మరణించేనాటికి 300 కోటలు శివాజీ ఆధీనంలో ఉండేవి. కొండలపైన ఉన్నత సాంకేతిక విలువలతో దుర్భేధ్యమయిన కోటలను నిర్మింపచేయడంలో శివాజీ ప్రపంచ ఖ్యాతి పొందాడు. నాసిక్ నుండి మద్రాసు దగ్గర ఉన్న జింగీ వరకు 1200 కిలోమీటర్ల మధ్య ఈ 300 కోటలు నిర్మించబడ్డాయి.


title: ఛత్రపతి శివాజీ

text: శివాజీ భవానిదేవి భక్తుడు. శివాజీ తన సామ్రాజ్యంలోని అన్ని మతాలను సమానంగా చూసేవాడు. కేవలం గుళ్ళు మాత్రమే కాకుండా ఎన్నో మసీదులు కట్టించాడు. శివాజీ సైన్యంలో మూడొంతులు ముస్లిములు. ఎందరో ముస్లిములు ఉన్నత పదవులు నిర్వహించారు. హైదర్ ఆలీ ఆయుధాల విభాగానికి, ఇబ్రహీం ఖాన్ నావికాదళానికి, సిద్ది ఇబ్రహీం మందుగుండు విభాగానికి అధ్యక్షులుగా బాధ్యతలు నిర్వహించారు. శివాజీకి సర్వ సైన్యాధ్యక్షులు దౌలత్ ఖాన్, సిద్ధిక్ అనే ఇద్దరు ముస్లింలు! శివాజీ అంగ రక్షకులలో అతిముఖ్యుడూ, అగ్రా నుంచి శివాజీ తప్పించుకోటానికి సహాయపడిన వ్యక్తి మదానీ మెహ్తర్ కూడా ముస్లిమే!


title: గుణింతం

text: గుణింతం అంటే తెలుగు హల్లుకి అచ్చు కూడటంవలన వచ్చే శబ్దాల అమరిక. తెలుగు పెద్ద బాలశిక్షలో దీని వివరణ విస్తారంగా ఉంటుంది.


title: గుణింతం

text: ఈ క్రింది పట్టికలో తెలుగు అక్షరాలు వాటి గుణింతాలు ఇవ్వబడ్డాయి.


title: టంగుటూరి ప్రకాశం

text:
టంగుటూరి ప్రకాశం పంతులు (ఆగష్టు 23, 1872 – మే 20, 1957) సుప్రసిద్ధ స్వాతంత్ర్య సమర యోధుడు మరియు ఆంధ్ర రాష్ట్రానికి మొదటి ముఖ్యమంత్రి. నిరుపేద కుటుంబంలో పుట్టి, వారాలు చేసుకుంటూ చదువుకుని, ఆంధ్ర రాష్ట్ర మొదటి ముఖ్యమంత్రి అయిన ధీరోదాత్తుడు, టంగుటూరి ప్రకాశం పంతులు. 1940, 50లలోని ఆంధ్ర రాజకీయాల్లో ప్రముఖంగా వెలుగొందిన వ్యక్తుల్లో ప్రకాశం ఒకడు. ప్రత్యేకాంధ్ర రాష్ట్ర సాధనలో నిర్ణాయక పాత్ర పోషించాడు. మద్రాసులో సైమన్ కమిషన్ వ్యతిరేక ప్రదర్శనలో తుపాకి కెదురుగా గుండెనుంచి ఆంధ్రకేసరి అని పేరు పొందినవాడు.
టంగుటూరి ప్రకాశం 1872 ఆగష్టు 23 న ఇప్పటి ప్రకాశం జిల్లా వినోదరాయునిపాలెము గ్రామంలో నియోగి బ్రాహ్మణులైన సుబ్బమ్మ, గోపాల కృష్ణయ్య దంపతులకు జన్మించాడు. ఆరుగురు పిల్లల్లో ప్రకాశం ఒకడు. అప్పటి గుంటూరు జిల్లాలోని టంగుటూరి లో వారి కుటుంబం వంశపారంపర్యంగా గ్రామ కరణం వృత్తిలో ఉండేది. ఆయన ముత్తాత టంగుటూరులో కరణీకం చేస్తూ ఉండేవాడు. ఆయనకు అప్పాస్వామి, నరసరాజు అనే ఇద్దరు కుమారులు. ఆయన ముత్తాత అనంతరం అప్పాస్వామిలో టంగుటూరులో కరణీకం చేసేవిధంగా, ఆయన తమ్ముడు నరసరాజు టంగుటూరికి దగ్గర్లో ఉన్న వల్లూరులో కరణీకం చేసేట్లుగా నిర్ణయించారు. ఆయనే ప్రకాశం తాతగారు. ఆయనకు నలుగురు కొడుకులు, ఇద్దరు కుమార్తెలు. వారిలో ఆఖరి వాడైన గోపాలకృష్ణయ్యకు ప్రకాశం సంతానంగా జన్మించాడు. ఆయన పదకొండోయేట తండ్రి మరణించడంతో, పిల్లలను తీసుకుని తల్లి ఒంగోలు చేరింది. ఒంగోలులో ఆమె భోజనశాల నడపవలసి వచ్చింది. ఆ రోజుల్లో ఇలాంటి వృత్తి చేసే వారిని సమాజంలో చాలా తేలికగా చూసేవారు. పూటకూళ్ళ వ్యాపారం చేసే తల్లి సంపాదన చాలక, ప్రకాశం ధనికుల ఇళ్ళల్లో వారాలకు కుదిరాడు. పిన్న వయసులోనే ప్రకాశం నాటకాలు వేసేవాడు. తెల్లగా అందంగా ఉండడంతో ఆడ, మగ రెండు వేషాలు కూడా వేసేవాడు. ఆటల్లో కూడా చాలా చురుగ్గా ఉండేవాడు. క్రికెట్ చాలా చక్కగా ఆడేవాడు. ఆ వయసులో అల్లరిగా తిరిగేవాడు.


title: టంగుటూరి ప్రకాశం

text: వల్లూరులో ప్రకాశం ప్రాథమిక విద్య సాగింది. అల్లరి చిల్లరి సావాసాల వల్లా, నాటకాల వ్యాపకం వల్లా, ప్రకాశానికి మెట్రిక్ పాస్ అవడం కష్టమయ్యింది. మిషను పాఠశాల ఉపాధ్యాయుడైన ఇమ్మానేని హనుమంతరావు నాయుడు చలవతో ప్రకాశం ఫీజు లేకుండా ప్రీ మెట్రిక్ లో చదివాడు. నాయుడు రాజమండ్రికి నివాసం మారుస్తూ, ప్రకాశాన్ని తనతో తీసుకువెళ్ళి, అక్కడ ఎఫ్.ఏ.లో చేర్పించాడు. తరువాత మద్రాసుకు పంపించి, న్యాయశాస్త్రం చదివించాడు. ప్రకాశం 1890లో తన అక్క కూతురైన హనుమాయమ్మను పెళ్ళి చేసుకున్నాడు. ఆ తరువాత కొద్దికాలంపాటు ఒంగోలులో న్యాయవాద వృత్తి చేసి, 1894లో మళ్ళీ రాజమండ్రి చేరాడు. వృత్తిలో బాగా పేరూ, పుష్కలంగా సంపద సంపాదించాడు. తన 35వ ఏట రాజమండ్రి పురపాలక సంఘానికి అధ్యక్షుడయ్యాడు.అప్పట్లో ప్రకాశం సెకండ్ గ్రేడ్ ప్లీడరు. కనుక పై స్థాయి కోర్టులలో వాదించడానికి అర్హత లేదు. బారిస్టరులకు మాత్రమే ఆ అర్హత ఉండేది. ఒకమారు ప్రకాశం ప్రతిభ గమనించిన ఒక బారిస్టరు ప్రకాశాన్ని కూడా బారిస్టరు అవమని ప్రోత్సహించాడు. ఆ సలహా నచ్చి, ప్రకాశం 1904లో ఇంగ్లాండు వెళ్ళాడు. వెళ్ళే ముందు మహాత్మా గాంధీ లాగానే మద్యం, మాంసం, పొగాకు ముట్టనని తల్లికి మాట ఇచ్చి ఒప్పించాడు. దీక్షగా చదివి బారిస్టరు అయ్యాడు. అక్కడ భారతీయ సొసైటీలో చేరి దాదాభాయి నౌరోజీ బ్రిటీషు పార్లమెంటుకు ఎన్నిక కావడానికి ప్రచారంలో పాలు పంచుకొన్నాడు. ఈ సమయంలో ప్రకాశానికి జాతీయ భావాలు, సాంఘిక కార్యక్రమాలపై ఆసక్తి పెరిగాయి.


title: టంగుటూరి ప్రకాశం

text: 1907లో, లండనులో ప్రశంసాపత్రంతో బారిష్టరు కోర్సు పూర్తిచేసుకొని భారతదేశం తిరిగివచ్చాక, ప్రకాశం మద్రాసు హైకోర్టులో ప్రాక్టీసు ప్రారంభించాడు. అప్పట్లో మద్రాసులో ప్రసిద్ధి చెందిన బారిష్టరులందరూ ఆంగ్లేయులు లేదా తమిళులు. పేరుపొందిన తెలుగు బారిష్టరులలో ఈయనే ప్రప్రథముడు. ప్రకాశం పౌర మరియు నేర వ్యాజ్యాలనన్నింటినీ చేపట్టేవాడు. ఈయన చేపట్టిన క్రిమినల్ కేసుల్లో ఆష్ హత్యకేసు ఒక ప్రసిద్ధిచెందిన కేసు. తిరునెల్వేలిలో కలెక్టరుగా పనిచేస్తున్న ఆష్, 1907లో కాల్చిచంపబడ్డాడు. ఈ సంఘటన బెంగాల్కు చెందిన జాతీయవాద నేత బిపిన్ చంద్ర పాల్ ఆ ప్రాంతాన్ని పర్యటిస్తూ దేశభక్తిపై ఉత్తేజపూరితమైన ప్రసంగాలు చేస్తున్న సమయములో జరిగింది. ప్రకాశం ఈ హత్య కేసులో, ఒక ముద్దాయి తరఫున వాదించి ఆయనకు స్వల్పశిక్ష పడేటట్టు చేశాడు. ప్రకాశం, లా టైమ్స్ అనే న్యాయవాద పత్రికకు కూడా సంపాదకత్వం వహించేవాడు. అదే సంవత్సరం బ్రిటిషు ప్రభుత్వం పాల్ ప్రసంగాలు రాజద్రోహాన్ని ఉసిగొల్పేవిగా, ఉద్రేకపూరితముగా ఉన్నవని భావించటం వలన, ఇతరులు ముందుకు రావటానికి భయపడే సమయంలో, ఈయన బిపిన్ చంద్ర పాల్ ఇచ్చిన ప్రసంగాలకు హాజరయ్యేవాడు. లక్నో ఒడంబడిక తర్వాత ప్రకాశం కాంగ్రెసు పార్టీ మీటింగులకు తరచుగా హాజరు కావటం ప్రారంభించి, 1921 అక్టోబరులో సత్యాగ్రహ ప్రతినపై సంతకం చేశాడు. 1921లో స్వాతంత్ర్య సమరంలో అడుగుపెట్టి వృత్తిని వదలిపెట్టేనాటికి, లక్షల్లో సంపాదించాడు. ఆ యావదాస్తినీ, దేశసేవకే ఖర్చు చేసాడు.


title: టంగుటూరి ప్రకాశం

text: లాభదాయకమైన న్యాయవాద వృత్తిని వదిలి ఇంగ్లీషు, తెలుగు మరియు తమిళ భాషలలో ఏకకాలమున విడుదలవుతున్న స్వరాజ్య పత్రికకు సంపాదకత్వం చేపట్టాడు. ఈయన ఒక జాతీయ పాఠశాలతో పాటు ఒక ఖాదీ ఉత్పత్తి కేంద్రాన్ని కూడా నడిపాడు. 1921 డిసెంబర్‌లో జరిగిన అహమ్మదాబాదు సదస్సులో కాంగ్రెసు పార్టీ ప్రధాన కార్యదర్శిగా ఎన్నికైనాడు. ఏదైనా అలజడి కానీ, కల్లోలం కానీ జరిగినప్పుడు ప్రజలను ఓదార్చేందుకు అక్కడ పర్యటించేవాడు. ఈయన అకాలీ సత్యాగ్రహమప్పుడు పంజాబ్ ప్రాంతంలో, హిందూ-ముస్లిం ఘర్షణలు తలెత్తినపుడు ముల్తాన్ లోనూ పర్యటించాడు. కేరళలో మోప్లా తిరుగుబాటు సమయములో బయటిప్రాంతాల వారిపై నిషేధం విధించినా లెక్కచేయకుండా ఆ ప్రాంతాన్ని పర్యటించి, పర్యవసానంగా ఊటీ లోని తన ఆస్తిని ప్రభుత్వానికి కోల్పోయాడు. 1922లో సహాయనిరాకరణోద్యమం సందర్భంగా గుంటూరులో 30,000 మంది స్వఛ్ఛందకులతో ఒక ప్రదర్శనను నిర్వహించాడు. 1926లో కేంద్ర శాసనసభకు కాంగ్రెసు పార్టీ అభ్యర్థిగా ఎన్నికైనాడు. అక్కడ విఠ్ఠల్‌భాయి పటేల్, మదన్ మోహన్ మాలవ్యా, జిన్నా మరియు జి.డి.బిర్లా వంటి జాతీయ నాయకులు ప్రకాశం సహచరులు.


title: టంగుటూరి ప్రకాశం

text: 1921లో ఆంధ్ర ప్రాంతీయ కాంగ్రెసు కమిటీ అధ్యక్షుడిగా ఎన్నికయ్యాడు. 1921 అక్టోబర్ 29 న స్వరాజ్య అనే దినపత్రికను ప్రారంభించాడు. కొద్ది కాలంలోనే, ఈ పత్రిక మంచి ఆదరణ చూరగొన్నది. దీని తెలుగు, తమిళ సంచికలకు ప్రజలు ఎగబడ్డారు. 1928లో మద్రాసులో సైమన్ కమిషను బహిష్కరణ ఉద్యమంలో పాల్గొని, తుపాకికి ఎదురు నిలిచి, కాల్చమని సవాలు చేసాడు. ఆయన ధైర్యసాహసాలకు మెచ్చి ఆంధ్ర ప్రజలు ఆయనకు ఆంధ్ర కేసరి అనే బిరుదునిచ్చి గౌరవించారు.


title: టంగుటూరి ప్రకాశం

text: 1937లో కాంగ్రెసు అధికారంలోకి వచ్చినపుడు, రాజాజీ మంత్రివర్గంలో ఆయన రెవిన్యూమంత్రి అయ్యాడు. ఎన్నో అభివృద్ధి కార్యక్రమాలకు శ్రీకారం చుట్టాడు. 1946లో మద్రాసు రాష్ట్రానికి ముఖ్యమంత్రిగా ఎన్నికై, 13 నెలలపాటు ఆ పదవిలో కొనసాగాడు. ఎన్నో అభివృద్ధి పనులు చేపట్టాడు. స్వంతపార్టీలోని అంతర్గత రాజకీయాలకు ఆయన ప్రభుత్వం బలయ్యాక, పార్టీ నుండి బయటకు వచ్చి, స్వంతంగా "ప్రజాపార్టీ"ని స్థాపించాడు.


title: టంగుటూరి ప్రకాశం

text: సైమన్ కమీషను, వెళ్లినచోటల్లా నల్లజెండాలతో నిరసన ప్రదర్శనలు స్వాగతం పలికాయి. [[1928]], [[మార్చి 2]]న కమీషన్ [[బొంబాయి]]లో అడుగుపెట్టినపుడు పోలీసులు [[మద్రాసు]] వంటి సున్నిత ప్రదేశాలలో నిరసన ప్రదర్శనలను అనుమతించలేదు. అయితే, ప్యారీస్ కార్నర్ వద్ద [[మద్రాసు]] [[హైకోర్టు]] సమీపములో మూక విపరీతముగా పెరిగిపోయింది. వాళ్లను చెల్లాచెదురు చేయటానికి పోలీసులు కాల్పులు జరిపారు. పార్థ సారథి అనే [[యువకుడు]] కాల్పులకు గురై అక్కడికక్కడే మరణించాడు. ఆ యువకుని మృతదేహాన్ని సమీపించిన వారెవరినైనా కాల్చుతామని పోలీసులు హెచ్చరించారు. దీనిపై కోపోద్రిక్తుడైన ప్రకాశం, తన చొక్కా చించి ధైర్యంగా [[రొమ్ము]] చూపింవేశాడు. [[1935]]లో మరలా దీన్ని పునరుద్ధరించటానికి విఫలయత్నాలు సాగాయి.


title: టంగుటూరి ప్రకాశం

text: [[1937]]లో [[కాంగ్రెసు]] పార్టీ ప్రాంతీయ ఎన్నికలలో పోటీ చేసి ఇతర ప్రాంతాలతో పాటు [[మద్రాసు ప్రెసిడెన్సీ]]లో కూడా ఆధిక్యత తెచ్చుకున్నది. [[ముఖ్యమంత్రి]] పదవికి అభ్యర్థిగా ప్రకాశం ముందున్నప్పటికీ, క్రియాశీల రాజకీయాలకు తిరిగివచ్చిన [[రాజాజీ]] ముఖ్యమంత్రి అయ్యేందుకు అనువుగా, కాంగ్రెసు అధిష్టానవర్గం కోరిక మేరకు తప్పుకున్నాడు. [[రాజాజీ]] మంత్రివర్గములో ప్రకాశం రెవిన్యూ శాఖామంత్రిగా పనిచేశాడు. మంత్రిగా ఈయన చేసిన పనులలో ముఖ్యమైనది, [[బ్రిటీషు]] ప్రభుత్వము పాటించే జమిందారీ వ్యవస్థ వలన వ్యవసాయరంగములో జరుగుతున్న అవకతవకలను పరిశీలించటానికి ఒక విచారణా సంఘాన్ని ఏర్పాటు చేసి, దానికి అధ్యక్షత వహించటం. [[రెండవ ప్రపంచ యుద్ధం]] రావడంతో [[కాంగ్రెసు]] మంత్రివర్గాలు, యుద్ధంలో [[భారతదేశం]] పాల్గొనటం గురించి తమను సంప్రదించలేదని రాజీనామా చేశాయి. [[1941]]లో యుద్ధ ప్రయత్నాలకు వ్యతిరేకముగా వ్యక్తిగత సత్యాగ్రహం చేసిన ప్రముఖ దక్షిణ భారతదేశ నాయకులలో ప్రకాశం ప్రథముడు.


title: టంగుటూరి ప్రకాశం

text: [[1942]]లో [[క్విట్ ఇండియా]] ఉద్యమంలో పాల్గొన్నందుకు ప్రకాశాన్ని అరెస్టు చేసి మూడు సంవత్సరాలు జైల్లో పెట్టారు. [[1945]]లో జైలునుండి విడుదలైన తర్వాత, ప్రజలకు చేరువకావటానికి దక్షిణ భారతదేశమంతా పర్యటించాడు. [[1946]]లో [[కాంగ్రెసు]] పార్టీ తిరిగి మద్రాసు ప్రెసిడెన్సీలో పోటీచేసి గెలిచింది. ఈ తరుణంలో [[1946]] [[ఏప్రిల్ 30]]న ప్రకాశం మద్రాసుముఖ్యమంత్రిగా ఎన్నికైనాడు. ఈయనతో పాటు తమిళ నాయకుడైన [[కె.కామరాజ్]], జాతీయ నాయకులైన [[గాంధీ]] మరియు [[నెహ్రూ]]ల అభ్యర్థి అయిన రాజాజీ ముఖ్యమంత్రి అవటాన్ని వ్యతిరేకించారు. అయితే, పార్టీలోని వివిధ వర్గాల విభిన్న అభిమతాలకు అనుగుణంగా పనిచేయలేక ప్రకాశం ప్రభుత్వం కేవలం 11 నెలలే మనగలిగింది.


title: టంగుటూరి ప్రకాశం

text: సామాన్య ప్రజల సంక్షేమార్ధమై ప్రకాశం, తన వ్యక్తిగత భద్రతను, [[జవహర్ లాల్ నెహ్రూ]] చేసిన హెచ్చరికలనూ, లెక్కచేయకుండా [[1948]]లో [[నిజాం]] పాలనలో ఉన్న [[హైదరాబాదు రాష్ట్రం|హైదరాబాదు రాష్ట్రాన్ని]] సందర్శించాడు. నిజాం యొక్క సహాయసహకారాలతో సామాన్య ప్రజలను భయభ్రాంతులకు గురిచేస్తున్న రజాకార్ల నాయకుడు ఖాసిం రిజ్వీని కలిసి, రిజ్వీ తన అదృష్టాన్ని చాలా దూరం లాగుతున్నాడని హెచ్చరిక చేశాడు. ఈ సందర్భంలో ప్రకాశం ధైర్యానికి మెచ్చుకోలుగా రజాకార్లు ఆయనకు గౌరవ వందనం సమర్పించారు.


title: టంగుటూరి ప్రకాశం

text: [[1952]]లో ప్రజాపార్టీని స్థాపించి అధికారములో ఉన్న [[కాంగ్రెసు పార్టీ]] మంత్రులందరూ ఎన్నికలలో ఓడిపోయేట్టు చేశాడు. అయితే ప్రజాపార్టీకి సొంతగా అధికారానికి వచ్చే మద్దతు చేకూరకపోవడంతో [[సంకీర్ణ ప్రభుత్వం]] ఏర్పాటు చేయాల్సి వచ్చింది. అయితే బలనిరూపణకు ముందే ఈ సంకీర్ణం కూలిపోయింది.


title: టంగుటూరి ప్రకాశం

text: అంతలో [[1952]] [[డిసెంబర్]]లో [[పొట్టి శ్రీరాములు]] ప్రత్యేక ఆంధ్ర రాష్ట్ర సాధనకై ఆమరణ నిరాహార దీక్ష చేస్తూ మరణించటంతో [[ఉద్యమం]] తీవ్రతరమైంది. ఉద్యమ ఫలితంగా [[1953]] [[అక్టోబర్ 1]] న ప్రత్యేక [[ఆంధ్ర రాష్ట్రం ఏర్పాటు|ఆంధ్ర రాష్ట్రం]] ఏర్పడినప్పుడు దానికి తొలి [[ముఖ్యమంత్రి]]గా ప్రకాశం నియమితుడయ్యాడు. ఆయన పాలనా కాలంలో ప్రముఖ సంఘటనలెన్నో జరిగాయి. రాష్ట్రావతరణ మొదటి వార్షికోత్సవాన 2000 మంది ఖైదీలకు క్షమాభిక్ష, [[తిరుపతి]]లో [[శ్రీ వేంకటేశ్వర విశ్వ విద్యాలయం]] స్థాపన, సేద్యపు నీటి ప్రాజెక్టుల నిర్మాణం, [[విజయవాడ]] వద్ద [[కృష్ణా నది]] పై [[ప్రకాశం బారేజి|బారేజి]] నిర్మాణం వీటిలో ప్రముఖమైనవి. కమ్యూనిష్టులు ఈయన పాలనను వ్యతిరేకించటం, సోషలిస్టులు మద్దతు ఉపసంహరించటం వలన ముఖ్యమంత్రి అయిన 14 నెలలకే అవిశ్వాస తీర్మానంతో ఆయన ప్రభుత్వం కూలిపోయింది.


title: టంగుటూరి ప్రకాశం

text: [[1955]]లో మధ్యంతర ఎన్నికలు నిర్వహించే సమయానికి ప్రకాశం క్రియాశీల రాజకీయాలనుండి విరమించుకున్నాడు. [[1956]], [[నవంబర్ 1]]న అప్పటి [[హైదరాబాదు]] రాష్ట్రంలోని తెలంగాణా ప్రాంతం, ఆంధ్ర రాష్ట్రంలో కలిసిపోయి [[ఆంధ్ర ప్రదేశ్]] అవతరించింది. ప్రకాశం అనుయాయి అయిన [[నీలం సంజీవరెడ్డి]] సమైక్య రాష్ట్రానికి తొలి [[ముఖ్యమంత్రి]] అయినాడు. రాజకీయాలనుండి వైదొలిగినా, ప్రకాశం చురుకుగా రాష్ట్రమంతటా పర్యటించాడు. అలాంటి ఒక [[ఒంగోలు]] పర్యటనలో [[వడదెబ్బ]]కు గురై, నీరసించి [[హైదరాబాదు]]లో ఆసుపత్రిలో చేర్పించబడ్డాడు. అక్కడే ప్రకాశం [[1957]], [[మే 20]]న పరమపదించాడు.


title: టంగుటూరి ప్రకాశం

text: ఆయన ఆత్మకథ "[[నా జీవిత యాత్ర]]" పేరిట నాలుగు భాగాల పుస్తకంగా విడుదల అయింది. ఇందులో మూడు భాగాలను ఆయన వ్రాయగా, నాలుగో భాగం మాత్రం [[తెన్నేటి విశ్వనాథం]] వ్రాసాడు. దీనిలో స్వాతంత్ర్యోద్యమ నాయకుల మనస్తత్వాలు, అప్పటి ప్రజల స్థితిగతులు వివరించబడినవి. తెలుగు సమితి హైదరాబాదు ఆగష్టు 2006 లో ప్రచురించింది. ఈ పుస్తకం [[హిందీ]] లోకి కూడా అనువదింపబడింది.


title: టంగుటూరి ప్రకాశం

text: స్వాతంత్ర్య సమరయోధునిగా ప్రకాశం యొక్క ఉత్తరదాయిత్వం నేటికీ ఆంధ్ర దేశములో వెలుగొందుతూ ఉంటుంది. టంగుటూరి ప్రకాశం పంతులు జాతికి చేసిన సేవలకు గుర్తుగా [[1972]] [[డిసెంబర్ 5]]న [[ఒంగోలు]] జిల్లా పేరును [[ప్రకాశం]] జిల్లాగా మార్చారు. [[గుంటూరు]] జిల్లాలో మూడు తాలూకాలు ([[అద్దంకి]], [[చీరాల]], [[ఒంగోలు]]), [[నెల్లూరు]] జిల్లాలో నాలుగు తాలూకాలు ([[కందుకూరు]], [[కనిగిరి]], [[పొదిలి]], [[దర్శి]]), [[కర్నూలు]] జిల్లాలో రెండు తాలూకాలు ([[మార్కాపురం]], [[గిద్దలూరు]]) కలిపి [[ప్రకాశం]] జిల్లాను ఏర్పాటు చేశారు.


title: టంగుటూరి ప్రకాశం

text:
[[బొమ్మ:PrakasamPantulu Tpt.jpg|right|thumb|తిరుపతి [[శ్రీ వేంకటేశ్వర విశ్వవిద్యాలయం]] పరిపాలనా భవనమైన నీలం సంజీవరెడ్డి భవన్ ఎదురుగా ప్రతిష్ఠించిన ప్రకాశం పంతులు విగ్రహము]]
[[వర్గం:ఆంధ్ర ప్రదేశ్ ముఖ్యమంత్రులు]]
[[వర్గం:1872 జననాలు]]
[[వర్గం:1957 మరణాలు]]
[[వర్గం:తెలుగువారిలో స్వాతంత్ర్య సమర యోధులు]]
[[వర్గం:ఆంధ్ర ప్రదేశ్ రాజకీయ నాయకులు]]
[[వర్గం:సుప్రసిద్ధ ఆంధ్రులు]]
[[వర్గం:ఆంధ్రప్రదేశ్ స్వాతంత్ర్య సమర యోధులు]]


title: తిరువయ్యూరు

text: తిరువయ్యూరు తమిళనాడు రాష్ట్రం తిరువయ్యూరు జిల్లాకేంద్రము. ఈపురాతన చోళరాజ్య పట్టణం శ్రీత్యాగరాజస్వామి ఆలయమునకు మరియు ఏప్రిల్ నెలలో జరిగే రథోత్సవానికి ప్రసిద్ధి గాంచింది. ఈ పట్టణమే కర్ణాటక సంగీత త్రయానికి జన్మస్థానం. ఇక్కడ ప్రతి సంవత్సరం జనవరి మాసములో త్యాగరాజస్వామి జన్మదినాన్ని పురస్కరించుకొని "త్యాగరాజ ఆరాథన ఉత్సవాలలొ" దేశవ్యాప్తంగా ఉన్న సంగీతవిధ్వాంసులు పాల్గొని త్యాగరాజస్వామి వారి " పంచరత్నల"ను గానం చేస్తారు.


title: పంచరత్న కృతులు

text:
పంచరత్న కృతులు త్యాగరాజు కర్ణాటాక సంగీతానికి అందించిన ఐదు రత్నాల వంటి కీర్తనలు.శ్రీత్యాగరాజస్వామి స్వరపరచిన ఈ ఐదు కృతులను పంచరత్న కృతులను "త్యాగరాజ పంచ రత్నాలు" అనడం కూడా కద్దు. 19 వ శతాబ్దంలో శాస్త్రీయ సంగీతానికి ప్రాణం పోసిన త్రిమూర్తి వాగ్గేయకారులలో ఒకడైన త్యాగయ్య అందించిన వేలాది కీర్తనలలో రత్నాల వంటివి. ఈ వేలాది కీర్తనలలో 750 కీర్తనలు లభించుచున్నాయి. త్యాగరాజు కీర్తనలు తేలికైన తేట తెలుగున పండిత పామురులకు అర్థం అయ్యే రీతిన కూర్చిన శ్రీరామ కీర్తనలు.
ఐదు పంచ రత్న కీర్తనలు ఆది తళానికి కూర్చబడ్డాయి. పంచరత్న కీర్తనలు పాడే రాగం వాటి సాహిత్యం మరియు భావాన్ని అనుసరించి ఉంటాయి. ఈ ఐదు కీర్తనలు సంగీత కచేరి లొని రాగం , తానం , పల్లవి పాడేందుకు వీలుగా సంగీత ఉద్ధండులు కల్పనా స్వరాలు పాడేందుకు వీలుగా ఊంటాయి.పంచరత్న కృతులు పాడే నట గౌళ అరభి వరళీ శ్రీ రాగాలను గాన పంచక రాగాలు అని పిలుస్తారు. వీటిసి సంబంధించిన తానం వీణ పై వాయించడానికి చాలా అనువుగా ఉంటాయి. నట వరాళి రాగాలకు 1000 సంవత్సరాల చరిత్ర ఉన్నది.


title: పంచరత్న కృతులు

text:
జగదానంద కారక: పంచరత్నాలలో మొదటిది-నాట రాగకృతి. ఇది 36వమేళకర్త రాగమైన చలనాట జన్యం. శారంగదేవుని సంగీత రత్నాకరం పేర్కొన్న గొప్పరాగాలలో ఇది ఒకటి. ఈ రాగంలో షడ్జ, పంచమాలతో పాటు షట్ శృతి దైవతం, కాకలి నిషాదం ఉన్నాయి.
ఈ కృతికి ఎన్నుకున్న భాష -సంస్కృతం.భావం:జగదానంద కారకుడైన శ్రీరాముని వర్ణనం. ధీరోదాత్త గుణశోభితుడైన శ్రీరాముని సంబోధనాత్మక కృతి ఇది.నాట రాగ అనువుగా-ఎంతో హృద్యంగా అమరింది.
దుడుకుగల నన్నే: పంచరత్నాలలో రెండవది-గౌళ రాగంలోని కృతి. ఇది 15వ మేళకర్త మాయామాళవగౌళ జన్యం. షడ్జ, పంచమాలతో పాటు శుద్ధ రిషభం ,అంతర గాంధారం ,శుద్ధ మధ్యమం ,శుద్ధ దైవతం ,కాకలి నిషాదం గల రాగం. దీనిలో రిషభం రాగచ్ఛాయగల ఏకశృతిరిషభం. పాడేటప్పుడు దీన్ని ప్రత్యేకంగా పలుకుతారు. కనుక దీనిని గౌళ రిషభం అని అంటారు.
సాహిత్యం చూస్తే, దుడుకు చేష్టలున్న అనే పద ప్రయోగం; ఆ వెంటనే ఏ దొర కొడుకు బ్రోచు? అనే పదప్రయోగం నవ్వు పుట్టిస్తాయి. కాని, ఇదొక ఆత్మ విమర్శా జ్ఞానం. దీనిలో చరణాలు కూడా అదే ధోరణిలో సాగుతాయి.


title: గుదిబండ (కలకడ మండలం)

text:
గుదిబండ చిత్తూరు జిల్లా కలకడ మండలంలోని గ్రామం.
ఇది 2011 జనగణన ప్రకారం 513 ఇళ్లతో మొత్తం 1967 జనాభాతో 439 హెక్టార్లలో విస్తరించి ఉంది. సమీప పట్టణమైన Rayachoti 30 కి.మీ. దూరంలో ఉంది. గ్రామంలో మగవారి సంఖ్య 970, ఆడవారి సంఖ్య 997గా ఉంది. షెడ్యూల్డ్ కులాల సంఖ్య 252 కాగా షెడ్యూల్డ్ తెగల సంఖ్య 40. గ్రామం యొక్క జనగణన లొకేషన్ కోడ్ 595669[1].
రాష్ట్రము. ఆంధ్ర ప్రదేశ్
 దేవల పల్లె 1 కి.మీ. గంగాపురం. 5 కి.మీ. నడిమిచెర్ల 6 కి.మీ. ఎర్రకోట పల్లె 6 కి.మీ. కలకడ 7 కి.మీ. దూరములో ఉన్నాయి.
ఈ గ్రామానికి, మరియు మండలములోని ఇతర గ్రామాలకు రోడ్డు సౌకర్యమున్నది. ఆరీసి బస్సులు ఉన్నాయి. ఈ గ్రామానికి 10 కి.మీ లోపు రైల్వే స్టేషను లేదు.
ఇక్కడ మండల పరిషత్తు పాఠశాల ఉంది.
ఈ గ్రామములో 4 ప్రభుత్వ ప్రాథమిక పాఠశాలలు , 1 ప్రభుత్వ మాధ్యమిక పాఠశాల వున్నవి. సమీప మాధ్యమిక పాఠశాల (కోనలో), ఈ గ్రామానికి 5 కి.మీ. లోపు వున్నవి సమీప బాలబడి, సమీప సీనియర్ మాధ్యమిక పాఠశాల , సమీప అనియత విద్యా కేంద్రం (కలకడలో), ఈ గ్రామానికి 5 నుండి 10 కి.మీ దూరములో వున్నవి. సమీప ఆర్ట్స్, సైన్స్, మరియు కామర్సు డిగ్రీ కళాశాల (పీలేరులో, సమీప వైద్య కళాశాల , సమీప మేనేజ్మెంట్ సంస్థ, సమీప పాలీటెక్నిక్ (తిరుపతిలో), సమీప ఇంజనీరింగ్ కళాశాలలు (రాయచోటిలో), సమీప వృత్తి విద్యా శిక్షణ పాఠశాల (వాల్మీకిపురం లో), సమీప దివ్యాంగుల ప్రత్యేక పాఠశాల (మదనపల్లెలో), ఈ గ్రామానికి 10 కి.మీ కన్నా ఎక్కువ దూరములో వున్నవి
సమీప ప్రాథమిక ఆరోగ్య ఉప కేంద్రం, ఈ గ్రామానికి 5 కి.మీ. లోపు వున్నవి సమీప ప్రాథమిక ఆరోగ్య కేంద్రం, సమీప పశు వైద్యశాల, ఈ గ్రామానికి 5 నుండి 10 కి.మీ దూరములో వున్నవి. సమీప సామాజిక ఆరోగ్య కేంద్రం, సమీప సంచార వైద్య శాల, సమీప మాతా శిశు సంరక్షణా కేంద్రం, సమీప ప్రత్యామ్నాయ ఔషధ ఆసుపత్రి, సమీప టి.బి వైద్యశాల, సమీప అలోపతీ ఆసుపత్రి, సమీప ఆసుపత్రి, సమీప కుటుంబ సంక్షేమ కేంద్రం, ఈ గ్రామానికి 10 కి.మీ కన్నా ఎక్కువ దూరములో వున్నవి
రక్షిత మంచినీటి సరఫరా గ్రామంలో ఉంది. గ్రామంలో మంచినీటి అవసరాలకు చేతిపంపుల నీరు, గొట్టపు బావులు / బోరు బావుల నుంచి నీటిని వినియోగిస్తున్నారు.
గ్రామంలో మూసిన డ్రైనేజీ వ్యవస్థ లేదు. మురుగునీరు నేరుగా నీటి వనరుల్లోకి వదలబడుతోంది. ఈ ప్రాంతం పూర్తి పారిశుధ్య పథకం కిందికి వస్తుంది. సామాజిక మరుగుదొడ్ల సౌకర్యం ఈ గ్రామంలో లేదు.
ఈ గ్రామములో టెలిఫోన్ (లాండ్ లైన్) సౌకర్యం, పబ్లిక్ బస్సు సర్వీసు, మొబైల్ ఫోన్ కవరేజి, ట్రాక్టరు వున్నవి. ఈ గ్రామానికి 5 కి.మీ. లోపు వున్నవి సమీప పోస్టాఫీసు సౌకర్యం, సమీప ఆటో సౌకర్యం, సమీప ప్రైవేట్ బస్సు సర్వీసు, సమీప పబ్లిక్ ఫోన్ ఆఫీసు సౌకర్యం, సమీప ఇంటర్నెట్ కెఫెలు / సామాన్య సేవా కేంద్రాల సౌకర్యం, సమీప ప్రైవేటు కొరియర్ సౌకర్యం, సమీప టాక్సీ సౌకర్యం, ఈ గ్రామానికి 5 నుండి 10 కి.మీ దూరములో వున్నవి. సమీప రైల్వే స్టేషన్, ఈ గ్రామానికి 10 కి.మీ కన్నా ఎక్కువ దూరములో వున్నవిసమీప జాతీయ రహదారి గ్రామానికి 5 నుంచి 10 కిలోమీటర్ల లోపు ఉంది. సమీప రాష్ట్ర రహదారి గ్రామానికి 10 కిలోమీటర్ల కన్నా దూరంలో ఉంది. . గ్రామంప్రధాన జిల్లా రోడ్డుతో అనుసంధానమై ఉంది. గ్రామంఇతర జిల్లా రోడ్డుతో అనుసంధానమై ఉంది. సమీప కంకర రోడ్డు గ్రామానికి 5 నుంచి 10 కిలోమీటర్ల లోపు ఉంది.
ఈ గ్రామములో స్వయం సహాయక బృందం, పౌర సరఫరాల కేంద్రం, సమీప వారం వారీ సంత వున్నవి. ఈ గ్రామానికి 5 కి.మీ. లోపు వున్నవి. సమీప వాణిజ్య బ్యాంకు, సమీప సహకార బ్యాంకు, సమీప వ్యవసాయ ఋణ సంఘం, ఈ గ్రామానికి 5 నుండి 10 కి.మీ దూరములో వున్నవి. సమీప ఏటియం, సమీప వ్యవసాయ మార్కెటింగ్ సొసైటీ ఈ గ్రామానికి 10 కి.మీ కన్నా ఎక్కువ దూరములో వున్నవి
ఈ గ్రామములో ఏకీకృత బాలల అభివృద్ధి పథకం (పోషకాహార కేంద్రం, అంగన్ వాడీ కేంద్రం (పోషకాహార కేంద్రం), ఇతర (పోషకాహార కేంద్రం), ఆశా కార్యకర్త (గుర్తింపు పొందిన సామాజిక ఆరోగ్య కార్యకర్త), వార్తాపత్రిక సరఫరా, అసెంబ్లీ పోలింగ్ స్టేషన్, జనన మరణాల నమోదు కార్యాలయం వున్నవి. సమీప ఆటల మైదానం, సమీప సినిమా / వీడియో హాల్, సమీప గ్రంథాలయం, సమీప పబ్లిక్ రీడింగ్ రూం, ఈ గ్రామానికి 5 నుండి 10 కి.మీ దూరములో వున్నవి.
ఈ గ్రామములో విద్యుత్తు ఉన్నది.
గ్రామంలో భూమి వినియోగం ఇలా ఉంది (హెక్టార్లలో):
గ్రామంలో వ్యవసాయానికి నీటి పారుదల వనరులు ఇలా ఉన్నాయి (హెక్టార్లలో):
చెరువులు: 43.71
ఈ గ్రామం ఈ కింది వస్తువులను ఉత్పత్తి చేస్తోంది (పై నుంచి కిందికి తగ్గుతున్న క్రమంలో):
వేరుశనగ, టమేట
వర్గం:చిత్తూరు వర్గం:కలకడ మండలం గ్రామాలు) వర్గం:జిల్లా గ్రామాలు)


title: గుదిబండ (దేవరకద్ర మండలం)

text:
గుదిబండ తెలంగాణ రాష్ట్రం, మహబూబ్ నగర్ జిల్లా, దేవరకద్ర మండలంలోని గ్రామం.
ఇది మండల కేంద్రమైన దేవరకద్ర నుండి 7 కి. మీ. దూరం లోను, సమీప పట్టణమైన మహబూబ్ నగర్ నుండి 30 కి. మీ. దూరంలోనూ ఉంది.


title: గుదిబండ (దేవరకద్ర మండలం)

text: 2011 భారత జనగణన గణాంకాల ప్రకారం ఈ గ్రామం 312 ఇళ్లతో, 1612 జనాభాతో 668 హెక్టార్లలో విస్తరించి ఉంది. గ్రామంలో మగవారి సంఖ్య 814, ఆడవారి సంఖ్య 798. షెడ్యూల్డ్ కులాల సంఖ్య 177 కాగా షెడ్యూల్డ్ తెగల సంఖ్య 15. గ్రామం యొక్క జనగణన లొకేషన్ కోడ్ 575531.పిన్ కోడ్: 509204.


title: గుదిబండ (దేవరకద్ర మండలం)

text: 2001 లెక్కల ప్రకారం గ్రామ జనాభా 1098. ఇందులో పురుషుల సంఖ్య 513, స్త్రీల సంఖ్య 585. గృహాల సంఖ్య 235.


title: గుదిబండ (దేవరకద్ర మండలం)

text: గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి, మాధ్యమిక పాఠశాల‌లు దేవరకద్రలో ఉన్నాయి.సమీప జూనియర్ కళాశాల దేవరకద్రలోను, ప్రభుత్వ ఆర్ట్స్ / సైన్స్ డిగ్రీ కళాశాల మహబూబ్ నగర్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ మహబూబ్ నగర్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల మహబూబ్ నగర్లో ఉన్నాయి.


title: గుదిబండ (దేవరకద్ర మండలం)

text: సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సంచార వైద్య శాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.


title: గుదిబండ (దేవరకద్ర మండలం)

text:
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది.
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
బోరుబావుల ద్వారా కూడా ఏడాది పొడుగునా నీరు అందుతుంది.


title: గుదిబండ (దేవరకద్ర మండలం)

text:
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు.
చెత్తను వీధుల పక్కనే పారబోస్తారు.


title: గుదిబండ (దేవరకద్ర మండలం)

text:
గుదిబండలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి.
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.


title: గుదిబండ (దేవరకద్ర మండలం)

text:
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది.
ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి.


title: గుదిబండ (దేవరకద్ర మండలం)

text:
రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో తారు రోడ్లు, కంకర రోడ్లు ఉన్నాయి.


title: గుదిబండ (దేవరకద్ర మండలం)

text:
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.


title: గుదిబండ (దేవరకద్ర మండలం)

text:
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
గుదిబండలో భూ వినియోగం కింది విధంగా ఉంది:గుదిబండలో వ్యవసాయానికి నీటి సరఫరా కింది వనరుల ద్వారా జరుగుతోంది.
గుదిబండలో ఈ కింది వస్తువులు ఉత్పత్తి అవుతున్నాయి.
వరి, జొన్న, కంది


title: గొల్లపూడి మారుతీరావు

text: గొల్లపూడి మారుతీరావు ఒక సుప్రసిద్ధ రచయిత, నటుడు, సంపాదకుడు, వ్యాఖ్యాత, విలేఖరి. తెలుగు సాహిత్యాభివృద్ధికి కృషి చేశాడు. తెలుగు సినిమా రంగంలో మాటల రచయితగాను నటుడిగానూ సుపరిచితుడు. సినిమాల్లోకి రాకముందు నాటకాలు, కథలు, నవలలు రాశాడు. రేడియో ప్రయోక్తగానూ, అసిస్టెంట్ స్టేషను డైరెక్టరుగానూ, ఆంధ్రప్రభ (దినపత్రిక) ఉపసంపాదకుడిగానూ పనిచేశాడు. సినిమా రంగంలో ఆయన మొట్టమొదటి రచన డాక్టర్ చక్రవర్తికి ఉత్తమ రచయితగా నంది అవార్డుతో బాటు మరో మూడు నందులు అందుకున్నాడు. తెలుగు సాహిత్యంపై ఆయన వ్రాసిన పరిశోధనాత్మక రచనలు, నాటకాలు ఆంధ్రప్రదేశ్ లోని విశ్వవిద్యాలయాల్లో పాఠ్యాంశాలుగా ఉపయోగపడుతున్నాయి.


title: గొల్లపూడి మారుతీరావు

text:
గొల్లపూడి మారుతీ రావు 1939 ఏప్రిల్ 14 న ఆంధ్రప్రదేశ్ రాష్ట్రం (పూర్వపు మద్రాసు ప్రావిన్సు ), విజయనగరంలో ఒక మధ్యతరగతి కుటుంబంలో జన్మించాడు. ఆయన తల్లిదండ్రులు అన్నపూర్ణ, సుబ్బారావు. వారు జీవితాంతం విశాఖపట్టణం లోనే నివాసమున్నారు. సి.బి.ఎం. ఉన్నత పాఠశాల, ఎ.వి.ఎన్ కళాశాల మరియు ఆంధ్ర విశ్వవిద్యాలయము లలో మారుతీరావు విద్యాభ్యాసం సాగింది. ఆయన మ్యాథమేటికల్ భౌతిక శాస్త్రములో బి.యస్‌సీ (ఆనర్స్) చేశాడు.
ఈయన అన్నపూర్ణ, సుబ్బారావుకి అయిదో కొడుకు.


title: గొల్లపూడి మారుతీరావు

text: మారుతీరావు 1959లో ఆంధ్రప్రభ దినపత్రిక ఉపసంచాలకునిగా ఉద్యోగ జీవితాన్ని ప్రారంభించాడు. 1960 జనవరి 13వ తేదీ చిత్తూరులో పత్రిక యొక్క మరో ఎడిషన్ ప్రారంభించినపుడు, అక్కడ సంపాదక వర్గంలో పనిచేశాడు. తరువాత రేడియోలో ట్రాన్స్‌మిషన్ ఎగ్జిక్యూటివ్ గా ఎంపికై, హైదరాబాదుకు మారాడు. ఆకాశవాణి విజయవాడలో కూడా పనిచేశాడు. కార్యక్రమ నిర్వాహకునిగా పదోన్నతి పొంది, సంబల్‌పూర్ వెళ్లాడు. ఆ తరువాత చెన్నై, కడప కేంద్రాలలో కార్యక్రమ నిర్వాహకునిగా బాధ్యతలు నిర్వర్తించాడు. 1981లో ఆకాశవాణి కడప కేంద్రం ఉప డైరెక్టరుగా పదోన్నతి పొందాడు. మొత్తం ఇరవై సంవత్సరాలు పనిచేసి, అసిస్టెంట్ స్టేషను డైరెక్టర్ హోదాలో పదవీ విరమణ చేశాడు. తరువాత ఇంట్లో రామయ్య వీధిలో కృష్ణయ్య సినిమాతో నటుడిగా సినిమారంగ ప్రవేశం చేశాడు.


title: గొల్లపూడి మారుతీరావు

text: మారుతీరావు రాసిన తొలి కథ ఆశాజీవి. ప్రొద్దుటూరు నుండి వెలువడే స్థానిక పత్రిక రేనాడు లో 1954, డిసెంబరు 9న వెలువడింది. చిన్న వయసులోనే రాఘవ కళా నికేతన్ పేరున ఆయనొక నాటక బృందాన్ని నడిపేవాడు. ఆడది (పినిశెట్టి), కుక్కపిల్ల దొరికింది, స్వయంవరం (రావి కొండల రావు), రిహార్సల్స్ (సోమంచి యజ్ఞన్న శాస్త్రి), వాపస్ (డి.వి.నరసరాజు), మహానుభావులు (గోగోల్ రాసిన An Inspector Calls ఆధారంగా సోమంచి యజ్ఞన్న శాస్త్రి చేసిన రచన) నాటకాలకు నిర్మాణం, దర్శకత్వం వహించడంతోపాటు, ప్రధానపాత్రధారిగా నటించాడు.


title: గొల్లపూడి మారుతీరావు

text: విద్యార్థి దశలో ఉండగానే శ్రీవాత్సవ రచించగా, ఆంధ్ర విశ్వవిద్యాలయం రిజిస్ట్రార్ కె.వి.గోపాలస్వామి దర్శకత్వం వహించిన స్నానాలగది నాటకంలోనూ, భమిడిపాటి రాధాకృష్ణ రచించిన మనస్తత్వాలు నాటకంలోనూ నటించాడు. మనస్తత్వాలు నాటకాన్ని ఐదవ అంతర విశ్వవిద్యాలయ యువజనోత్సవాలలో భాగంగా కొత్తఢిల్లీలోని తల్కతోరా ఉద్యానవనంలో ప్రదర్శించాడు. ఆయన రచన అనంతం, ఉత్తమ రేడియో నాటకంగా అవార్డును తెచ్చిపెట్టింది. అప్పటి సమాచార, ప్రసార శాఖామాత్యుడు డాక్టర్ బి.వి.కేశ్‌కర్ చేతులమీదుగా ఈ అవార్డును అందుకొన్నాడు. మనస్తత్వాలు నాటకాన్ని ఆంధ్ర అసోసియేషన్, కొత్తఢిల్లీ వారికోసం ప్రదర్శించాడు. ఆ అసోసియేషనుకు వి.వి.గిరి అధ్యక్షుడు. చైనా ఆక్రమణ పై తెలుగులో మొట్టమొదటి నాటకం రచించి, చిత్తూరు, మదనపల్లె, నగరి లలో ప్రదర్శించగా వచ్చిన సుమారు యాభై వేల రూపాయల నిధులను ప్రధానమంత్రి రక్షణ నిధికి ఇచ్చాడు.


title: గొల్లపూడి మారుతీరావు

text: చైనా విప్లవం పై తెలుగులో వచ్చిన మొట్టమొదటి నాటకం "వందే మాతరం"ను ఆంధ్రప్రదేశ్ రాష్ట్ర సమాచార శాఖ ప్రచురించింది. అప్పటి విదేశీ వ్యవహారాల శాఖా మంత్రి పి.వి. నరసింహారావు దానికి ఉపోద్ఘాతం రాశాడు. 1959, డిసెంబరు 16న రాగరాగిణి అనే నాటకం అప్పటి ఉపరాష్ట్రపతి సర్వేపల్లి రాధాకృష్ణన్ ఎదుట ప్రదర్శించబడింది. "పథర్ కే అన్సూ" అనే పేరుతో హిందీలోకి కూడా అనువదించబడింది.


title: గొల్లపూడి మారుతీరావు

text: ఆయన రచనలను భారతదేశంలోని కొన్ని విశ్వవిద్యాలయాల్లో పాఠ్యాంశాలుగా వాడుతున్నారు. తెలుగు నాటక రంగం మీద ఆయన వ్రాసిన వ్యాసాల పరంపరను ఆంధ్ర విశ్వవిద్యాలయం లోని థియేటర్ ఆర్ట్స్ విభాగంలో పాఠ్యపుస్తకంగా నిర్ణయించారు. ఆయన రాసిన "కళ్ళు" నాటకం ఉస్మానియా విశ్వవిద్యాలయం మాస్టర్ ఆఫ్ ఆర్ట్స్ విద్యార్థులకు పాఠ్యపుస్తకం. ఆయన రచనల మీద పరిశోధన చేసి, ఎం.ఫిల్, మరియు డాక్టరేట్లు సాధించిన వారు కూడా ఉన్నారు. చాలా సెమినార్లలో మారుతీరావు కీలకోపన్యాసకునిగా వ్యవహరించాడు. తెలుగు సాహిత్యం మీద ఆయన వ్రాసిన రెండు పరిశోధన పత్రాలు ఆంధ్రవిజ్ఞాన సర్వస్వం 11వ సంపుటిలో ప్రచురితమయ్యాయి.


title: గొల్లపూడి మారుతీరావు

text: మారుతీరావు వివాహం 1961 నవంబరు 11న, విద్యావంతులు సంగీతజ్ఞుల కుటుంబంలో పుట్టిన శివకామసుందరితో హనుమకొండలో జరిగింది. సి.నారాయణ రెడ్డి, కాళోజి నారాయణ రావు వంటి ప్రముఖులకు ఆమె తండ్రి ఉపాధ్యాయుడు. ప్రముఖ రచయిత, విమర్శకుడు డా. శ్రీపాద గోపాలకృష్ణ మూర్తి, మనోధర్మ సంగీతం బాణీ ప్రముఖుడు పద్మభూషణ్ శ్రీపాద పినాకపాణి ఆమెకు సమీప బంధువులు. మారుతీరావుకు ముగ్గురు మగసంతానం సుబ్బారావు, రామకృష్ణ మరియు శ్రీనివాస్. ప్రస్తుతం ఆయన కుటుంబంతో మద్రాసులో నివసిస్తున్నాడు.


title: గొల్లపూడి మారుతీరావు

text: 1992 ఆగస్టు 12న మారుతీరావు చిన్న కుమారుడు గొల్లపూడి శ్రీనివాస్, తన తొలి ప్రయత్నంగా ప్రేమ పుస్తకం అనే చిత్రానికి దర్శకత్వం వహిస్తూ చిత్రీకరణ సమయంలో జల ప్రమాదంలో ప్రమాదవశాత్తు మరణించాడు. మారుతీరావు, తన కుమారుని జ్ఞాపకంగా, గొల్లపూడి శ్రీనివాస్ జాతీయ అవార్డు నెలకొల్పి, ప్రతి యేటా ఉత్తమ నూతన సినిమా దర్శకునికి రూ. 1.5 లక్షలు నగదుబహుమతి, ప్రముఖ చిత్రకారుడు దర్శకుడు బాపు రూపొందించిన బంగారపు జ్ఞాపికనూ ప్రధానం చేస్తున్నాడు. సినిమాకు సంబంధించిన ఏదేని అంశంపై విశేష ఉపన్యాసం చేసిన ప్రముఖునికి గౌరవసూచకంగా రూ.15, 000 గొల్లపూడి శ్రీనివాస్ మెమోరియల్ లెక్చర్ పేరిట బహూకరిస్తారు. సునీల్ దత్, నసీరుద్దీన్ షా, మృణాల్ సేన్, శ్యాం బెనగల్, జావెద్ అక్తర్, అనుపమ్ ఖేర్ మొదలైన వారు ఇందులో ప్రసంగించిన వారిలో ప్రముఖులు. మిగిలిన ఇద్దరు కుమారులు సుబ్బారావు, రామకృష్ణలు మారుతీ ఎయిర్‌లింక్స్ అనే ట్రావెల్ ఏజన్సీని నడుపుతున్నారు.


title: గొల్లపూడి మారుతీరావు

text: 1963లో డాక్టర్ చక్రవర్తి చిత్రానికి స్క్రీన్ ప్లే రాశాడు. మారుతీరావుకు అది మొదటి సినిమా. తొలి ప్రయత్నంలోనే ఉత్తమ కథారచనకుగాను ఆంధ్రప్రదేశ్ రాష్ట్ర ప్రభుత్వం నెలకొల్పిన నంది అవార్డు లభించింది. మారుతీరావు నటునిగా ప్రధానపాత్ర పోషించిన తొలి చిత్రం, ఇంట్లో రామయ్య వీధిలో కృష్ణయ్య ఘనవిజయం సాధించిన తరువాత వెనుదిరిగి చూడవలసిన అవసరం కలుగలేదు. 250 చిత్రాలకు పైనే, సహాయక నటుడిగా, హాస్య నటుడిగా వివిధ పాత్రలలో నటించాడు. సంసారం ఒక చదరంగం, తరంగిణి, త్రిశూలం, అసెంబ్లీ రౌడీ, ముద్దుల ప్రియుడు, ఆదిత్య 369 ఆయన నటించిన కొన్ని సినిమాలు. పూర్తి జాబితా కోసం ఆధికారిక వెబ్‌సైటును సందర్శించండి.


title: గొల్లపూడి మారుతీరావు

text: మారుతీరావును ఒక్క భారతదేశంలోనే కాకుండా వివిధ దేశాల్లో అనేక బిరుదులు, సన్మానాలు వరించాయి. ఉత్తమ కథా రచయితగా, స్క్రీన్ ప్లే రచయితగా, సంభాషణల రచయితగా, నటుడిగా ఐదు సందర్భాల్లో ఆంధ్రప్రదేశ్ ప్రభుత్వం నుంచి నంది అవార్డును అందుకున్నాడు. అంతే కాకుండా నాటకాల్లో ఆయనకు పలు పురస్కారాలు లభించాయి.ఇవే కాక 2009 లో గుంటూరుకు చెందిన సాహితీ సమాఖ్య, అలనాటి ప్రముఖ రచయిత కొండముది శ్రీరామచంద్రమూర్తి పేరు మీదుగా నెలకొల్పిన అవార్డును, మారుతీరావుకు ప్రదానం చేశారు. అదే సంవత్సరంలో పొలమూరుకు చెందిన బుద్ధవరపు చారిటబుల్ ట్రస్ట్ వారి నుంచి శ్రీపాద సుబ్రహ్మణ్య శాస్త్రి పురస్కారాన్ని అందుకున్నాడు.


title: గొల్లపూడి మారుతీరావు

text: ఈటీవీ నిర్వహిస్తున్న ప్రతిధ్వని కార్యక్రమానికి మొదట్లో వ్యాఖ్యాతగా వ్యవహరించాడు. ఈ కార్యక్రమంలో ఆయన అన్ని రంగాలకు చెందిన ప్రముఖులను ఇంటర్వ్యూ చేశాడు. ఈటీవీ నిర్వహించిన మనసున మనసై అనే కార్యక్రమాన్ని కూడా నిర్వహించాడు. ఇది భార్యాభర్తల కోసం ఉద్దేశించింది. జెమిని టీవీ నిర్వహించిన ప్రజావేదిక, మాటీవీ నిర్వహించిన వేదిక, దూరదర్శన్, హైదరాబాద్ ప్రసారం చేసిన సినీ సౌరభాలు మొదలైనవి ఆయన నిర్వహించిన ప్రజాదరణ పొందిన కార్యక్రమాలు. ఇంకా ఇంటింటి రామాయణం, గణపతి, ఎవరి గోల వారిదే, ప్రేమలు-పెళ్ళిళ్ళు, భార్యారూపవతీ శత్రుః, ఏది నిజం? అనే ధారావాహికల్లో నటించాడు.ఆంధ్రప్రదేశ్ సాహిత్య అకాడెమీ నిర్వహించిన అనేక పోటీల్లో జ్యూరీ సభ్యుల్లో ఒకరిగా వ్యవహరించాడు. జాతీయ చలనచిత్ర అభివృద్ధి మండలి స్క్రిప్ట్ పరిశీలన విభాగంలో పనిచేశాడు. 1958లో జవహర్ లాల్ నెహ్రూ ప్రారంభించిన అంతర్ విశ్వవిద్యాలయ యువజనోత్సవాలలో ఆంధ్ర విశ్వవిద్యాలయం తరపున "మనస్తత్వాలు" అనే నాటకాన్ని ప్రదర్శించాడు. 1978లో మద్రాసులో జరిగిన అంతర్జాతీయ చలనచిత్రోత్సవంలో ఆకాశవాణి తరపున సమీక్షకుడిగా వ్యవహరించాడు. 1996 లో జరిగిన ఇండియన్ పనోరమాలో జ్యూరీ సభ్యుడిగా వ్యవహరించాడు. 2000, డిసెంబరు 8 న జరిగిన ప్రపంచ తెలుగు సమావేశంలో కళలు, సంస్కృతి మీద సెమినార్ కు అధ్యక్షత వహించాడు. 2007, జూన్ 2, 3 తేదీల్లో చెన్నైలో జరిగిన అఖిల భారత తెలుగు సమావేశంలో కవి సమ్మేళనానికి అధ్యక్షత వహించాడు. 2007, సెప్టెంబరు 23 న కృష్ణా జిల్లాలో జరిగిన తెలుగు రచయితల సమావేశంలో కీలకోపన్యాసకుడుగా వ్యవహరించాడు.


title: మహమ్మద్ ఖదీర్ బాబు

text:
మహమ్మద్ ఖదీర్ బాబు "" ఒక తెలుగు కథా రచయిత
ఖదీర్ బాబు సొంత ఊరుకావలి, నెల్లూరు జిల్లా. ప్రస్తుతం హైదరాబాద్ వాస్తవ్యులు. ఆంధ్రజ్యోతిలో చాలా కాలం డెస్క్ లో పనిచేసి, సాక్షి ప్రారంభించినప్పటినుండి సీనియర్ న్యూస్ ఎడిటర్ గా పనిచేస్తున్నారు. నూతన తరం తెలుగు కథకులలో ఖదీర్ బాబు ది ప్రత్యేకమైన స్థానం.


title: మహమ్మద్ ఖదీర్ బాబు

text: "అవార్డు :" 2013 మే 18...ప్రసిద్ధ కథకుడు మధురాంతకం రాజారామ్ స్మృతికి నివాళిగా ఏటా ఇస్తున్న ‘కథాకోకిల’ అవార్డులు, 2012 కి, ‘కథాకోకిల’ అవార్డు మహమ్మద్ ఖదీర్ బాబుకి హోసూరులో కథకుల సదస్సులో ప్రదానం చేశారు.


title: మహమ్మద్ ఖదీర్ బాబు

text: "బ్రిటీష్ కౌన్సిల్ ఫెలోషిప్ : " జూన్ 2013..ప్రపంచంలోని వివిధ భాషల సాహిత్యాన్ని ఇంగ్లీషులో అనువదించడానికి ప్రతి ఏటా బ్రిటీష్ కౌన్సిల్ అందించే ప్రతిష్ఠాత్మక 'చార్లెస్ వాల్లెస్ ఫెలోషిప్ ' కు మహమ్మద్ కథలు ఎంపికయ్యాయి.ఈ ఫెలోషిప్ హైదరాబాద్ సెంట్రల్ యూనివర్సిటీ గెస్ట్ ప్యాకల్టీగా పనిచేస్తున్న నాగా మనోహర్ రెడ్డి ఈ కథలను అనువాదం చేయడానికి పొందారు. తెలుగు కథలకు ఈ ఫెలోషిప్ దొరకడం ఇదే తొలిసారి. ఖదీర్ బాబు తాజా పుస్తకం `మెట్రో కథలు`.


title: మహమ్మద్ ఖదీర్ బాబు

text:
ఇందులో ఇరవై ఐదు కథలున్నాయి నూట నలభై
పేజీల్లో. అన్నీ చిన్న చిన్న కథలే. పుస్తకం
కవరు అక్బరు వేసిన వర్ణ చిత్రంతో ముచ్చటగా
వుంది. ప్రతి కథకీ ముందూ చివరా మోహన్ గీసిన
రేఖా చిత్రాలు గిలిగింతలు పెట్టిస్తాయి. ఈ
కతలన్నీ 1998-99 మధ్యన ఆంధ్రజ్యోతి వార
పత్రికలో అచ్చయ్యాయి.


title: మహమ్మద్ ఖదీర్ బాబు

text: ఈ పుస్తకం సమీక్షకై ప్రధాన వ్యాసం: దర్గామిట్ట కతలు చూడండి.


title: మహమ్మద్ ఖదీర్ బాబు

text:
ముందొక పిట్ట కథ.
పూర్ణయ్యని బావగాఢంటారు అందరు.
బావగాడు లేకపోతే సరదాలేదు, సంబరమూ లేదు. పెళ్ళిగాని, పేరంటంగాని వంట హంగంతా బావగాడే. వంటవాళ్లని కూర్చోనిచ్చేవాడు కాదు. నించోనిచ్చేవాడు కాదు. పరుగులు పెట్టించేవాడు. ఇక తినేవాళ్లకి భోజనం మీద తప్ప వేరే ధ్యాస రానిచ్చేవాడు కాదు. ఒకసారి వన సంతర్పణ పెట్టుకున్నారు. జనం అంతా మామిడితోపులో చేరారు. చాపలు పరిచి పిచ్చాపాటి మాట్లాడుకునేవారు కొందరు. పేకాటలో మునిగినవారు మరికొందరు. గాడిపొయ్యి తవ్వించాడో లేదో బావగాడు జనం మధ్యకు పరుగెత్తుకొచ్చాడు. ‘అందరూ వినండర్రా’ అని పెద్దగా గావుకేక పెట్టి మాటలు మానిపించాడు. పేకాట మూయించాడు. ‘వంటకాలు ఇలా తయారు చేయిస్తున్నాను’ అంటూ లిస్టు చదివాడు. ‘వంకాయ మెంతికారం పెట్టిన కూర, అరటికాయ నిమ్మకాయ పిండిన కూర, పెసరపప్పుతో చుక్కకూర, వాక్కాయ కొబ్బరి పచ్చడి, పొట్లకాయ పెరుగుపచ్చడి, అల్లం ధనియాల చారు, మసాలా పప్పుచారు, అయ్యా జీడిపప్పు పచ్చకర్పూరాలతో పాయసం, మామిడికోరుతో పులిహోర, గుమ్మడి వడియాలు, వూర మిరపకాయలు. అందరికీ సమ్మతమేనా?’ అని అరిచాడు. సమ్మతమేమిటి నా మొహం – అప్పటికప్పుడు అందరి నోళ్లలో నీరూరించి, ఇంకా వంటలు కాకముందే భోజనం మీద అందరికీ మమకారం పెంచాడు. జిహ్వ గిలగిల్లాడుతుండగా అందరి కడుపుల్లో ఆకలి అగ్నిలా లేచింది. అక్కడితో ఆగాడా? ఊహూ. లేత వంకాయలు కోయించుకు తెచ్చి ప్రదర్శనకు పెట్టాడు. ‘చుక్కకూర కందిపప్పుతో కంటే పెసరపప్పుతో మహ చక్కగా మేళవిస్తుంది’ అని జ్ఞాపకం చేశాడు. పులిహోర తిరగమోత వెయ్యగానే ఆ ఘుమఘుమలకే జనానికి శరీరమంతా ఆకలే అయ్యేలా చేశాడు. అందర్నీ బంతులుగా కూచోపెట్టి కొసరికొసరి వడ్డించి తినిపించాడు….


title: మహమ్మద్ ఖదీర్ బాబు

text:
మహమ్మద్ ఖదీర్‌బాబున్నాడే, అచ్చం బావగాడే బావగాడు.ఒక కథల సంతర్పణ మొదలుపెట్టాడు. రోజుకో కథ అన్నాడు. ‘ఓసంతేకదా, భారతి కాలం నుంచీ ఇలాంటివి ఎన్నో చూశాం’ అని జనాలు ఎవరి గోలలో వాళ్లు పడ్డారు. కొందరు పిచ్చాపాటీ కబుర్లు, కొందరు పేకాటలు, మరికొందరు రాష్ట్ర విభజన రాజకీయాలు. వారం రోజులు తిరిగేసరికల్లా కథల్ని కొత్తకొత్తగా ఖదీర్‌బాబు వండుతున్న కమ్మని వాసన అందరికీ చేరింది. ఇక వేరే చర్చలు ఆగిపోయాయి. సంతర్పణలో బావగాడు చూపెట్టిన వంకాయల మీదే మాటలు నడిచినట్టు ఎక్కడికక్కడ కథల మీదే మాటలు మొదలయ్యాలు.
‘అసలెలా ఎంచుకుంటున్నాడంటావ్?’
‘ఏది వరస?’
‘ఏమైనా ఖదీర్ కథలు చెప్పటంలో సిద్దహస్తుడు’
‘ఇంతకీ రేపెవరిదో? ఏ కథ వస్తుందో?’
జనంలో కథల పట్ల ఆకలి నిలువెత్తయి, తాడి ప్రమాణమయింది. నూరు రోజులు, నూరుగురు కథకులు, నూరు కథలు.
పీవీ నరసింహారావు రాసిన కథలో గొల్ల రామవ్వ ఏం చేసింది?
పూసపాటి కృష్ణంరాజు చెప్పిన ‘రెండు బంట్లు పోయాయ్’ కథెప్పుడైనా చదివారా?
పురాణం సుబ్రమణ్యంశర్మ ‘రాజనీతి’ ఏమిటో తెలుసునా?
గూడూరి సీతారాం ‘లచ్చి’ కాపరాన్ని ఎలా తీర్చిదిద్దారు?
2బీహెచ్‌కే పరుగుల్లో పడినవారికి దాదాహయత్ ‘మురళి ఊదే పాపడు’ ఏమయ్యాడో ఎలా తెలుస్తుంది?
‘ధనత్రయోదశి’ కథలో భండారు అచ్చమాంబ ఇచ్చిన సందేశం ఏదైనా ఉందా?
‘హోగినెకల్’ దగ్గర ఉగ్రకావేరి ఏం చేసిందో మహేంద్ర మాటల్లో చదివారా?
నెల్లూరి కేశవస్వామి ‘యుగాంతం’ అయిపోయిందా, ఇప్పటికీ జరుగుతున్న కథా?


title: మహమ్మద్ ఖదీర్ బాబు

text: ఒక్కమాటలో చెప్పాలంటే వందరోజుల పాటు రోజుకో జీవితపు రుచి. అందుకున్నవాళ్లకి అందుకున్నంత. తెలుగు ప్రజలకు ఖదీరు వడ్డించిన మృష్టాన్న భోజనం. టీవీ సీరియళ్లు తప్ప మరో లోకమెరుగని ఇల్లాళ్లెందరో ఈ కథలున్న పుస్తకాలెక్కడ దొరుకుతాయోనని ఆరా తీశారు. ఇంగ్లిష్ మీడియంలో చదువుకుని హైదరాబాదులో ఉద్యోగమే పరమావధిగా బతుకుతున్న కుర్రకారంతా తెలుగు కథలింత బావుంటాయా – మరి మాకెవరూ చెప్పలేదేం అనుకున్నారు. సప్త సముద్రాలు దాటి అక్కడెక్కడో ప్రవాస జీవితం గడుపుతున్నవారంతా తెలుగు కథల పుస్తకాలు కావాలని ఇక్కడికి ఫోన్లూ మెయిళ్లూ కొట్టేరు. ‘రావిశాస్త్రి పోయాక తెలుగు కథలు చదవడం మానేశానండీ’ అని స్పష్టంగా చెప్పిన నడివయసు జనాలంతా మళ్లీ తెలుగు కథ మీద ఇష్టం పెంచుకున్నారు. ‘నా కథ ఎప్పుడు వస్తుందో’ అని రచయితలు ఎదురుచూశారు. తమ కథ వచ్చిన రోజు పాఠకుల ఫోన్లు వెల్లువైపోతుంటే తట్టుకోలేక సంతోషంతో మనసు నిండిపోయి అది కంట నీరుగా ఒలికిపోతుంటే చిరునవ్వుతో స్వీకరించినవారున్నారు.


title: మహమ్మద్ ఖదీర్ బాబు

text: పోతే ఒకటే తేడా. బావగాడు వండించి వడ్డించిన తీరుకు జనాలంతే సుష్ఠుగా తిని ఆకుల ముందునుంచి లేవడం కూడా కష్టమైపోయింది, ఖదీరు కథలు చెప్పి ప్రచురించిన జోరు జనాల మీద ఎపిటైజర్లా పనిచేసింది. వాళ్ల ఆకలి సగం తీరి, మరి సగం తీరకుండా ఉండిపోయింది. వంద కథల తర్వాత దినపత్రికలో ఆ ఫీచర్ మరిక రాదంటే వాళ్లకి పిచ్చకోపమొచ్చింది. అలాగని కథల భోజనం ముందు నుంచి లేవలేరు. ‘‘ఏం తెలుగులో ఉన్నవి ఈ నూరు కథలేనా? ఈ నూరుగురు కథకులేనా? మరో వంద చెప్పలేవూ?’’ అని నిలదీశారు. రచయితలకూ కోపమొచ్చింది. ‘‘ఏం తెలుగులో కథలంటే అవేనా? మరో యాభయ్యో వందో వేస్తే నాదీ ఆ జాబితాలో నిలబడకపోదునా?’’ అని చాటుమాటుగా విసుక్కున్నారు. అమరావతి కథల్లో బావగాడి సంతర్పణకీ, ఖదీరుబాబు సంతర్పణకీ ఇదిగో ఇదొక్కటే తేడా.


title: మహమ్మద్ ఖదీర్ బాబు

text: దాన్ని ఖదీరుబాబు ఊహించాడు. అనుభవించాడు. అందుకే వినయంగా ‘‘కొండను అద్దంలో చూపిస్తున్నా’’నని చెప్పేశాడు. ‘‘వందేళ్లలో వచ్చిన వంద సుప్రసిద్ధ కథలను ఏరి, వాటిని క్లుప్తంగా తిప్పి చెప్పిన ప్రయత్నం ఇది. కథను చదివే, కథ మొతాన్ని చదివే, కథను వెతుక్కుని చదివే వీలు లేని అడావిడి రోజుల్లో నూరేళ్ల తెలుగు కథా సాహిత్యాన్ని అలుపు లేకుండా ముగించడానికి వీలుగా చేసిన ప్రయత్నం ఇది. తెలుగు కథకు ఒక కథకుడు ప్రకటించిన కృతజ్ఞత’’ అని చెప్పుకున్నాడు.ఈ వందమంది కథలను నేను ఎంతో సంతోషంగా రాశాను. ఎంతో పరవశిస్తూ రాశాను. ప్రతి కథలోని సంస్కారాన్ని ఎంతగానో స్వీకరిస్తూ రాశాను. ప్రతి రచయితా వదిలివెళ్లిన కథాస్థలిని ఎంతో కుతూహలంతో రీవిజిట్ చేశాను. ఇది నాకు పండగ. నిజంగా నేను అనుభవించిన పండగ’’ అని చెప్పిన ఖదీర్ మాటల్లో ప్రతి అక్షరమూ సత్యమేననిపిస్తుంది ఈ పుస్తకం చదివాక.


title: మహమ్మద్ ఖదీర్ బాబు

text:
మా ఊరి అమ్మవారి గర్భగుడిలో నూనె దీపాల మసక వెలుతురే తప్ప కరెంటు దీపాలుండవు. అందుకని అమ్మ ముఖం స్పష్టంగా కనిపించడానికి పూజారి కర్పూర హారతినెత్తి అమ్మ విగ్రహం చుట్టూ తిప్పుతాడు. ఆ వెలుగులో జగద్ధాత్రి చిరునవ్వునూ, కరుణాదృష్టినీ, మెరిసే ముక్కెరనూ, కుంకుమబొట్టునూ, మంగళసూత్రాలనూ, తల్లిపాదాలనూ దర్శిస్తాం. మనసు నిండిపోతుంది. ఖదీరుబాబు మా ఊరి పూజారిలాగా అనిపించాడు నాకు. ఆయన ఎత్తిన కర్పూర హారతిలో తెలుగు కథా దేవత స్వరూపమంతా స్థూలంగా కనిపిస్తోంది. ఆమె పాదాల దగ్గర అతను పెట్టిన దేవగన్నేరు పువ్విది.
ఖదీరు నూరేళ్లుండాలి, తెలుగు కథ వెయ్యేళ్లకీ వెలగాలి.


title: మహమ్మద్ ఖదీర్ బాబు

text:
ఇందులో మొత్తం 44 కథలు ఉన్నాయికొంత మంది పిల్లలు, ఉన్నత పాఠశాల పిల్లలు, ఇంగ్లీషు మీడియంలో చదువుతున్న కాలేజీ పిల్లలు యీ కతలని చాలా ఇష్టంగా కూడబలుక్కుని మరీ చదువుతున్నారని పేరెంట్స్ ద్వారా తెలిసినప్పుడు నా కల్ళెమ్మటి నీళ్ళోచ్చినాయి. ఎక్కడ కావలి, ఎక్కడ పోలేరమ్మ బండ...ఎక్కడ శ్రీధరుగాడు, ఎక్కడ మురళీగాడు, ఎక్కడ మాలకొండలరావుగాడు, కదీరుగాడు...వీళ్ళంతా ఇవ్వాళ చాలా మందికి ఫ్రెండ్స్ అయినారు.
ఇంకా విచిత్రమేమంటే ఈ కతలు అయిపోయినాక ఒకాయన మా ఆఫీసుకి వచ్చి ఈ కతల్లోని నలుగురు ఫ్రెండ్సూ టెన్త్ తోటి ఆగిపోకుండా డిగ్రీలు చదివి ఉద్యోగాలు తెచ్చుకుని, పెళ్ళిళ్ళు చేసుకుని సెటిలయ్యేదాకా ఈ కతలు రాస్తావా చస్తావా అని కూర్చున్నాడు
అదీ ఈ కతల భాగ్యం.
ఈ భాగ్యం నాది కాదు, ఈ భోగమూ నాది కాదు.
ఇది బాల్యానిది.
ఈ బాల్యం ఎవరు రాసినా, ఎప్పుడు రాసినా ఆ భాగ్యమూ, భోగమూ వాళ్ళకీ దక్కుతాయని గుండెల మీద చేతులు వేసుకుని చెప్పగలను.
- మహమ్మద్ ఖదీర్ బాబు


title: మహమ్మద్ ఖదీర్ బాబు

text: 1970-80 మధ్యకాలంలో హిందీలో వచ్చిన సినిమాల కథనాలు, వాటి తెరవెనుక కథలు, నిర్మాణంలో ఎదురైన సాధక బాధకాలు, ఉత్తమ చిత్రాలుగా ప్రజల గుండెల్లో నిలవడానికి గల కారణాల విశ్లేషణలతో... 50 బాలీవుడ్ ఉత్తమ చిత్రాలను పరిచయం చేస్తూ సాక్షి ఫ్యామిలీలో మహమ్మద్ ఖదీర్ బాబు రాసిన వ్యాసాల సంకలనం ‘బాలీవుడ్ క్లాసిక్స్’.


title: మహమ్మద్ ఖదీర్ బాబు

text: 60వ దశకం నుండి 80 వ దశకం వరకూ హిందీ చిత్రసీమ నుండి వచ్చిన కొన్ని కళాత్మక చిత్రాలకు సంబంధించి రచయిత శ్రీ ఖదీర్‌బాబు, వారం వారం ఒక ప్రముఖ దినపత్రికలో రాసిన 50వ్యాసాలను `బాలీవుడ్ క్లాసిక్స్` పేరుతో సంకలనంగా ప్రచురించటం జరిగింది. సినీ ప్రేమికులు ఆ చిత్రాలలో కొన్నిటిని చూసివున్నా, రచయిత విశ్లేషణా చాతుర్యం వల్లే చదువుతున్నంత సేపు మళ్లీ ఒకసారి రచయిత దృక్కోణంలో ఆ సినిమా చూస్తున్నంత అనుభూతిని పొందుతారనే ఉద్దేశంతో ఈ పుస్తక పరిచయానికి పూనుకున్నాను.


title: మహమ్మద్ ఖదీర్ బాబు

text: నాటి సినిమాలలో, ఆయా కాలపరిస్థితులను కళ్లకు కట్టినట్లు చూపించే కథతో సహజపాత్రలతో పాటు చెప్పాలనుకున్న విషయం ప్రేక్షకుడికి రసవత్తరంగా వుండటం కోసం తగుమోతాదులో కొద్దిపాటి మసాలా కూడా జోడించేవారు దర్శకనిర్మాతలు.. మరి నేటి సినిమాలో మసాలా అసలు కూరని డామినేట్ చేస్తూ అసలు కూర తక్కువైపోతుందన్నది విమర్శకుల వాదన. సినిమా అనేది వ్యాపారం. కలల్నీ, కళల్నీ అమ్ముకుని చేసే వ్యాపారం. కాలగమనంలో అన్ని వ్యాపారాల స్వభావస్వరూపాలు మారినట్లే సినిమా కూడా మారటం సహజమే.. మన చిన్నతనంలో మిఠాయిని పేపర్లో పొట్లం కట్టిచ్చేవారు… యిప్పుడు అందమైన అట్టపెట్టెల్లో యిస్తున్నా ఎందుకో చిన్నప్పటి పొట్లం మిఠాయే బాగుందనిపిస్తుంది. అంతమాత్రం చేత ప్యాకెట్లో వొద్దు.. పేపరులోనే కట్టివ్వమనం కదా.. టెక్నిక్ ప్యాకింగ్‌తో యిప్పుడొస్తున్న కోట్లాది రూపాయల సినిమాలకంటే ఆత్మవున్న నాటి సినిమాలు, నగలు లేకపోయినా అందంగా కనిపించే బాపూ బొమ్మాయిల్లా వుంటాయన్నది నిజం.. కానీ మారిన నేటి వ్యాపార సరళిలో థియేటర్ వరకూ వచ్చే సగటు ప్రేక్షకుడ్ని సంతృప్తి పరచి సొమ్ముచేసుకోవాల్సిన అగత్యం సినిమావారిదని అంగీకరించవలసిన నిజం.. అందుకే పాతని పొగడటం కొత్తని తెగడటం మాత్రమే పరమావధిగా భావించనవసరం లేదు. ఆ స్వర్ణయుగంలోని బంగారంతో నేడు సరికొత్త నగలు చేయటానికి ప్రయత్నిస్తే ఆధునిక స్వర్ణయుగం మళ్లీ సాక్ష్యాత్కారం కాకపోదు.


title: మహమ్మద్ ఖదీర్ బాబు

text: ఈ `బాలీవుడ్ క్లాసిక్స్` విషయానికొస్తే సంబంధిత చిత్రాల కథకథనాలను విశ్లేషిస్తూనే ఆ సినిమాల నిర్మాణం వెనుకవున్న కష్టనష్టాలను కూడా రచయిత తెలియజేయడంతో ఆ సినీ జీవుల పట్ల పాఠకులకు యింకా ఆరాధనా భావం ఎక్కువవుతుంది… స్క్రిప్ట్ తప్ప, ముహూర్తాలూ, టైటిల్ సెంటిమెంటూ, క్లాప్‌సెంటిమెంట్లూ, రిలీజ్‌డేట్ సెంటిమెంట్లూ అన్నీ జాగ్రత్తగా చూసుకుని ఫ్లాప్ తీస్తున్న మనవాళ్లు కొన్ని తెలుసుకోవాలి అంటూ, `షోలే` తొలిరోజు షూటింగ్ భారీ వర్షం వల్ల అసలు జరగనేలేదనీ, మరునాడు తొలిషాట్ తీసింది వితంతువు పాత్రపైన అనీ, ఎంత పెద్ద సినిమా అయినా మొదలు ఆధారపడవలసింది అక్షరం మీదే, తయారుకావలసింది పేపర్ మీదే అని చురకలు అంటించాడు రచయిత.


title: మహమ్మద్ ఖదీర్ బాబు

text: అలాగే `బాబీ` సినిమా గురించి రాస్తూ రాజ్‌కపూర్ తనెంతో ప్రేమించి తీసిన `మేరానామ్ జోకర్`ని ప్రేక్షకులు నిరాదరిస్తే, కసితో డబ్బొచ్చే సినిమా తియ్యాలనే పంతంతో `బాబీ` తీసి విజయం సాధించాడు.. ప్రతిభ కలిగినవాళ్లు పగబడితే చాలా కష్టం.. అని చెబుతూనే… ఏ ఉత్తమ వైద్యుడూ చేతులారా రోగికి విషం యివ్వడు. అందుకే కమర్షియల్ హంగులతో `బాబీ` తీసినా అందులోనూ `రాజ్ కపూర్` తన హృదయాన్ని చూపెట్టాడంటాడు ఖదీర్‌బాబు.


title: మహమ్మద్ ఖదీర్ బాబు

text: సాదాసీదా దర్శకుడైన `బ్రిజ్` తీసిన సూపర్ హిట్ “విక్టోరియా నెం.203“ గురించి చెబుతూ `ప్రేక్షకులు మెచ్చే మిఠాయి పొట్లాన్ని ఢిల్లీ మిఠాయివాలా మాత్రమే కట్టక్కర్లేదు.. వీధి చివర రంగయ్య అయినాచాలు` అనటం రచయిత చమత్కారం. సినీ ప్రేమికుల్ని అలరించే మరెన్నో విషయాలున్నాయి ఈ పుస్తకంలో…


title: మహమ్మద్ ఖదీర్ బాబు

text: “ఇలాంటి కథ నాకు తెలుసు అని ప్రేక్షకుడు అనుకునే సినిమాలు నేను తీయను… ఇలాంటి కథ జరిగితే బాగుంటుంది అనుకునే సినిమాలనే తీస్తాను.“ అని చెప్పిన మాస్ మసాలా దర్శకుడు `మన్‌మోహన్ దేశయ్` తన కెరీర్‌లో కోట్లుగడించినా మాస్‌పల్స్ తెలియడానికా అన్నట్లు జీవితాంతం ముంబాయ్‌లోని మిడిల్‌క్లాస్ బస్తీలోనే నివాసమున్నాడని తెలిసినప్పుడు ఆశ్చర్యం కలుగుతుంది. తన ప్రతి సినిమాలోనూ హిందూ, ముస్లీం, క్రిస్టియన్ పాత్రలు పెట్టి వారి మధ్య బ్రదర్‌హుడ్ కోసం ప్రయత్నిచాడట.


title: మహమ్మద్ ఖదీర్ బాబు

text: తన కొడుకులా మరెవరూ పోలియో బారిన పడకూడదనే ఉద్దేశంతో తన సినిమా ద్వారా ప్రేక్షకులకు వినోధాన్ని అందిస్తూనే `పోలియో`పట్ల ఎడ్యుకేట్ చెయ్యాలని భావించి తన బిడ్డ `మ్యాకీ`నే ప్రధాన పాత్రగా చేసి `కువారా బాప్` చిత్రాన్ని తీసిన `మొహమూద్` గురించి చదువుతుంటే మనసులో ఏదో మూల కలుక్కుమంటుంది.


title: మహమ్మద్ ఖదీర్ బాబు

text: ఆనాటి సామాజిక పరిస్థితులనే కథాంశాలుగా తీసుకుని చిత్రాలు నిర్మించి విజయవంతమైన మనోజ్‌కుమార్, దేవానంద్, హృషికేష్ ముఖర్జీ, బాసూ చటర్జీలవంటి ఫిల్మ్‌మేకర్స్ గురించి తెలుసుకున్నప్పుడు సమాజం పట్ల వారికున్న నిబద్ధత అర్థం అవుతుంది.


title: మహమ్మద్ ఖదీర్ బాబు

text: తారుమారయ్యాక పాత్రల స్వభావం మారి హీరో హీరోయిన్ల జీవితాలతో చెలగాటం ఆడటం అనే అనాదిగా వస్తున్న ఫార్ములాను ఒక్కొక్కరూ ఒక్కోలా తీశారు అంటూ కె.వి రెడ్డి ‘మాయాబజార్’ను, బాపూ ‘మంత్రిగారివియ్యంకుడి’నీ, నాసిర్ హుస్సేన్ `హమ్ కిసిసే కమ్ నహీ` చిత్రాలను రచయిత పోల్చినప్పుడు.. నిజమేకదా.. అన్ని కథాంశాలలోనూ పాయింట్ ఒకటే కదా అనిపిస్తుంది.


title: మహమ్మద్ ఖదీర్ బాబు

text: జంజీర్ గురించి రాసినవ్యాసంలో “టైటానిక్ ” మునిగిపోయింది.. అయితే దానిని ఉత్తినే ముంచకుండా ప్రేమను జతచేశాడు దర్శకుడు. `యాదోంకి బారాత్`లొ పగ తీర్చుకోవడంవుంది. ఆయితే ఆ పగను అలాగే వుంచకుండా దానికి ప్రేమను, పాటను కలిపాడు దర్శకుడు.’జంజీర్’లో కూడా పగే వుంది. ఆయితే దానిని అలాగే చూపకుందా వర్తమాన పరిస్థితులను జతచేశాడు దర్శకుడు అంటూ సక్సెస్ ఫార్ములా కిటుకును వివరించాడు రచయిత. చెప్పే కథాశం ప్రేక్షకుడికి చేదు మాత్రలా ఘాటుగా వుండకుండా షుగర్‌కోటెడ్ పిల్‌లా వుండేలా అవసరమైన సరుకును కూడా కథలొ చేర్చాలనేది దీని సారాంశం . .


title: మహమ్మద్ ఖదీర్ బాబు

text: ‘బావర్చీ’ చిత్రం గురించి చెబుతూ మన పని మనం ఎలాగూ చెసుకుంటూం .. ఎదుటివారి పని చేయడంలో వుండే ఆనందం అనుభవిస్తే తప్ప అర్దంకాదు..తల్లితండ్రులు, తోబుట్టువులు కొత్తగా రారు. మనసుకు నచ్చిన స్నేహితులు వెంట వెంటనే దొరకరు… మన బంధాలు పరిమితం.. అపురూపమైన ఈ మనుషులను, వారితో కలిసి పొందాల్సిన సంతోషాలను మిస్ కాకండి అని చెప్పడం ఎంతో బాగుంది.


title: మహమ్మద్ ఖదీర్ బాబు

text: ఎప్పుడూ గతం తాలూకు విషాదంలో, భవిష్యత్తు తాలూకు బెంగలో వుంటూ ఈ క్షణంలో వున్న ఆనందాల్ని, సౌందర్యాల్ని నిర్లక్ష్యంచేసి… చెప్పాపెట్టకుండా మృత్యువు ప్రత్యక్షం అయినప్పుడు.. అరె…! యింత కాలం ఎలా వృధా చేశాను అని తల బాదుకున్నా సమయం వెనక్కిరాదు అనే సత్యాన్ని ఆవిష్కరించిన `హ్నషికేష్ ముఖర్జీ` `ఆనంద్`ని గుర్తుచేసుకున్నప్పుడు ఒక్కసారి మనల్ని మనం తడుముకుంటాము. ప్రతి క్షణాన్నీ మనస్పూర్తిగా జీవిస్తూ సాటిమనుషులకు ప్రేమను పంచుతూ వారి నుండి ప్రేమను పొందడమే జీవితం… ఈ క్షణం పోతే మళ్లీ రాదు అని చెప్పే `ఆనంద్` లాంటి పాత్ర మళ్లీ వెండి తెరపైకి వొస్తుందా..?


title: మహమ్మద్ ఖదీర్ బాబు

text:
మూగ, చెవుడు, గుడ్డి మనుషులు వారి మనసులతోనే కమ్యూనికేషన్ ఏర్పరచుకొని తమ మధ్య స్నేహబంధాన్ని సృష్టించుకుంటుంటే అన్నీ వున్న మనం మాత్రం మన భాషని, మాటని, ఎప్పుడూ శత్రువులను తయారుచేసుకోవడానికే ఉపయోగించుకుంటున్నాం అని చర్చించే `గుల్జార్` `కోషిష్` చిత్రంపై ఖదీర్‌బాబు విశ్లేషణ అద్భుతం. ఆ మాటకొస్తే అన్ని విశ్లేషణలూ వ్యాసాలూ హృదయాన్ని తాకుతాయి. ఎందుకంటే యిందులో ప్రస్తావించిన సినిమాలన్నీ హృదయమున్న సినిమాలే కాబట్టి. అందుకే వెంటనే పుస్తకంకొని చదవండి. ఆ కళాఖండాలను వీక్షించమని మీ మనసే మిమ్మల్ని తొందరపెడుతుంది.
అన్నిటికన్నా ఈ పుస్తకం వెనుక అట్టమీద వున్న నాలుగులైన్లు ఆకర్షించాయి నన్ను అవి.. “ సినిమాకు భాష అడ్డుగోడకాదు. అడ్డుగోడల మీద సినిమా వారధి కావాలన్నది ఆలోచన. నిజానికి ప్రపంచాన్ని ఒక్కతాటిపైకి తెచ్చే గొప్ప ప్రక్రియ సినిమా“.


title: మహమ్మద్ ఖదీర్ బాబు

text: గాయం చేయనివాడు గాయకుడే కాదు మనల్ని వెంటాడి వేధించడం చేతకానిది ఒక పాటా కాదు అంటూ మొదలుపెట్టిన వెనుక పేజీవ్యాఖ్య (పబ్లిషరు చే) ఈ పుస్తకానికి అతికినట్టు సరిపోయింది.


title: మహమ్మద్ ఖదీర్ బాబు

text: “మన్ చాహే గీత్” ... మహమ్మద్ ఖదీర్ బాబు వ్రాసిన హిందీ పాటలు-పరిచయాలు చాలా సరళంగాను, మనసుకు హత్తుకునేలా ఉన్నాయి. సురయ్యా, షంషాద్ బేగం, తలత్ మహమూద్, మన్నాడే నుండి రఫీ, లతా, కిశోర్ ల వరకు అందరి గాయకుల్ని, గొప్ప గొప్ప సంగీతదర్శకుల్ని పరిచయం చేసిన తీరు అద్భుతంగా ఉంది. అంతటి గొప్ప కళాకారులకి కేవలం రెండేసి పేజీలు ఎలా సరిపోతాయన్న సందేహాన్ని పుస్తకంలోకి ప్రవేశించగానే పటాపంచలు చేసేశాడు ఖదీర్ బాబు. సంగీతం గురించి చాలా సూటిగా చెబుతూనే అందరి సంగీతకారుల జీవిత కోణాల్ని స్పృశించిన పద్ధతి చాలా బావుంది.


title: మహమ్మద్ ఖదీర్ బాబు

text:
పాటల రికార్డింగు సందర్భాలలో తీసిన అలనాటి మేటి సంగీతకారుల ఫోటోలు గొప్ప అనుభూతినిస్తున్నాయి. అవే పాటలు ఈ పుస్తకం చదవకముండు ఒకరకమయిన ఆనందాన్ని ఇస్తే, చదివిన తరువాత ఆయా సంగితకారులతో, గాయని గాయకులతో ఎంతో సాన్నిహిత్యం ఉన్నట్టు అవే పాటలు మనకు బాగా తెలిసున్న వాళ్ళు మనకోసమే కంపోజ్ చేసినట్టు పాడినట్టు అనిపిస్తాయి. పరిచయ వ్యాసాలు ఇంత బావుండడం వల్ల సమయం తీసుకొని మళ్ళి ఆ పాత పాటల కలెక్షను బయటకు తీసి వింటున్నానంటే పుస్తకం ఎంత ప్రభావవంతంగా ఉందో అర్ధం చేసుకోవచ్చు.
సంగీతప్రియులు తప్పక షెల్ఫులో ఉంచుకోవాల్సిన పుస్తకం.


title: మహమ్మద్ ఖదీర్ బాబు

text:
న్యూ బాంబే టైలర్స్:
ఈ పుస్తకంలో మొత్తం 12 కథలు (న్యూ బాంబే టైలర్స్, దావత్, జమీన్, దూద్ బఖష్, కింద నేల ఉంది, ఒక వంతు, రాత్రిపూట, ఢాఖన్, ఒక సాయంత్రం అదృష్టం, పెండెం సోడాసెంటర్, ఖాదర్ లేడు, గెట్ పబ్లిష్డ్ ) (కొన్ని కథలు సంక్షిప్తంగా)


title: మహమ్మద్ ఖదీర్ బాబు

text: ఈ కథా సంపుటం లోని మొదటి కథ న్యూ బాంబే టైలర్స్ . ఈ కథ పేరునే పుస్తకానికి పేరుగా పెట్టారు. కావలి లోని పీరుభాయి అనే కుర్రాడు బాంబే వెళ్లి అక్కడి కొత్త ఫాషన్స్ నేర్చుకుని కావలి వచ్చి అక్కడి రైల్వే రోడ్ లో బాంబే టైలర్స్ అనే పేరుతో ఒక దర్జీ దుకాణం తెరిచి అక్కడి కాలేజ్ విద్యార్థుల, పెద్ద రెడ్ల అభిమానం సంపాదించుకుంటాడు. పేరు, డబ్బు సంపాదించుకుంటున్న తరుణంలో పులిమీద పుట్రలా ఆ ఊరు చివర కొత్తగ కొన్ని రేడీమేడ్ దుస్తుల కర్మాగారాలొచ్చి స్థానిక దర్జీల జీవనోపాధిపై తీవ్ర ప్రభావం కలుగచేస్తాయి. దర్జీలు దుకాణాలు మూసివేసి ఈ రేడీ మేడ్ ఫాక్టరీలలో కూలీలుగా చేరిపోతుంటారు. మెల్లగా ఈ ప్రభావం బాంబే టేలర్స్ పై కూడా పడి తండ్రీ కొడుకులు రేడీ మేడ్ కర్మాగారంలో కూలీలుగా చేరటానికి వెళ్లినప్పుడు, వారి పేర్లకు బదులుగా కొన్ని అంకెలుతో వారిని పిలవాల్సొస్తుంది. అంతే కాదు; ముందే కత్తిరించిన కొన్ని బట్టలు ఇచ్చి, కుట్టి తీసుకు రమ్మంటే, పీరుభాయి అది అవమానంగా భావిస్తాడు. బలుసాకైనా తిని బ్రతుకుతా కాని ఈ పని నా వల్ల కాదు అని ఉద్యోగం నిరాకరిస్తాడు. ప్రపంచీకరణ దుష్ఫలితాలను చక్కగా వివరిస్తుందీ కథ.


title: మహమ్మద్ ఖదీర్ బాబు

text: ఈ సంపుటి లోని జమీన్ కథకు 1999లో దాని కళాత్మక కాల్పనిక చిత్రణకై కథ అవార్డ్ వచ్చింది. సంక్షిప్తంగా జమీన్ ఇతివృత్తం: ఇది ఇద్దరు బాల్యమిత్రుల కథ. కసాయి కొడుకు హుసేన్, మాలపల్లెలో నివసించే బ్రమ్మయ్య ల మధ్య అనుబంధం ఎక్కువే. చీరాలలో ఉండే హుసేన్‌కు తన స్వస్థలమైన కావలిలో చిన్న ఇల్లు కట్టుకోవాలని, అక్కడే కనుమూయాలని ప్రగాఢ కోరిక. స్థలం లభ్యమయ్యిందన్న కబురు బ్రమ్మయ్య నుంచి అందగానే కావలికి పయనమైన హుసేన్ ఆ స్థలం తన మిత్రుడు బ్రమ్మయ్యదే అని తెలుసుకొని ఆనందభరితుడవుతాడు. అయితే బ్రమ్మయ్య కొడుకు రమణ ఆర్.ఎస్.ఎస్. పార్టీలో చేరి ఆ సిద్ధాంతాలను ఒంటపట్టించుకొని, సాయిబు హుసేన్ కు స్థలం అమ్మకానికి తన తీవ్ర అసమ్మతిని తెలియపరుస్తాడు. ఇది తండ్రీ కొడుకుల మధ్య తీవ్ర అగాధాన్ని సృష్టించటంతో, ఖిన్నుడయిన హుసేన్ చీకటిలోనే తన ఊరు చీరాలకు తిరుగు ప్రయాణం కట్తాడు, వికల హృదయంతో.


title: మహమ్మద్ ఖదీర్ బాబు

text: ఈ కథను చెప్పటం కష్టం; ఎందుకంటే ఇందులో కథ కంటే అనుభూతి ఎక్కువ. ఆశ నిరాశల మధ్య ఊగిసలాడే కథానాయకుడు తన ఊహల్లో క్రియ కంటే ఎప్పుడూ ముందుండి, ప్రకృతి సహజమైన అనుభూతులకు దూరమవుతూ, వేదనకు లోనవుతుటాడు. అయితే ఒక వర్షం కురిసిన సాయంకాలం, పూలమ్మి అమ్మే పూలబుట్టలలోంచి వచ్చే పూల పరిమళాళలకు పరవశుడై, తన భార్యకు అనూహ్యంగా సంతోషాన్ని కలిగించే, చిన్న చిన్న ఆశ్చర్యాలు కలిగించి ఆమెను సంతోషపెడ్తాడు. రేపు లేదన్నట్లుగా, ఆ సాయంత్రం వారిరువురిదే అన్నట్లుగా, ఆ రాత్రి అనుభవిస్తారు. మరుసటి రోజు ఎప్పటిలా తెల్లవారింది. కథానాయకుడిలో ఆశావాదం పెల్లుబికింది. అయినా రేపు మిధ్య, ఈ రోజే నిజం అన్నట్లుగా తన కర్తవ్యానికుపక్రమిస్తాడు.


title: మహమ్మద్ ఖదీర్ బాబు

text: మొదటిసారి మహ్మమ్మద్ ఖదీర్ బాబు రచన “గెట్ పబ్లిష్‌డ్’! 36 పేజీల చిన్న పుస్తకం. ఏ పత్రికలోనూ రాకుండా, డైరెక్ట్ కతానికగా ప్రత్యేక బుక్‌లెట్‌గా వచ్చింది. ఇపుడు అదే కథ ఈ పుస్తకంలో చేర్చారు. చారిత్రక అవసరం అనదగిన ఈ “మాష్టర్ పీస్’ కథానికలో వస్తువుని ముందుగా తెలుసుకుందాం. షకీల్ ఒక బాధ్యతాయుతమైన పదవిలోని పాత్రికేయుడు. అతనొక రిపోర్ట్ తయారు చేస్తున్నాడు. ఆ రిపోర్టే ఈ కథానిక.


title: మహమ్మద్ ఖదీర్ బాబు

text: “గెట్ పబ్లిష్‌డ్’లో (షకీల్ కాకుండా) మూడు పాత్రలు. ఒకటి ఏడేళ్ల ముష్టాక్. వాడు మసీదు దగ్గరికొచ్చేవారి చెప్పుల్ని భద్రపరిచి తిరిగి ఇచ్చేసే “”పని’’లో వున్నవాడు. “ముష్టాక్ నల్ల బంగారం. నల్ల ముత్యం. వాస్తవానికి వాణ్ణొక నల్లటి ముతకరబ్బరు బంతి అనాలి. చూడటానికి ముద్దుగా వుంటాడు. పట్టుకోవడానికి కండగా వుంటాడు’. “వాడి కళ్లల్లో కరెంటు ఉంటుంది. వొంట్లో తూనీగ ఎగురుతూ ఉంటుంది...’ వాడికి అమ్మా నాన్నా ప్రాణం. వారికి వీడు ఇంటిదీపం, కంటి వెలుగు. రెగ్యులర్‌గా మసీదుకు వచ్చీపోయే షకీల్‌కి -వీడొక ప్లెజంట్ స్మార్ట్ బాయ్. ముష్టాక్ తల్లి -ఫాతిమా -రెండోపాత్ర. “నేరేడు చెట్టు నీడలో, చుట్టూ చెప్పులు పెట్టుకుని, నల్లటి గువ్వలాగా...’ “ఆమె గొంతే ఆమె ఆకారం. ఆమె మాటే ఆమె వునికి...’ ఫాతిమా ఒక విలక్షణమైన ముస్లిం స్త్రీ. “మసీదులోని తెల్లటి గోడల మధ్య నల్లటి చారికలా కనిపిస్తూ ఉంటుందామె’ అంటాడు కథకుడు. ఇదీ వర్ణనాశిల్పం అంటే. పులుముడుకాదు. ఏకపదవాక్యంతో గుండె మీద ఆర్తినీ, అంత: కరణనీ గీరగలగాలి కథకుడు! ఆ తర్వాత ఆమె చుడీబజార్‌లో యాచిస్తూనూ కనిపిస్తూ ఉంటుందిట! ఇక, ఈమె భర్త- నయాబ్-మూడోపాత్ర. అతను అత్తర్ నయాబ్-పేరుకు. ఇతని కథ కొంచెం పెద్దదే. ఆటో డ్రైవర్‌గా, సెవెన్‌సీటర్ డ్రైవర్‌గా చేశాడు. ఏదీ అచ్చిరాలేదు. సంపాదనలేదు.


title: మహమ్మద్ ఖదీర్ బాబు

text: ప్రపంచంలో అక్కడక్కడా, అక్కడా ఇక్కడా -ఉగ్రవాదదాడులు, ఎవరు ఎవర్ని “టార్గెట్’ చేస్తారో, ఎందుకు చేస్తారో తెలీదు. విసిరిన పంజాదెబ్బకు ఎందరో మృతులు, ఎందరో క్షతగాత్రులు. అయితే పంజావిసిరిందెవరు? తెలీదు. అదో పెద్ద యక్షప్రశ్న. హైదరాబాద్‌లోనూ దుర్ఘటనలు. ఒక దురదృష్టకరరాత్రి.. బాగా పొద్దుపోయిన తర్వాత అన్నం ముందు కూర్చున్న నయాబ్‌ని లాగి, కొట్టి, ఫాతిమానీ నెట్టేసి గాయపరచి, ముష్టాక్‌కీ నాలుగు తగలనిచ్చి -నయాబ్‌ని “వాళ్లు’ లాక్కుపోయారు. ఆ తర్వాత జరగాల్సినదంతా జరిగింది. అదొక “ట్రీట్‌మెంట్ కథ’. ఇక్కడ ఫాతిమాని ఎవరు ఊరడించగలరు? ముష్టాక్ వొళ్లు తెలీని జ్వరంలో కాలిపోతున్నాడు. షకీల్ లాంటివాళ్లు అదీ ఇదీ చేద్దామని ముందుకొస్తే ఆమె తరస్కరిస్తుంది. ఉన్న వాళ్లిద్దరూ జీవచ్ఛవాలైనారు. దిగులు బండలయ్యారు. ఆ “ట్రామా’ అక్షరాలకి ఒదుగుతుందా!? చివరికి పదహారు రోజుల తర్వాత నయాబ్‌ని ఎవరో ఇంటి ముందు పడేసి పోయారు. కావడమే “మూలుగు’ వచ్చింది. బతికి వుండీ ఎందుకూ పనికిరాని ఒక మూటవచ్చింది. మీకూ నాకూ -నయాబ్ పరిస్థితిని అర్థం చేసుకోవటానికి -చాలా “బతుకు’ చిత్రాలు దోహదం చేస్తాయి. కళ్లకు కడతాయి. “మళ్లీ నవంబర్ 26 వచ్చింది’! ఆ తర్వాత వాళ్లు ఏమయ్యారో తెలీదు! అవును. ఇదే కథ! ముగ్గురు అమాయకుల ఛిద్రజీవన విషాదకావ్యం!


title: మహమ్మద్ ఖదీర్ బాబు

text: నయాబ్ కుటుంబం పడిన హింస. అనుభవించిన బాధ. జరిగిన హాని. ఎవరు బాధ్యుల? ఎవరు జవాబుదారీ వహిస్తారు? ఇవీ షకీల్ అడగయే అడుగుతున్న ప్రశ్నలు. సభ్యసమాజం జవాబీయవలసిన ప్రశ్నలు. “ఈ దేశంలో కొందరు ఐడెంటీ చూపలేరు. అలాగని ఐడెంటిటీలేని వారుగా కూడా బతకలేరు. అందుకనే ఒక్కోసారి వాళ్ల ఐడెంటీయే వాళ్లకు ప్రమాదం తెచ్చిపెడుతూ వుంటుంది’! ఇదీ “గెట్ పబ్లిష్‌డ్’ కథానికకు ఇతివృత్త కేంద్రకం.


title: మహమ్మద్ ఖదీర్ బాబు

text:
దర్గామిట్ట కతలు
పోలేరమ్మబండ కతలు
అరుణ పప్పుగారి విశ్లేషణ
సినీ వార్త (in http://pravasarajyam.com) విశ్లేషణ ...


title: హరిపురము (దివిసీమ)

text: హరిపురము, ఆంధ్ర ప్రదేశ్ రాష్ట్రములోని కృష్ణా జిల్లా, కోడూరు మండలం లోని గ్రామం.


title: హరిపురము (దివిసీమ)

text: సముద్రమట్టానికి 7 మీ.ఎత్తు


title: హరిపురము (దివిసీమ)

text: కమ్మనమొలు, కోడూరు, మందపాకల, కృష్ణపురం, లింగారెడ్డిపాలెం


title: హరిపురము (దివిసీమ)

text: అవనిగడ్డ, మోపిదేవి, నాగాయలక, చల్లపల్లి


title: హరిపురము (దివిసీమ)

text: నాగాయలంక, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; గుంటూరు 82 కి.మీ


title: హరిపురము (దివిసీమ)

text: ఈ వూరిలో 1950 వ సంవత్సరములో స్థాపించబడిన ఈ ఉన్నత పాఠశాలలో, ఉల్లిపాలెం, కోడూరు, స్వతంత్రపురం, నరసింహాపురం (కోడూరు), మరియు పరుచూరివారిపాలెం తదితర గ్రామాల నుండి పిల్లలు వచ్చి, చదువుకొంటూ ఉంటారు. ప్రతి సంవత్సరము ఆ స్కూలుకి 7వ తరగతి పరీక్షలలో మండలంలో ప్రథమ స్థానం రావటం ఈ పాఠశాల ప్రత్యేకత.


title: హరిపురము (దివిసీమ)

text: ఊర చెరువు.


title: హరిపురము (దివిసీమ)

text:
ఈ గ్రామం ఉల్లిపాలెం పంచాయితి పరిధిలో ఉంది.
ఈ గ్రామంలోని శ్రీ రామ మందిరమునందు ప్రతి సంవత్సరం జరిగే వేడుక శ్రీరామనవమి.1990 నుండి ఆ వూళ్ళోని కొందరు కలసి యువజన సంఘముగా ఏర్పడి శ్రీరామ నవమి ఉత్సవాలు ప్రతి సంవత్సరం ఘనంగా చెయ్యటం పరిపాటి.


title: హరిపురము (దివిసీమ)

text: ఇది ఒక చిన్న అందమైన పల్లెటూరు. పచ్చని పైరు పంటలతో కళకళలాడుతుంటుంది.


title: ప్రేమ

text: దయ మరియు అభిమానంతో కూడిన అనేక తీవ్రమైన భావాల మరియు అనుభవాలనే ప్రేమ అనవచ్చు.[4]" ప్రేమ" అనే పదం విభిన్న భావాలను, స్థితులను, మరియు వైఖరులను, సాధారణ ఆనందం("నేను ఆ భోజనాన్ని ప్రేమించాను") నుండి తీవ్రమైన వ్యక్తిగత ఆకర్షణల("నేను నా బాయ్ ఫ్రెండ్ ను ప్రేమిస్తున్నాను") వరకు సూచిస్తుంది.ఈ విధంగా విభిన్నమైన ఉపయోగాలు మరియు అర్ధాల వలన, సంక్లిష్టమైన అనేక భావాలతో కలసి ఉన్నందువలన, ప్రేమని సాధారణంగా నిర్వచించడమే కాక ఇతర భావ స్థితులతో పోల్చడం కూడా కష్టసాద్యం.


title: ప్రేమ

text: ఒక అమూర్త విషయంగా "ప్రేమ" అనేది మరొక వ్యక్తి కొరకు సున్నితంగా పదిల పరచుకొనే ఒక లోతైన, అవ్యక్తభావన.ప్రేమ యొక్క ఈ చిన్ని భావన కూడా, అనేక రకాల భావాల నిధిలోకే చేరుతుంది, తపనతో కూడిన కోరిక మరియు శృంగారభరిత ప్రేమ నుండి సెక్స్ తో సంబంధంలేని ఉద్వేగభరిత దగ్గరితనం యొక్క కుటుంబపరమైన మరియు ప్లేటోనిక్ ప్రేమ నుండి వేదాంతపరమైన ఏకత్వం లేక భక్తితో కూడిన మతపరమైన ప్రేమ వరకు. ప్రేమ దాని వివిధ రూపాల్లో వ్యక్తుల మధ్య సంబంధాల్లో ఒక ప్రధాన పాత్ర పోషించడమేకాక అనిశ్చితమైన మానసిక ప్రాముఖ్యతకు కేంద్రమవడం, సృజనాత్మక కళల్లో చాలా మామూలు మూలాల్లో ఒకటి.


title: ప్రేమ

text: లవ్ అనే ఆంగ్ల పదం వేర్వేరు సందర్భాలలో వేర్వేరు అర్ధాలను సూచిస్తుంది. విభిన్న విషయాలను వివరించడానికి తరచూ ఇతర భాషలు అనేక పదాలను ఉపయోగించినప్పటికీ, ఆంగ్ల భాష మాత్రం "ప్రేమ" అనే పదం పైనే ఆధారపడుతుంది; ఉదాహరణకు గ్రీక్ భాషలో "ప్రేమ"అనే పదానికి చాలా పర్యాయ పదాలు ఉన్నాయి.సాంస్కృతిక వైవిధ్యాలు ప్రేమ భావనకు ఒక విశ్వజనీనమైన నిర్వచనాన్ని ఏర్పరచడాన్ని రెట్టింపు క్లిష్టతరం చేసాయి.


title: ప్రేమ

text: ప్రేమ యొక్క గుణం లేదా సారం తరచూ చర్చలకు దారి తీసినప్పటికీ, ఏది ప్రేమ "కాదో" వివరించే అనేక వివరణలు ఇవ్వబడ్డాయి.


title: ప్రేమ

text:
సంగ్రహంగా చెప్పాలంటే,"ప్రేమ" అనేది సాధారణంగా ఇద్దరు వ్యక్తులకు సంబంధించినది,
ఒక వ్యక్తిపై మనకు కలిగే బలమైన ఉద్వేగ, మానసిక స్పందనే ప్రేమ. జీవితంలో ఎప్పుడో ఒకప్పుడు, ఎవరో ఒకరిని చూసినప్పుడు అందరికీ ఇలాంటి ఫీలింగ్ కలిగే ఉంటుంది. అది చాలా సహజం. మనిషి అనేకానేక అవసరాల మీదుగా స్వీయజ్ఞానం వరకూ సాగుతుందని ప్రఖ్యాత సైకాలజిస్ట్ అబ్రహాం మాస్లో అంటారు. మొదట బ్రతకడానికి కావాల్సిన తిండి, నీరు, నిద్ర, ఆ తర్వాత రక్షణ అవసరాలు, ఆ తర్వాత ప్రేమావసరాలు. దానిపైన ఆత్మగౌరవం, స్వీయజ్ఞానం. అంటే ప్రేమ ప్రతి మనిషికీ తప్పని మానసికావసరం. అయితే మాస్లో ప్రకారం సెక్స్ తర్వాత ప్రేమ రావాలి. కానీ భారతదేశంతోపాటు, చాలా సమాజాల్లో ప్రేమ తర్వాతే సెక్స్. (పి
ఇక ప్రేమ చుట్టూ ఎన్నెన్నో కథలు, కలలు, కవితలు. ప్రేమ చుట్టూ తీసిన సినిమాలెన్నో, పాటలెన్నెన్నో. వీటన్నింటిని వింటూ, చూస్తూ, చదువుతూ పెరిగినవారిలో ఎప్పుడో ఒకప్పుడు ఈ ప్రేమ భావన పుట్టక మానదు. అది ఎప్పుడు ఎవరిపై ఎలా పుడుతుందో చాలా కష్టం. ప్రేమకు హార్మోన్స్, ఫెర్మోన్స్ కారణమని బయాలజీ చెప్తుండగా… భావసారూప్యత, ఆకర్షణ కారణాలని సైకాలజీ చెబుతుంది. కాదుకాదు సోషల్ కండిషనింగ్ కారణమని సోషియాలజీ అంటుంది. మూలాలేవైతేనేం సెక్స్ ఎలా తప్పని శారీరకావసరమో, ప్రేమ కూడా అలాగే ఒక తప్పని మానసికావసరం. ఎవరికైనా అలాంటి అవసరం ఎప్పుడూ కలగలేదంటే వారి అవసరాన్ని అణచివేసేంత సోషల్, మోరల్ కండిషనింగ్ వారిపై జరిగిందని అర్థం.


title: ప్రేమ

text:
=ప్రేమ సిద్ధాంతం=
ప్రేమ గురించి రకరకాల సిద్ధాంతాలున్నాయి. అందులో ప్రఖ్యాత సైకాలజిస్ట్ రాబర్ట్ స్టెర్నబర్గ్ ప్రతిపాదించిన సిద్ధాంతం ఎక్కువ ఆమోదం పొందింది.
ప్రేమలో passion, intimacy, commitment అనే మూడు అంశాలు ఉంటాయంటాడు స్టెర్నబర్గ్. వాటి ఆధారంగా ఏడు రకాల ప్రేమలున్నాయంటాడు.


title: ప్రేమ

text: ఇష్టం: కేవలం ఇంటిమసీ మాత్రమే ఉండేది. ఇది స్నేహితుల మధ్య కూడా ఉంటుంది.


title: ప్రేమ

text: వాంఛ: కేవలం ఒకరిపట్ల ఒకరికి ప్యాషన్ మాత్రమే ఉండేది.


title: ప్రేమ

text: శూన్య ప్రేమ: కేవలం నిబద్ధత మాత్రమే ఉండేది. పెళ్లయిన కొన్నేళ్ల తర్వాత కొన్ని జంటలకు మిగిలేదిదే.


title: ప్రేమ

text: రొమాంటిక్ లవ్: ఒకరికి పట్ల ఒకరికి తీవ్రమైన ఇష్టం, ఇద్దరిమధ్య సాన్నిహిత్యం ఉండేది. ఇందులో నిబద్ధత కనిపించదు. చాలామంది టీనేజ్ జంటల్లో కనిపించేది ఇలాంటి ప్రేమే.


title: ప్రేమ

text: సహచర ప్రేమ: ఒకరిపట్ల ఒకరికి వాంఛ లోపించి.. కేవలం సాన్నిహిత్యం, నిబద్ధత మాత్రమే మిగిలిన ప్రేమ. పెళ్లయిన తర్వాత కొన్ని జంటల్లో మిగిలేది ఇలాంటి ప్రేమే.


title: ప్రేమ

text: మూఢప్రేమ: ఇద్దరిమధ్య ఎలాంటి సాన్నిహిత్యం లేకపోయినా.. తీవ్రమైన భావావేశం, నిబద్ధత ఉండేది.


title: ప్రేమ

text:
సంపూర్ణ ప్రేమ: ఒకరిపట్ల మరొకరికి వాంఛ, ఇద్దరిమధ్య సాన్నిహిత్యం, ఒకరిపట్ల మరొకరికి నిబద్ధత ఉండేది. ప్రేమించుకుంటున్నామనుకునే చాలా జంటల్లో అరుదుగా కనిపించే ప్రేమ.
ఒకసారి ప్రేమ పుడితే, ప్రేమలో పడితే జీవితాంతం ఆ వ్యక్తినే ప్రేమిస్తారనే, ప్రేమించాలనే అపోహ మనలో చాలామందికి ఉంది. ప్రేమనేది ఒక noun అనుకోవడం వల్ల వచ్చే సమస్యిది. అంటే కానీ ప్రేమ ఒక verb, అంటే ఒక ప్రక్రియ. ఒకసారి ప్రేమ పుట్టినా, ప్రేమలో పడ్డా.. దాన్ని నిలుపుకునేందుకు ఇద్దరూ నిరంతరం ప్రయత్నిస్తుండాల్సిందే. లేదంటే కొన్నాళ్లకు, కొన్నేళ్లకు ఒకరిపట్ల ఒకరికి ప్యాషన్ దూరమై కేవలం సహచర ప్రేమ మాత్రమే మిగులుతుంది.
ప్రేమని అర్ధం చేసుకోవడంలో సాంస్కృతిక విభేదాలతో పాటు, ప్రేమ భావనలు కూడా కాలంతో పాటు చాలా మార్పు చెందాయి. కొంతమంది చరిత్రకారుల ప్రకారం ప్రేమకథలు మధ్య యుగాల లేదా ఆ తరువాతి కాలంలోని యూరోప్ ఆస్థానాలకు చెందినప్పటికీ, పురాతన ప్రేమ కావ్యాలలో ప్రేమకథల ఉనికిని గమనించవచ్చు[12] ♥ప్రెమ అన౦త౦, అనీర్వచనియ౦,శశౄత౦ ♥సురభి
ప్రేమకు ఉన్న సంక్లిష్ట మరియు ప్రత్యేక స్వభావం వలన, ప్రేమను గురించిన ప్రసంగాలు కేవలం ఆలోచనలను-అంతముచేసేవిగా ఉన్నాయి, వర్జిల్ యొక్క "ప్రేమ అన్నిటినీ జయిస్తుంది" నుండి బీటిల్స్యొక్క "మన అవసరం ప్రేమ" వరకు ప్రేమ గురించి అనేక సాధారణ సామెతలు ఉన్నాయి.బెర్ట్రాండ్ రస్సెల్ ప్రేమను సాపేక్ష విలువకు వ్యతిరేకమైన "సంపూర్ణ విలువ" స్థితిగా అభివర్ణించారు.థామస్ జే ఓర్ద్ అనే మతాచార్యుడు ప్రేమగురించి ఇలా చెప్పాడు. ప్రేమ అనేది "ఇతరులపై దయ కలిగి ఉండి, అందరి శ్రేయస్సును కోరే ఉద్దేశ్యపూర్వక చర్య".[13] తత్వవేత్త ఐన గాట్ఫ్రైడ్ లేఇబ్నిజ్ ప్రకారం ప్రేమ అనేది "మరొకరి సంతోషాన్ని చూసి ఆనందించడం".


title: ప్రేమ

text:
ఒక వ్యక్తి తన దేశం, ఆదర్శాలు, లేక లక్ష్యం పట్ల ఎనలేని గౌరవం మరియు తీవ్ర నిబద్ధత కలిగి ఉంటే అతను వాటిని ప్రేమిస్తున్నాడని చెప్పవచ్చు. అదేవిధంగా, వారు కృషి చేసే రంగాలలో తీవ్రమైనదయ మరియు స్వచ్ఛంద కార్యకర్తల ప్రేమ వారి వ్యక్తిగత ప్రేమ వలన కాక, ఇతరుల గురించిన ఆలోచనలతో రెట్టించిన వ్యక్తేతర ప్రేమ మరియు బలమైన రాజకీయ విలువల నుంచి ఉద్భవించింది.ప్రజలు తమ భౌతిక వస్తువులను, జంతువులను, లేక తమ కార్యకలాపాలను కూడా వారు వాటితో మమేకమైనపుడు లేక వాటితో తమను గుర్తించుకున్నపుడు ప్రేమిస్తారు.కామం కూడా వీటితో కలిసినపుడు ఈస్థితిని పరఫిలియా అంటారు.[17]
నన్ను కోరుకునేది ఒకరు, మరొకరి తలరాతను నేను.
నమ్మకం, అపనమ్మకాల నడుమ ఊగుతున్నది జీవితం..
నా మనసు తెలిసింది ఒకరికి, నేను దగ్గరవుతున్నది మరొకరికి దూరం


title: ప్రేమ

text: మానవుల మధ్య ప్రేమను వ్యక్తుల మధ్య ప్రేమగా చెప్పవచ్చు.ఇది కేవలం మరొకరి పట్ల "ఇష్టం" మాత్రమే కాక ఒక బలమైన భావం.ప్రతిస్పందన లేని ప్రేమ భావాలనుఫలితం ఆశించని ప్రేమగా చెప్పవచ్చు. వ్యక్తుల మధ్య ప్రేమ వ్యక్తుల మధ్య సంబంధాలపై ఆధారపడి ఉంటుంది.ఈ విధమైన ప్రేమ కుటుంబ సభ్యులు, స్నేహితులు, మరియు జంటల మధ్య ఉంటుంది.ప్రేమకు సంబంధించిన ఏరోటోమానియావంటి అనేక మానసిక రుగ్మతలు కూడా ఉన్నాయి.


title: ప్రేమ

text: చరిత్ర నిండా, తత్వశాస్త్రము మరియుమతము ప్రేమ తత్వాన్ని గురించి అనేక వూహాగానాలు చేసాయి.గత శతాబ్దంలో మనస్తత్వశాస్త్రంలో ఈ విషయంపై ఎన్నో రచనలు వచ్చాయి. ఇటీవల కాలంలో పరిణామాత్మక మనస్తత్వశాస్త్రం, పరిణామాత్మక జీవశాస్త్రం, పురా శాస్త్రం, నాడీకణ శాస్త్రం, మరియు జీవ శాస్త్రం వంటి శాస్త్రాలు ప్రేమ యొక్క స్వభావం మరియు తీరుతెన్నులను మరింత అవగాహన చేసుకోవడానికి ఉపయోగపడ్డాయి.


title: ప్రేమ

text: ఆకలి లేదా దప్పిక వలె ప్రేమను కూడా క్షీరదాలకు ఉండే ఒక భౌతిక అవసరంగా జీవశాస్త్ర నమూనాలు భావిస్తాయి. . ప్రేమ విషయ నిపుణుడైన హెలెన్ ఫిషర్, ప్రేమ అనుభవాలను అవిభాజ్యమైన మూడు అంచెలుగా విభజించారు: తీవ్రమైన శారీరక వాంఛ, ఆకర్షణ మరియు అనుబంధం.తీవ్రమైన శారీరక వాంఛ ప్రజలను ఇతరులకు బహిర్గతం చేస్తుంది; వూహాజనిత ఆకర్షణ జత కూడుట పట్ల వారి దృష్టి కేంద్రీకృతం అయ్యేలా చేస్తుంది; మరియు అనుబంధం భాగస్వామిని(లేక బిడ్డనయినా) భరించి, బిడ్డను శైశవం నుండి బాల్యదశ వరకు పెంచేంత దీర్ఘ కాలం కొనసాగుతుంది.


title: ప్రేమ

text: జతకూడటాన్ని ప్రోత్సహించే ఆకర్షణీయ కోరికల యొక్క ప్రారంభ దశ అయిన తీవ్రమైన శారీరక వాంఛలో టెస్టోస్టెరోన్ మరియు ఈస్ట్రోజెన్ వంటి రసాయనాలు అధికంగా విడుదలౌతాయి. ఈ ప్రభావాలు కొన్ని వారాలు లేదా నెలలు మాత్రమే ఉంటాయి.ఆకర్షణ అనేది జతకూడుటకు ఒక ప్రత్యేక వ్యక్తి పట్ల వ్యక్తి పరమైన మరియు వూహాజనిత కోరిక, మరియు ఇది శారీరక వాంఛ నుంచి ఉద్భవించి జత కూడే వైఖరుల పట్ల నిబద్ధతను పెంచుతుంది.న్యూరో సైన్సులో ఇటీవల పరిశోధనలు, ప్రేమలో పడిన వ్యక్తి యొక్క మెదడు అమ్ఫిట మైన్స్ వలెనె పనిచేసే, మెదడు యొక్క ఆనంద కేంద్రాన్ని ఉత్తేజ పరచి, హృదయ స్పందనను పెంచి,నిద్రాహారాలను తగ్గించి, తీవ్రమైన ఉత్తేజాన్ని కలిగించే రసాయనాలైన ఫేరోమోన్స్, డోపమిన్, నోరేపిన్ఫ్రిన్, మరియు సరోటోనిన్, వంటి వాటిని విడుదల చేస్తుందని సూచించాయి.పరిశోధనలు ఈ దశ సాధారణంగా ఒకటిన్నర సంవత్సరం నుండి మూడు సంవత్సరాల వరకు ఉంటుందని సూచించాయి.


title: ప్రేమ

text: శారీరకవాంఛ మరియు ఆకర్షణలు తాత్కాలికమైనవిగా భావించడం వలన, దీర్ఘకాలిక సంబంధాలకై మూడవదశ అవసరమైంది.అనుబంధం అనేది బంధాలను బలపర్చి అవి అనేక సంవత్సరాలు మరియు దశాబ్దాలపాటు కొనసాగేలా చేస్తుంది. అనుబంధం సాధారణంగా వివాహం మరియు పిల్లలు వంటి బాధ్యతలు లేక ఉమ్మడి అభిరుచులపై ఆధారపడిన పరస్పరస్నేహం వంటి వాటిపై ఆధార పడుతుంది. దీనిలో తాత్కాలిక అనుబంధాలలో కంటే ఎక్కువ స్థాయిలో ఆక్సిటోసిన్ మరియు వాసో ప్రెస్సిన్ వంటి ఉన్నత స్థాయి రసాయనాల విడుదలతో సంబంధం కలిగి ఉంటుంది.


title: ప్రేమ

text: ప్రేమ యొక్క ప్రారంభ దశలో నెర్వ్ గ్రోత్ ఫాక్టర్ (ఎన్ జిఎఫ్) ప్రోటీన్ అణువు ఉచ్ఛదశలో ఉండి ఒక సంవత్సరం తరువాత తిరిగి పూర్వస్థాయికి వస్తుంది.


title: ప్రేమ

text: మనస్తత్వ శాస్త్రం, ప్రేమను ఒక జ్ఞానపరమైన మరియు సాంఘిక విషయంగా భావిస్తుంది . ప్రఖ్యాత మనస్తత్వ శాస్త్రవేత్తరాబర్ట్ స్టెర్న్బర్గ్ఒక త్రికోణ ప్రేమ సిద్ధాంతమును ప్రతిపాదించారు, మరియు ఆయన, ప్రేమ మూడు విభిన్న విషయాలుగా ఉంటుందని తెలియచేసారు; అవి దగ్గరితనము, నిబద్ధత, మరియు మోహం. దగ్గరితనపు భావనలో ఇరువురు వ్యక్తులు తమ నమ్మకాలను మరియు అనేక వ్యక్తిగత జీవిత వివరాలను పంచుకుంటారు, మరియు ఇది స్నేహితుల వూహాజనిత ప్రేమ విషయాలలో ఎక్కువగా కనిపిస్తుంది.నిబద్ధత అనేది అనుబంధం శాశ్వతమైనదనే ఆపేక్ష.చివరిది మరియు ప్రేమ యొక్క సాధారణ రూపం శారీరక ఆకర్షణ మరియు మోహం.ప్రేమ మోహాన్ని ఉత్తేజ స్థితితో పాటు వూహాజనిత ప్రేమలో కూడా చూడవచ్చు.అన్నిరకాల ప్రేమ ఈమూడు విషయాల వేర్వేరు సమ్మేళనాలుగా గమనించవచ్చు.అమెరికన్ మనస్తత్వ శాస్త్రవేత్త జిక్ రూబిన్, "ప్రేమ"ను సైకోమెట్రిక్స్ ద్వారా నిర్వచించాలంటారు. ఆయన పరిశోధన ప్రకారం ప్రేమలో ఉండే మూడు కారకాలు: అనుబంధం, శ్రద్ధ, మరియు దగ్గరితనం.


title: ప్రేమ

text: ధన మరియు రుణ ఆవేశాలు ఆకర్షించుకుంటాయనే కులుంబ్స్ సిద్ధాంతం వంటి విద్యుత్ సిద్ధాంతాలతో సారూప్యంగా మానవ జీవితంలో కూడా "వ్యతిరేకతలు ఆకర్షించుకుంటాయి" వంటి వాడుకలు అభివృద్ధి చెందాయి.గత శతాబ్దంలో, మానవసంపర్క స్వభావంపై జరిగిన పరిశోధనలు ఈ విషయం స్వభావం మరియు వ్యక్తిత్వంలో నిజం కాదని-ప్రజలు తమలాంటి వ్యక్తులనే ఇష్టపడతారని రుజువైంది. ఏమైనప్పటికీ రోగ నిరోధక వ్యవస్థ వంటి కొన్ని అసాధారణ మరియు ప్రత్యేక సందర్భాలలో, మానవులు తమని పోలివుండని(లంబ రోగనిరోధక వ్యవస్థ కలిగిన)వారికి ప్రాముఖ్యత నిస్తారని తెలుస్తోంది, ఎందుకంటే దీనిలో ఇరువురికి చెందిన ఉత్తమ లక్షణాలను గల బిడ్డలను పొందుతారని భావించడమే. ఇటీవలికాలంలో అనుబంధాలు, ఒప్పందాలు, బంధాలు మరియు సహజ ఆకర్షణలపై ఆధారపడి అనేక మానవ బంధాల సిద్ధాంతాలు అభివృద్ధి చెందాయి


title: ప్రేమ

text: కొందరు పశ్చిమదేశాల సిద్ధాంతకర్తలు పరచింతన మరియు స్వచింతన అనే రెండు అంశాలపై విభేదించారు.అనుప్రయుక్త మనోవైజ్ఞానిక రంగంలో స్కాట్ పెక్చే ప్రతిపాదించబడిన ప్రేమ మరియు పాపం నిర్వచనాలలో ఈదృష్టికోణాన్ని గమనించవచ్చు. ప్రేమ అనేది "ఇతరుల ఆధ్యాత్మిక వృద్ధికై చింతన," మరియు స్వచింతనల కలయికగా పెక్ భావించారు. ఈ కలయికలో ప్రేమ కేవలం భావన కాదు, ప్రేమ ఒక "చర్య" .


title: ప్రేమ

text: జీవశాస్త్ర నమూనాలు ఆకలిలేదా దప్పికవలె ప్రేమ కూడా స్తన్య జీవులకు ఒక సహజ అవసరం. మనస్తత్వశాస్త్రం ప్రేమను ఒక సాంఘిక మరియు సాంస్కృతిక ద్రుగ్విషయాల కంటే ఉన్నతంగా భావిస్తుంది.రెండు అభిప్రాయాలలోను నమ్మదగిన అంశాలు ఉన్నాయి.ప్రేమ కచ్చితంగా (ఆక్సిటోసిన్), న్యూరో త్రోఫిన్స్ (ఎన్ జిఎఫ్)వంటివి, మరియు ఫెరోమోన్ల వంటి హార్మోనులచే ప్రభావితమవటమే కాక, మరియు ప్రేమలో ప్రజలు ఏవిధంగా ప్రవర్తిస్తారు మరియు ఆలోచిస్తారనేది ప్రేమకు సంబంధించిన వారి భావనలపై ఆధారపడి ఉంటుంది.సాంప్రదాయక జీవశాస్త్రం దృష్టిలో రెండు ముఖ్య అంశాలు ప్రేమను నడిపిస్తాయి, అవి శారీరక ఆకర్షణ మరియు అనుబంధం. శిశువు తన తల్లితో అనుబంధాన్ని ఏ విధంగా కలిగిఉంటుందో, అదే సూత్రాల పై ఆధారపడి పెద్దలమధ్య అనుబంధం విస్తరిస్తుంది.సాంప్రదాయ మనస్తత్వశాస్త్రం ప్రేమను సహచర ప్రేమ మరియు మోహంతో కూడిన ప్రేమల కలయికగా చూస్తుంది. మోహపూరితమైన ప్రేమ తీవ్రమైన కోరికతో మరియు శారీరక ఉద్రేకత (శ్వాస మందగింపు, తీవ్ర హృదయ స్పందన) తో కూడి ఉంటుంది; సహచర ప్రేమ శారీరక ఉద్రేకతకు తావులేని ఆప్యాయత మరియు దగ్గరితనాన్ని కలిగి ఉంటుంది.


title: ప్రేమ

text: ప్రేమలో పడిన వారి మెదడును స్కాన్ చేసినపుడు అది మానసిక రోగుల స్థితిని పోలిఉందని అధ్యయనాలు సూచిస్తున్నాయి.మెదడులో ఏ భాగంలో ఆకలి, దప్పిక మరియు మాదక ద్రవ్యాల తపనలకు సంబంధించిన చర్యలు జరుగుతాయో, అదేభాగంలో ప్రేమ చర్యలు కూడా జరుగుతాయి.కాబట్టి తొలిప్రేమ మానసికమైనదానికంటే ఎక్కువ శారీరకమైనది.కాలాంతరంలో ప్రేమకు సంబంధించిన ఈప్రతిచర్య పరిపక్వమై, మెదడులోని వివిధ భాగాలు, ముఖ్యంగా దీర్ఘకాలిక సంబంధాలను ప్రేరేపితం చేసే చర్యాపూరిత భాగాలకు వ్యాపిస్తుంది.న్యూరో శాస్త్రవేత్త అయిన డా.ఆండ్రూ న్యూ బర్గ్, ప్రేమకు ఈ ప్రతిచర్య, ఔషధ చర్యను పోలి ఉంటుంది, ఎందుకంటే ప్రేమ లేకపోతే మానవత్వం చనిపోతుంది అని సూచించారు.[36]


title: ప్రేమ

text: రూమి, హాఫెజ్ మరియు షేక్ సాది పర్షియన్ సంస్కృతి మరియు భాషలలో ప్రేమ మరియు మోహానికి రూపునిచ్చిన వారుగా చెప్పవచ్చు.ప్రేమకు పర్షియన్ పదమైన "ఎష్గ్", అరబిక్ పదమైన "ఇష్క్" నుండి ఉద్భవించింది. పర్షియన్ సంస్కృతిలో ప్రతీదీ ప్రేమతో పరివేష్టితమై ఉంది మరియు ప్రతీదీ ప్రేమ కోసమే, స్నేహితులు మరియు కుటుంబసభ్యుల ప్రేమతో మొదలై, భార్యాభర్తల ప్రేమ నుండి చివరకు వాటి ద్వారా దైవికమైన ప్రేమకు చేరడం జీవితంలోని అంత్యలక్ష్యం. ఏడు శతాబ్దాల కితం సా'డి ఈవిధంగా వ్రాసారు:


title: ప్రేమ

text: సమకాలీన చైనా భాష మరియు సంస్కృతులలో, ప్రేమ భావన కొరకు అనేక మాటలు మరియు మూలపదాలు వాడబడ్డాయి.


title: ప్రేమ

text:
కన్ఫ్యుషియనిజంలో, "లియన్" అనేది ధర్మశీలమైన దానగుణం కలిగిన ప్రేమను సూచిస్తుంది. లియన్ మానవులందరిచే ఆచరింపబడి, నైతిక జీవనాన్ని ప్రతిబింబిస్తుంది.చైనా తత్వవేత్త ఐన మోజి "ఐ" (愛) యొక్క భావనను కన్ఫ్యు జియన్ "లియన్"కు ప్రతిగా వాడారు. "ఐ", అనేది మొహిసంలో, కేవలం స్నేహితులు లేక కుటుంబం పట్ల మాత్రమే కాక, ప్రతిస్పందన ఆశించకుండా, అన్నిజీవుల పట్లా విశ్వజనీనప్రేమను వ్యక్తపరుస్తుంది."ఐ"కి అతిశయము మరియు ద్వేషపూరిత యుద్ధాలు విరుద్ధమైనవి. మోజి యొక్క భావన ప్రభావాన్వితము అయినప్పటికీ, కన్ఫ్యు జియన్ "లియన్"ను అధిక భాగం చైనీయులు ప్రేమగా భావిస్తారు.
"గాన్క్వింగ్" (感情) అనేది సంబంధం అనే "భావన", తాదాత్మ్యంచెందుటకు సమానమైనది.ఒక వ్యక్తి మంచి "గాన్క్వింగ్"ను వృద్ధి చేసుకోవడం ద్వారా తన ప్రేమను వ్యక్తపరచగలదు, ఇతరులకోరకు పనిచేయడం లేదా వారికి సహాయంచేయడం ద్వారా దీనిని సాధించవచ్చు మరియు ఇతర వ్యక్తి లేదా వస్తువుపట్ల భావపరమైన అనుబంధం ఏర్పడుతుంది.
"యువన్ఫెన్" (緣份) అనేది విధితో నిర్దేశించబడిన సంబంధం.ఒక అర్ధవంతమైన సంబంధం తరచూ శక్తివంతమైన "యువన్ఫెన్" పై ఆధారపడి ఉంటుదని తలుస్తారు. ఇది వూహించని అవకాశం దొరకడం వంటిది.ఆంగ్లంలోని, "ఒకరి కోసం ఒకరు సృష్టించబడ్డారు", "అదృష్టం", లేక "విధి" వంటి పదాలు సమానమైన భావాన్నిస్తాయి.
"జావులియన్" (సూక్ష్మీకరించబడిన: 早恋, సాంప్రదాయకమైన: 早戀, పిన్యిన్: "జావులియన్" ), శబ్దపరంగా "తోలి ప్రేమ," అనే సమకాలీనపదం తరచుగా ప్రేమ భావనలను లేక పిల్లల లేక కౌమారదశలోని వారిమధ్య అనుబంధాన్ని సూచిస్తుంది."జావులియన్" అనేది టీనేజ్ బాయ్ ఫ్రెండ్ మరియు గర్ల్ ఫ్రెండ్ ల మధ్యగల అనుబంధాలతో పాటు బాల్య లేదా తోలి కౌమారదశలోని "వత్తిడిలను " కూడా వివరిస్తుంది. ఈ విషయం సమకాలీన చైనా సంస్కృతిలోని నమ్మకాన్ని సూచిస్తుంది, అదేమంటే,వారి అధ్యయనాలకున్న డిమాండ్ వల్ల (ప్రత్యేకించి చైనా లోని ఉన్నత స్థాయి విద్య వ్యవస్థలోని పోటి వలన)యువత ప్రేమానుబంధాలను పెంచుకోకూడదు లేదంటే వారి భవిష్యత్తు విజయావకాశాలు అపాయంలో పడతాయి. చైనా వార్తా పత్రికలలోని నివేదికలు మరియు ఇతర మీడియా వివరణలు ఈ పరిణామాన్ని అంగీకరిస్తూ,వీటి వల్ల విద్యార్థులకు జరిగే అపాయము మరియు తల్లితండ్రుల భయాలపై అవగాహన కలిగించాయి.


title: ప్రేమ

text:
జపనీయుల బుద్ధిజంలో, "ఐ" (愛)అనేది జాగరూకత వహించే మోహపూరితమైన ప్రేమ, మరియు మూలాధారమైన కోరిక. ఇది స్వార్ధానికి లేదా నిస్వార్ధ అభివృద్ధికి మరియు ఆధ్యాత్మిక దర్శనానికి దారితీస్తుంది.
"ఆమే" (甘え), అనే జపనీయుల పదానికి అర్ధం "ఇష్టపూర్వక స్వేఛ్చ", జపాన్ సంస్కృతిలో పిల్లల-పెంపకంలో భాగం. జపాన్ తల్లులు పిల్లలను హత్తుకొని వారికి స్వేచ్ఛనిస్తారు, మరియు పిల్లలు తల్లులనంటి పెట్టుకొని వారికి సేవచేయడం ద్వారా తగిన బహుమతినివ్వాలని భావిస్తారు.తరువాతి జీవితంలో జపనీయుల సాంఘిక ప్రతిచర్యలు తల్లీ-బిడ్డల అనుబంధానికి ప్రతీకగా నిలుస్తాయని కొంతమంది సామాజిక శాస్త్రవేత్తలు సూచిస్తారు.


title: ప్రేమ

text:
గ్రీకు, "ప్రేమ" అనే మాటను ఉపయోగించే విభిన్న భావాలను గుర్తించింది.ఉదాహరణకు పురాతన గ్రీకులో "ఫీలియా", "ఎరోస్", "అగపే", "స్తోర్జ్", మరియు "జేనియ" వంటి పదాలు ఉన్నాయి. ఏమైనప్పటికీ,గ్రీకు భాషతో (ఇతర చాలా భాషల వలెనె ),ఈ మాటలయొక్క అర్థాలను మొత్తంగా వేరుచేయడం చారిత్రకంగా కష్టమైనది .అదే సమయంలో,ప్రాచీన గ్రీకుబైబిల్లో క్రియఐన"అగపో" మాటతో సమానార్ధంతో "ఫేలియ" అనే మాటను ఉపయోగించిన ఉదాహరణలెన్నో ఉన్నాయి.
"అగపే" ( "అగాపే" )అనగా "ప్రేమ" అని ఆధునిక- గ్రీకు భాషలో అర్ధం. "సగపో" అనే మాటకు గ్రీకు భాషలో అర్ధం"నేను నిన్ను ప్రేమిస్తున్నాను" . "ఆగాపో" అనే పదం నేను ప్రేమిస్తున్నానుకి క్రియా రూపం. "ఎరోస్"తో సూచించబడే దైహికమైన ఆకర్షణను కాక, ఇది సాధారణంగా "శుద్ధమైన", ఆదర్శ ప్రేమను సూచిస్తుంది.ఏదేమైనా, "ఆగాపే" కొన్ని సందర్భాలలో "ఎరోస్"తో సమానార్ధంలో వాడబడుతుంది. ఇది "ఆత్మను ప్రేమించు", అని కూడా అనువదించబడింది.
"ఎరోస్" ( "ఈరోస్" ) అనేది తీవ్రమైన కోరికతో కూడిన దీర్ఘకాలికమైన మోహపూరిత ప్రేమ. "ఎరోట" అనే గ్రీకుపదం "ప్రేమ లో" అనే అర్ధాన్నిస్తుంది.ప్లేటో తన స్వంత నిర్వచనాన్ని మెరుగుపరిచారు.ప్రారంభంలో ఎరోస్ ఒక వ్యక్తి కోసం భావించబడినా, ఆ వ్యక్తిలోని అందాన్ని ప్రశంసించడానికి వాడబడటమే కాక అందాన్నే పొగడడానికి వాడారు.ఎరోస్ సౌందర్య జ్ఞానాన్ని గుర్తుచేసుకోవడానికి ఆత్మకు సహాయపడుతుంది మరియు ఆధ్యాత్మికసత్యాన్ని అర్ధంచేసుకోవడానికి దోహదపడుతుంది.ఎరోస్ ద్వారా సత్యాన్ని తెలుసుకోవడానికి ప్రేమికులు మరియు తత్వవేత్తలు స్ఫూర్తి పొందారు.కొన్ని అనువాదాలు దానిని "దేహం యొక్క ప్రేమ"గా పేర్కొన్నాయి.
"ఫిలియా" ( "ఫిలియ " ), అనేది మోహంలేని ఉన్నతమైన ప్రేమ, ఇది అరిస్టాటిల్చే అభివృద్ధి పరచబడింది. స్నేహితుల, కుటుంబ సభ్యుల,మరియు సమాజం పట్ల విశ్వాసాన్ని కలిగి ఉండటం, మరియు నీతి, సమానత్వం, మరియు పరిచయాన్ని కలిగిఉండటం దీనిలో ఉన్నాయి.ఫిలియా ప్రయోగాత్మక కారణాలతో ప్రేరణ పొందింది :సంబంధం నుండి ఒకరు లేదా ఇరువర్గాలు ప్రయోజనం పొందవచ్చు. "మెదడు యొక్క ప్రేమ" అని కూడా దీనికి అర్ధం.


title: ప్రేమ

text:
"స్తోర్జ్" ( "స్తోర్జే" ) అనేది సహజమైన ప్రేమ, తల్లితండ్రులు బిడ్డలపై చూపే ప్రేమ వంటిది.
"జేనియా" (ξενία "జేనియా" ), అతిథి మర్యాదలు, ప్రాచీన గ్రీస్ లో ఒక ముఖ్యమైన అభ్యాసము. ఒక అతిధికి మరియు ఆదరించువారికి గల కర్మపూర్వక స్నేహం వంటిది, ఇంతకుముందు వారు అపరిచితులై ఉండవచ్చు.ఆదరించువారు అతిధికి భోజనము మరియు వసతి కల్పిస్తారు, అతిథి దానికి కృతజ్ఞతతో బదులు తీర్చుకోవలసి ఉంటుంది.దీని ప్రాముఖ్యతను గ్రీక్ పురాణాలు అన్నింటిలో గమనించవచ్చు—ప్రత్యేకించి, హోమర్ యొక్క "ఇలియడ్" మరియు "ఒడిస్సీ" .


title: ప్రేమ

text: టర్కిష్ లో, ప్రేమ అనే పదానికి అనేక అర్ధాలున్నాయి. ఒక వ్యక్తి దేవుడిని, ఒక వ్యక్తిని, తల్లితండ్రులనీ, లేక కుటుంబాన్నీ ప్రేమించవచ్చు. కానీ ఆ వ్యక్తి వ్యతిరేక లింగ వర్గము నుండి కేవలం ఒక వ్యక్తిని మాత్రమే ప్రేమించగలడు, దానినే వారు "అస్క్"అని అంటారు. "అస్క్" అనగా "ప్రేమించు" అనే ఒక భావన, టర్కీలో అది నేటికీ వాడుకలో ఉన్నది.టర్క్లు ఈ పదాన్ని వూహాజనిత లేదా శృంగార భావనను సూచించడానికి వాడేవారు.ఒక టర్క్ తాను వేరొకరితో ప్రేమ (అస్క్)లో ఉన్నానని చెప్పినట్లయితే, అది అతను లేక ఆమె తల్లితండ్రుల పట్ల చూపించే ప్రేమకాక; కేవలం ఒక వ్యక్తికే పరిమితమైనది, మరియు అది మోహ పూరితమైన ప్రేమను సూచిస్తుంది. ఈ పదం ఇతర టర్కిక్ భాషలు అయిన, అజేర్బైజని (eşq) మరియు కజాక్ (ғашық)లలో కూడా ఉంది.


title: ప్రేమ

text:
ఆంగ్ల పదమైన "లవ్"కి సాదృశ్యమైన అనేక విభిన్నమైన క్రియారూపాలు లాటిన్ భాషలో ఉన్నాయి.
"అమరే " అనేది "ప్రేమించు" అనే అర్ధానికి నేటికీ ఇటలీలో వాడుకలో ఉన్న మూలాధారమైన మాట.రోమన్లు దీనిని ఆప్యాయతా భావంతో పాటుగా ప్రేమ మరియు శృంగారభావంలో కూడా వాడారు.ఈ క్రియా రూపం నుండే "అమన్స్" —ఒక ప్రేమికుడు, శృంగార భాగస్వామి, "వృత్తి పరమైన ప్రేమికుడు," తీవ్రమైన కాంక్ష కలిగిన అనే అర్ధంలో —మరియు "అమికా",ఆంగ్ల భావంలో "గర్ల్ ఫ్రెండ్", తరచుగా వేశ్య అనే అర్ధాన్ని సున్నితంగా చెప్పడానికి వాడబడేది, అనే మాటలు వెలువడ్డాయి.దీనికి సదృశమైన నామవాచకంగా "అమోర్" అనే మాట కూడా బహువచనంలో ప్రేమ వ్యవహారాలను లేక శృంగార సాహసాలను సూచించడానికి వాడతారు. ఈ మూల పదం నుండే "అమికస్" —"స్నేహితుడు"—మరియు "అమిసిటియా", "స్నేహం" (తరచుగా ఉభయ ప్రయోజనాలపై ఆధారపడి, కొన్ని సందర్భాలలో "ఋణపడి ఉండటం" లేక "ప్రభావం చూపడం" వంటి వాటికి సాద్రుశమైన అర్ధంలో) ఏర్పడ్డాయి. సిసిరో "ఆన్ ఫ్రెండ్షిప్" ("డి అమిసిటియా" ) అనే ప్రబంధాన్ని రచించి, దానిలో ఈ అభిప్రాయాన్ని కొంతవరకూ చర్చించారు.ఒవిడ్ "ఆర్స్ అమటోరియా" ("ది ఆర్ట్ అఫ్ లవ్" ) అనే గ్రంథంలో స్త్రీ పురుషుల స్నేహానికి మార్గదర్శకత్వం వహిస్తూ వివాహేతర సంబంధాలను, అతి సంరక్షణ చేసే తల్లితండ్రుల గురించి లోతుగా చర్చించారు.
ఈ దృశ్యాన్ని కొంత క్లిష్టతరం చేస్తూ, లాటిన్ కొన్నిసార్లు "అమరే" అనే మాటను, ఆంగ్లంలో "ఇష్టపడు" అనే అర్ధాన్నిచ్చే విధంగా వాడింది. ఏదేమైనా ఈ భావం సర్వ సాధారణంగా లాటిన్లో "ప్లసెరే" లేదా "దేలేక్టార్" అనే పదాలు జనసామాన్యంలో వాడబడ్డాయి, ఈ రెండవ పదము కాటుల్లుస్ ప్రేమకవిత్వంలో తరచూ వాడబడింది.
"దిలిగేరే" అనే పదానికి అర్ధం "ఆప్యాయతను కలిగి ఉండటం"" "గౌరవించడం," మరియు చాలా అరుదుగా ప్రేమించడానికి వాడబడింది.ఇద్దరు పురుషుల స్నేహాన్ని వివరించడానికి ఈపదం సరిఅయినది.దీనికి సాద్రుశమైన నామవాచకము "దిలిజేంషియా", యొక్క అర్ధము "శ్రద్ధ" లేక "జాగరూకత", మరియు భాషాశాస్త్రపరంగా క్రియతో కొంతఅతిపాతము చెంది ఉంటుంది.
"అబ్సేర్వరే" అనేపదం "దిలిగేరే"కు పర్యాయపదం; ఆంగ్లం నుండే ఉద్భవించినప్పటికీ ఈపదం మరియుదాని సాదృశక్రియారూపం "అబ్సేర్వన్షియా", తరచూ "గౌరవించుట" లేదా "ఆప్యాయత"లను సూచిస్తుంది.
క్రిస్టియన్ బైబిల్ యొక్క లాటిన్ అనువాదాలలో "కారిటాస్" అనే పదం "దాతృత్వ ప్రేమ"ను సూచించింది; అయితే ఈఅర్ధం సాంప్రదాయవిగ్రహారాధనచేసే రోమన్ సాహిత్యంలో ఎక్కడా కనబడదు.ఇది గ్రీకు మాటతో కలిసి ఏర్పడటం వలన, దీనికి సాద్రుశమైన క్రియా రూపం లేదు.


title: ప్రేమ

text:
హిబ్రూలో, "ఆహవ" అనే పదం వ్యక్తిగత ప్రేమకు మరియు దైవిక ప్రేమకు సాధారణంగా ఉపయోగిస్తారు.
మానవుల మధ్య మరియు మానవునికీ, దేవునికీ మధ్య గల ప్రేమకు జుడాయిజం ఒక విస్తృతమైన నిర్వచనాన్ని ఇస్తుంది.ముందు చెప్పిన దాని ప్రకారం తోరాచే ఈవిధంగా చెప్పబడింది, "నిన్ను నీవు ప్రేమించుకున్నట్లే నీపోరుగువారిని కూడా ప్రేమించు" (లెవిటికుస్ 19:18). తరువాత చెప్పిన దాని ప్రకారం, దేవుని ఈ విధంగా ప్రేమించాలని ఆదేశించ బడ్డాడు "నీ హృదయ పూర్వకంగా, నీ ఆత్మ మరియు సర్వ శక్తులతో" (డ్యూటెరోనోమీ 6:5), మిష్నా (యూదుల ముఖ్య గ్రంథం మౌఖిక చట్టం) మంచి పనులగురించి చెప్పినదాని ప్రకారం, విచ్చలవిడిగా ప్రవర్తించడం కంటే జీవితాన్ని త్యాగం చేయడం మంచిది, సంపదను త్యాగంచేయడానికి సంసిద్దుడై ఉండటం, మరియు కష్టాలలో కూడా దేవునికి కృతజ్ఞుడై ఉండటం వంటివి ఉన్నాయి. (ట్రాక్టేట్ బేరాచోత్ 9:5). ఈ ప్రేమ ఏవిధంగా అభివృద్ధి చెందుతుందనే దానిపై రబ్బినిక్ సాహిత్యం విభేదిస్తుంది, ఉదా.దైవికమైన కార్యాలు జరుగుతాయని భావించడం లేదా ప్రకృతి యొక్క అద్భుతాలను వీక్షించడం.
వైవాహిక భాగస్వాముల మధ్య ప్రేమకు సంబంధించినంత వరకు, జీవితంలో అది ఒక ముఖ్యమైన అంశము:"నీవు ప్రేమించిన భార్యతో జీవితాన్ని చూడు" (ఏక్క్లెసిఅస్ట్స్ 9:9). బైబిల్ కు సంబంధించిన సాంగ్ అఫ్ సోలోమోన్ దేవునికీ మరియు అతని ప్రజలకీ మధ్య ఉన్న ప్రేమను గురించిన ఉపమాలంకార కావ్యం, కానీ సాధారణ పఠనంలో ఒక ప్రేమ గీతంలాగా ఉంటుంది.
20 వ శతాబ్దానికి చెందిన రబ్బీ ఎలియాహు ఎలిఎజేర్ దేస్స్లేర్ తరచూ ప్రేమను యూదుల దృక్కోణంలో ఈ విధంగా నిర్వచించారని చెప్పేవారు "ప్రతిఫలం ఆశించకుండా ఇవ్వడం" (ఆయన యొక్క "మిచ్తావ్ మీ-ఎలియాహు", సంపు. 1). వూహాజనిత ప్రేమకు యూదు సాహిత్యంలో స్థానం ఉంది, మధ్యయుగాలకు చెందిన రబ్బీ జుడా హలేవి తన యుక్త వయస్సులో ప్రేమ కవిత్వం రచించారు (తరువాతి కాలంలో ఆయన దాని గురించి చింతించారు.)


title: ప్రేమ

text:
క్రైస్తవమత అవగాహన ప్రకారం ప్రేమ దేవుని నుండి ఉద్భవించింది.స్త్రీ, పురుషుల ప్రేమ గ్రీకు భాషలో —"ఎరోస్" —ఇతరుల పట్ల నిస్వార్ధ ప్రేమ ("అగాపే" ), రెండూ ఒక దానికొకటి ఆరోహణ మరియు అవరోహణ ప్రేమలుగా కనిపించినా, చివరికి రెండూ ఒకటే.
క్రైస్తవమతంలో ప్రేమను సూచించుటకు వాడబడే చాలా పదాలు గ్రీకుభాషకు చెందినవి.


title: ప్రేమ

text:
క్రైస్తవులు "దేవుని హృదయపూర్వకంగా, మనస్పూర్తిగా మరియు శక్తి మేరకు ప్రేమించాలి" మరియు "నీ పొరుగువారిని నిన్ను నీవు ప్రేమించినట్లే ప్రేమించు" అనేవి రెండూ జీవితంలో చాలా ముఖ్యమైన విషయాలు ( యూదుల తోరా యొక్క గొప్ప నిబంధన జీసస్ ప్రకారం; cf. గోస్పెల్ అఫ్ మార్క్ చాప్టర్ 12, వర్సెస్ 28–34). సెయింట్ ఆగుస్టీన్,తన ""లవ్ గాడ్ , అండ్ డూ యాస్ థౌ విల్ట్ " " లో దీనిని క్లుప్తీకరించాడు
ది అపోస్త్లే పాల్ప్రేమను అన్ని విలువలోకి అత్యున్నతమైనదిగా కీర్తించింది. 1 కోరింతియాన్స్అనే ప్రసిద్ధి చెందినపద్యంలో , ఆయన , ""ప్రేమే సహనం ,ప్రేమే దయ "" అని వ్రాసారు. "అది ద్వేషం కాదు,అది అతిశయం కాదు,అది గర్వం కాదు . " "అది క్రూరమైనదికాదు,అది స్వార్ధం చూసుకునేదికాదు, తేలికగా ద్వేషింపబడేది కాదు,అది తప్పులను ఎప్పుడూ నమోదు చేయదు . " "ద్వేషంలో ప్రేమకు ఆహ్లాదం లేదు కాని సత్యంతోనే ప్రేమ వికసిస్తుంది." "అది అన్ని వేళలా రక్షిస్తుంది,నమ్మకాన్నిస్తుంది,ఆశను చిగురింప చేస్తుంది మరియు స్థిరంగా ఉంచుతుంది ."" 1 Cor. 13:4–7, ఎన్ఐ వీ)
ది అపోస్త్లే జాన్ఈ విధంగా వ్రాసారు , ""దేవుడు ఈ ప్రపంచాన్ని ఎంత ప్రేమించాడంటే తన ఒక్కగానొక్క కుమారుడిని ప్రపంచానికి బహుకరించాడు ,ఎవరైతే అతడ్ని విశ్వసిస్తారో వారు నశింపరు కానీ అనంత జీవితాన్ని పొందుతారు ." "దేవుడు తన కుమారుడిని పంపింది ఈ ప్రపంచంపై అసమ్మతితో కాదు కానీ ఆయనద్వారా దానిని రక్షించడానికి ." "ఆయనను నమ్మిన వారు ఎప్పుడూ దోషి కాలేరు కానీ నమ్మనివారు దోషులుగా మిగిలిపోతారు ఎందుకంటే, వారు దేవుని ఒక్కగానొక్క కుమారుడిని విశ్వసించకపోవడమే."" (జాన్ 3:16–18, ఎన్ ఐ)
జాన్ ఇంకా ఇలా వ్రాసారు,""ప్రియమైన మిత్రులారా, మనం ఒకరినొకరం ప్రేమిద్దాం కారణం ప్రేమ దేవుని నుండి వెలువడింది." "అలా ప్రేమించే వారందరూ దేవుని బిడ్డలే మరియు దేవుని తెలుసుకున్న వారే. " "ఎవరైతే ప్రేమించరో వారికి దేవుని గురించి తెలియదు ఎందుకంటే ప్రేమే దైవం కనుక."" (1 జాన్ 4:7–8, ఎంఐవ)
ప్రతిఒక్కరూ ప్రేమకు మరియు వాంఛకు భేదము తెలుసుకోవాలని సెయింట్ అగస్టిన్ చెప్పారు.ఆయన ప్రకారం, వాంఛ అనేది తాత్కాలికమైనది కాని ప్రేమించడం మరియు ప్రేమింపబడడం ఆయన జీవితాంతం కోరుకున్నారు. ఆయన ఇంకా ఇలా అన్నారు, "“నేను ప్రేమతో ప్రేమలో పడ్డాను.”" చివరిగా అతను ప్రేమలో పడి, దేవుని చేత తిరిగి ప్రేమింపబడ్డాడు. సెయింట్ అగస్టిన్, నిన్ను నిజంగా మరియు పూర్తిగా ప్రేమించే వాడు భగవంతుడొక్కడే ఎందుకంటే మనిషితో ప్రేమ "“ఈర్ష్య, అనుమానం, భయం,కోపం మరియు పోటీ”" లకు దారి తీస్తుంది అని చెప్పారు. సెయింట్ అగస్టిన్ ప్రకారం, దేవుని ప్రేమించడం అంటే "“నీదైన శాంతిని సాధించడం.”" (సెయింట్ అగస్టిన్ యొక్క అంగీకారములు)
క్రిస్టియన్ మతాచార్యులు భగవంతుడిని ప్రేమకు విధిగా , అది మనుషుల యొక్క మరియు వారి ప్రేమ పూరిత సంబంధాలలో ప్రతిఫలిస్తుందని భావించారు. ప్రభావాన్విత మతాచార్యుడైన సి.ఎస్.లూయిస్,"ది ఫోర్ లౌస్" అనే గ్రంథం రచించారు.
బెనెడిక్ట్ XVIతన మొదటి వైజ్ఞానిక గ్రంథం"గాడ్ ఈజ్ లవ్"ను రచించారు . ప్రేమ రూపుడైన దేవుని ప్రతిరూపంగా సృష్టించబడిన మానవుడు దేవుడిని మరియు ఇతరులను(అగాపే) ప్రేమించడాన్ని నేర్చుకోగలడు మరియు దేవుని ప్రేమను పొందడం(ఎరోస్) సంభవమని భావించగలడు. అతని ప్రకారం ఈ ప్రేమాన్విత జీవితం పొందిన దైవదూతలు తెరెసా అఫ్ కలకత్తామరియు ది బ్లెస్సెడ్ వర్జన్ మేరీవంటి వారు, మరియు క్రైస్తవులు తాము దేవునిచే ప్రేమింపబడ్డామని నమ్మినపుడు వారు ఈ మార్గాన్ని ఎన్నుకోవాలి.


title: ప్రేమ

text:
ఒక అర్ధంలో,జీవితంపట్ల ఇస్లాంమత అభిప్రాయంలో విశ్వాసం కలిగిఉండే ప్రతి ఒక్కరికీ అన్వయించదగు సార్వజనీన సోదరభావం ప్రేమ. ప్రేమే దైవం అని చెప్పే ప్రత్యక్ష సూచనలు లేనప్పటికీ,దేవుని (ఆల్లహ్)యొక్క 99 నామాలలో , ఒక నామమైన "అల్-వదుద్" , లేక "ప్రియమైనవాడు," అనే పదాన్ని సురా 11:90 మరియు Suraa 85:14 లలో గమనించవచ్చు.ఇది దేవుని "దయగల ప్రేమతో నిండినవాడు"గా సూచిస్తుంది.విశ్వాసంగల వారందరికీ దేవుని ప్రేమ లభిస్తుంది, కానీ ఎంతవరకు లేదా ఎన్ని ప్రయత్నాలలో దేవుని తృప్తి పరచాడనేది వ్యక్తిపై ఆధారపడి ఉంటుంది.
"ఇష్క్" , లేదా దైవికమైన ప్రేమపై సూఫిజం దృష్టి కేంద్రీకరిస్తుంది. దేవుని యొక్క కరుణ విశ్వంపై ప్రేమగా ప్రతిక్షేపించబడుతుందని సూఫీలు నమ్ముతారు.దేవుడు అందాన్ని గుర్తించాలని కోరుకుంటాడు, ఎవరికీ వారు అద్దంలో చూసుకున్నట్లుగా, దేవుడు తననితాను ప్రకృతి గతిశీలతలో చూసుకుంటాడు.ప్రతి వస్తువూ దేవుని ప్రతిబింబమైనందువలన , బయటకు అసహ్యంగా కనిపించే దాని లోపల కూడా అందాన్ని చూడడానికి సూఫిజం ప్రయత్నిస్తుంది.సూఫిజం తరచూ ప్రేమ యొక్క మతంగా చెప్పబడుతుంది.సూఫిజంలో దేవుడు మూడు రకాలుగా వివరించ బడ్డాడు, అవి ప్రేమికుడు, ప్రేమించబడ్డవాడు, మరియు అతిప్రియతముడు, ఇందులో చివరిపదం తరచుగా సూఫీ కవిత్వంలో గమనించవచ్చు. ప్రేమ ద్వారానే మానవజాతి తన శాశ్వతమైన పవిత్రతను మరియు గౌరవాన్ని పొందగలడనేది సూఫిజం యొక్క సాధారణ దృష్టికోణం.సూఫిజంలోని పవిత్ర గురువులు దేవుని పట్ల వారికి గల ప్రేమ వలన ఎప్పుడూ "మైకంలో" ఉంటారనే అపకీర్తిని కలిగి ఉన్నారు; అందువల్లనే సూఫీ కవిత్వం మరియు సంగీతంలో తరచూ సారాయిని గురించిన ప్రసక్తి ఉంటుంది.


title: ప్రేమ

text:
బుద్ధిజంలో, "Kāమా" అనేది ఇంద్రియ సుఖాలతో కూడిన లైంగిక ప్రేమ. ఇది స్వార్ధ పూరితమైనది కావున,ఆధ్యాత్మిక పథంలో ఒక అవరోధంలా నిలుస్తుంది
"కరుṇఆ" అనేది ఇతరుల బాధలను తగ్గించే వోదార్పు మరియు దయ. ఇది విజ్ఞానానికి పూరకంగా వుంటుంది మరియు ఆధ్యాత్మిక ఎదుగుదలకు అవసరమైనది
"అద్వేṣఅ" మరియు"మెట్టా" లు దయాగుణం కలిగిన ప్రేమ. ఈ ప్రేమ షరతులు లేనిది మరియు గణనీయమైన ఆత్మస్వీకారం అవసరమైనది. ఇది స్వార్ధం లేకుండా వుండలేని సాధారణమైన అనుబంధం మరియు ప్రేమ కంటే భిన్నమైనది. దీనికి బదులుగా బుద్ధిజంలో ప్రేమ స్వార్ధరహిత ఆసక్తితో ఇతరుల క్షేమంకోరుతూ నిమిత్తమాత్రంగా ఉంటుంది.
మహాయాన బుద్ధిజంలోని బోధిసత్త్వ ఆదర్శం ,బాధలతో నిండిన ఈ ప్రపంచపు బాధ్యతను తీసుకోవటానికి పూర్తి పరిత్యాగమే అవసరమని బోధిస్తుంది. బోధిసత్వ మార్గాన్ని ఎన్నుకోవడంలో ఒకరికి అవసరమైన బలమైన ప్రేరణ అన్ని భౌతిక జీవులపై ప్రేమ మరియు నిస్వార్ధ భావనల నుండే మోక్షం లభిస్తుందనే అంశంపై ఆధారపడి ఉంది.


title: ప్రేమ

text:
హిందూమతంలో, "kāమా" అనేది ఆనందకరమైన, లైంగిక ప్రేమ యొక్క వ్యక్తీకరించబడిన దేవుని రూపం కామదేవుడు. అనేక హిందూ సిద్ధాంతాలలో ఇది జీవితంలో మూడవ పురుషార్ధానికి "(అర్థానికి)" చెందుతుంది.కామదేవ చిత్రంలో చెరకు గడతో చేసిన విల్లు మరియు పూలబాణాలను ధరించి ఉంటాడు; కొన్ని సందర్భాలలో రామచిలుకను అధిరోహించి ఉండవచ్చు. అతను సాధారణముగా తన భార్య రతి, మరియు వసంత కాలమునకు అధిపతి, తన మిత్రుడైన వసంతునితో కలసి ఉంటాడు. భారతదేశంలోని కర్ణాటకలో గల బేలూర్లోని చెన్నకేశవాలయ తలుపులపై కామ మరియు రతి యొక్క రాతి విగ్రహాలను చూడవచ్చు. "మార" అనునది "కామ" దేవునికి గల మరియొక పేరు.
"కామా" నికి విరుద్ధంగా , "ప్రేమ" లేక "ప్రేం" అనేవి ప్రేమలో ఉన్నతస్థాయికి ప్రతీకలు. "కరుణ" అనేది వోదార్పు మరియు దయ, అది ఇతరుల కష్టాలను తీర్చడానికి మందుకు నడిపిస్తుంది. "భక్తి" అనే సంస్కృత పదానికి అర్ధం "పరమాత్మునికి ప్రేమ పూర్వకంగా అంకితమవడం". "భక్తి" ని పాటించే వాడిని "భక్తుడు" అని పిలుస్తారు. హిందూ రచయితలు, మతాచార్యులు, మరియు తత్వవేత్తలు నవవిధాలైన "భక్తి" రూపాలను స్పష్టీకరించారు , వీటిని భాగవత-పురాణం మరియు తులసిదాస్ రచనలలో చూడవచ్చు. తత్వశాస్త్రానికి సంబంధించి, పేరు తెలియని రచయితచే (నారదునిగా భావింప బడుతున్న) రచింపబడిన "నారద భక్తి సూత్రాలు " లో తొమ్మిది విధాలైన ప్రేమలు తెలియచేయబడినాయి.


title: ద్రవ్యరాశి

text: ద్రవ్యరాశి అనేది ఒక వస్తువులోని పదార్ధము మరియు శక్తి మొత్తాలకు సమానము. ఇది ఒక భౌతిక రాశి. ద్రవ్యరాశి అనేది సాంప్రదాయ భౌతికి శాస్త్ర భావన. సాధారణ వాడుకలో ఒక వస్తువు ద్రవ్యరాశినే దాని బరువుగా పేర్కొంటుంటారు. కానీ "బరువు" లేదా " భారము" అనేది ఒక వస్తువుపై పనిచేసే గురుత్వాకర్షణ బలానికి సమానము. కాబట్టి భౌతిక శాస్త్ర పరంగా బరువు లేదా భారం అనేది ద్రవ్యరాశికి భిన్నమైనది. శుద్ధ గతిక శాస్త్రంలో ద్రవ్యరాశి విలువలు కీలక పాత్ర పోషిస్తాయి. ద్రవ్యరాశిని గ్రాములు లేదా పౌండులలో కొలుస్తారు. వస్తు ధర్మాలను భౌతిక శాస్త్ర పరంగా వివరించటానికి ద్రవ్యరాశి ఒక ప్రాథమిక కొలతగా వినియోగించబడుతుంది.


title: పదార్థము

text: పదార్థం (ఫ్రెంచ్: matière, జర్మన్, డచ్: materie, ఆంగ్లం: matter, స్పానిష్, పోర్చుగీస్, ఇటాలియన్: materia) అనేది వివిధ భౌతికరాశుల తో కూడిఉంటుంది. పదార్థం సాధారణంగా పరమాణువులు, అణువులు, బణువుల తో నిర్మించబడి ఉంటుంది. పదార్థం కొంత ద్రవ్యరాశిని కలిగి వుండడంతో పాటు కొంత స్థలాన్ని కూడా ఆక్రమిస్తుంది. ద్రవ్యరాశి, పొడవు, కాలము వంటి కొలతలతో పదార్థమును నిర్వచించ వచ్చు. ఐన్‌స్టయిన్ సాపేక్ష సిద్దాంతం ప్రకారం పదార్థం మరియు శక్తి పరస్పరం ఒక రూపం నుండి మరొక రూపంలోకి మారగలవు.


title: పదార్థము

text: పదార్థాలు ముఖ్యంగా ఘనం, ద్రవం, వాయువు అనే మూడు స్థితుల్లో ఉంటాయి. వీటిలో వాయుస్థితి అతిసరళమైనది. వాయువుకు నిర్దిష్టమైన ఆకృతి ఉండవు. వాయువుకు సంకోచ, వ్యాకోచ లక్షణాలు ఉండటం వల్ల దాన్ని ఉంచిన పాత్రను పూర్తిగా ఆక్రమిస్తుంది. వాయుస్థితిలో ఉన్న పదార్థాల అణువులు అమిత వేగాలతో భూమ్యాకర్షణ శక్తికి అతీతంగా తేలికగా కలిసిపోతాయి. దీన్నే 'వాయు వ్యాపనం' అని అంటారు.


title: పదార్థము

text: పదార్థం లేదా ద్రవ్యం (matter) అంటే ఏమిటి? ఆధునిక భౌతిక శాస్త్రం ప్రకారం పదార్థానికీ, శక్తికీ మధ్య నిజంగా తేడా ఏమీ లేదనీ, పదార్థాన్ని కేవలం శక్తి యొక్క రూపాంతరంగా భావించవచ్చనిన్నీ తెలుస్తోంది. అయినప్పటికీ పదార్థం అనే దానికి ఒక స్వతంత్రమయిన అస్తిత్వం ఉంది. మన నిత్య అనుభవంలో మనకి అనేక వస్తువులు తారస పడతాయి. చెట్లు, పువ్వులు, కాయలు, నీరు, కారు, చంద్రుడు, సూర్యుడు, నక్షత్రాలు, ఇలా ఎన్నో. కంటికి కనబడని గాలి కూడా పదార్థమే, కాని అది మన స్పర్శకి 'కనబడుతుంది'. ఆమ్లజని, ఉదజని, నత్రజని కూడా పదార్దాలే. సూక్ష్మ ప్రపంచంలో ఉండే బణువులు (molecules), అణువులు (atoms), పరమాణువులు (sub-atomic particles) కూడా పదార్థాలే. ఇలా పదార్థం అంటే ఏమిటో సోదాహరణంగా వివరించటం ఒక ఎత్తు, పదార్థం అనే మాటకి ఒక నిర్వచనం తయారు చెయ్యటం మరొక ఎత్తు.


title: పదార్థము

text: ప్రతి వస్తువులోనూ పదార్థం ఉంటుంది కనుక ప్రతి వస్తువులోనూ ఎంత పదార్థం ఉందో తెలియజెయ్యటానికి 'పదార్థ రాశి' లేదా 'ద్రవ్యరాశి' (mass) అనే మాటని వాడుతారు. ఈ ద్రవ్యరాశిని గ్రాములు (grams), కిలోగ్రాములు (kilograms), స్లగ్గులు (slugs), వీశలు, మణుగులు, ... ఇలా రకరకాల కొలమానాలు ఉపయోగించి కొలుస్తారు. ఏ కొలమానం ఉపయోగించి కొలిచినా ద్రవ్యరాశి అనేది ఒక వస్తువులో ఎంత పదార్థం (matter) ఉందో చెబుతుంది. కాని ఈ దృక్పథం భౌతిక శాస్త్రంలో అందరికీ నచ్చదు. మనం ఇక్కడ ద్రవ్యరాశి అని దేనిని అంటున్నామో దానినే కొందరు జడత్వం' (inertia) అంటారు. పేరు మారింది, దృక్పధం మారింది. ఇంతకీ జడత్వం అంటే ఏమిటి? "కదలిక లేకుండా, విశ్రాంతిగా ఉన్న వస్తువు (an object at rest) ని కదలించాలంటే ఆ వస్తువు యొక్క జడత్వానికి అనులోమ సంబంధంలో (in direct proportion) బలం ఉపయోగించాలి" అన్నది జడత్వానికి డొంకతిరుగుడు నిర్వచనం. కదలిక లేకుండా ఒక చోట 'పడి ఉన్న' వస్తువులకే జడత్వం ఉంటుందనుకోవడం పొరపాటే అవుతుంది. నెమ్మదిగా పాకురుతూన్న పసి పాపని పట్టుకోవడం తేలికే కాని జోరుగా పరిగెడుతూన్న ఆంబోతుని ఆపటం కష్టం. కదలిక లేని వస్తువులకి జడత్వం ఉన్నట్లే సమ వేగం (uniform velocity) తో ప్రయాణం చేస్తూన్న వస్తువులకి కూడా జడత్వం ఉంటుంది. అంటే వస్తువుకి గల 'జడత్వం' అనే లక్షణం దాని సహజమైన చలన స్థితి (natural state of motion) మార్చే ప్రయత్నంలో వ్యక్త మవుతుంది.


title: పదార్థము

text: చలన స్థితి అంటే ఏమిటి? వస్తువు కదలిక లేకుండా విశ్రాంతి స్థితిలో ఉండుట, సమ వేగంతో (uniform velocity) కదలుట అనేవి ఆ వస్తువు యొక్క చలన స్థితి అంటారు. ఒక వస్తువును తన సహజమైన చలన స్థితి నుండి మార్చటానికి ప్రయత్నించే బాహ్య ప్రభావాన్ని (external influence) బలం (force) అంటారు.


title: పని

text: కొంత బాహ్య బలమును ఉపయోగించి శక్తిని ఒక చోటు నుండి మరొక చోటుకు లేదా ఒక రూపమునుండి మరొక రూపంలోకి మార్చుటనే పని (Work) అనవచ్చు. భౌతిక శాస్త్రంలో పనిని జౌళ్ళులో కొలుస్తారు.